އައިނާ (2)4– Esfiya – Dhivehi Vaahaka Site\n- by A aaR - 25- June 30, 2020\n“ހިޝާންބެ އާއި އަނާގެ އެއްކަލަ ފޮޓޯ ހައިދައްތަ ނެގީމައި ޑިލިޓް ކުރާށޭ ނުބުނުމުން.. އެކަމާ..؟” އަޝްހާ މިހެން ބުނެނިމުނުތަނާ އިވުނީ އެއްވެއް ބިންމައްޗައް ވަރަށް ބާރަށް ވެއްޓުނު އަޑެވެ. އޭރު އަޝްހާ އިނީ އައިނާގެ ކޮޓަރީގެ ދޮރުމަތީގައި ލިވިންގ ރޫމަށް ކުރިމަތި ލައިގެންނެވެ.\nއެނބުރި ބަލައިލިއިރު ކަމަކު ދާކަށް ނެތެވެ. ވެއްޓި ޖެހުނު ގޮތަކުން އުނަގަނޑައް ތަދުވެގެން ނުތެދުވެވިފައި އޮތީ އައިނާ އެވެ. “އަނާ.. ކިހިނެތް ތަ ތިހެދީ..؟” އަޝްހާ ހާސްކަމާއެކު އައިނާ ކައިރިއަށް ގޮސް ބުނެލިއެވެ.\nތަދުވާވަރުން އައިނާ އަށް އޮތީ ވާހަކަ ދެއްކޭ ވަރުވެސް ނުވެފައެވެ. އައިނާ އަތުލަފި ކޮށްގެން އަޝްހާ އޭނާ އެދުގައި ބަންޑުން ބާއްވާލިއެވެ. އަދި ފަސްޓް އެއިޑް ބޮކްސް އިން މޫވް ފުޅިއެއް ނަގާ އުނަގަނޑުގައި ހާކާލަ ދޭން ފެށިއެވެ. “ކިހިނެތްތަ ތިހެދީ އަނާ..؟” އަޝްހާ ކަންބޮޑު ވެފައި އަހާލިއެވެ.\n“އެ.. އެއީ ސިއްސައިގެން ދިޔަ ބޮނޑީ ފައި ކައްސާލީ..” އައިނާ އަވަހަށް ބުނެލިއެވެ. “ހަމަ އެހާވަރުގެ އެއްޗެއްތަ އަހަރެންނަށް ބުނެވުނި..” އަޝްހާ ދިމާ ކުރާ ރާގަކަށް ބުނެލިއެވެ. އަޝްހާ އާއި އެންމެ ކައިރީގައި އޮތް އަތް ފޯރުވާފައި އައިނާ އަޝްހާގެ ފަލަމަސްގަނޑުގައި ޖެހިއެވެ. “އައުޗް..” އެކްޓު ދައްކާލަމުން އަޝްހާ ބުނެލިއެވެ.\n“އާނ.. ނޫން.. މިއަނެއް އެތާ މަތިން ކުރަތްޕެއް ފެނުނީމައި.. އެހެންވެ..” އައިނާ އަވަހަށް ވާހަކަ އެއް ހަދާލިއެވެ. އަޝްހާ އެއްވެސް ބަހެއް ނުބުނެ މަޑު ކޮށްލިއެވެ.\n“ތެދުވެ ވޭނެތަ..؟” އަޝްހާ އައިނާ ކުރެން އަހާލިއެވެ. “އައިނާ ދެފަރާތައް ބޯހޫރުވާލިއެވެ. އެވަގުތު އަޝްހާ އަށް އާޝިޔާގެ ފޯނު ކޯލެއް އައެވެ.\n“ދަރިފުޅާ ހާދަ އިރެއް ނަގަނީ..؟” އާޝިޔާ ކަންބޮޑުވެފައި ސުވާލު ކުރަން ފެށިއެވެ. “އާނ މަންމާ.. މި އަނާ ގޮނޑިން ވެއްޓިގެން ބޮނޑިއެއް ބޮއެގެން މިއުޅެނީ.. މިހާރު ބޭސް ހާކާފައި އެނދުގައި އެބަ އޮތް..” އަޝްހާ ކޮޓަރިން ނިކުމެ މަތީބައިގައި އިން ސޯފާގައި އިށީން ދެލަމުން ބުނެލިއެވެ.\n“ވެއްޓުނީއޭ.. ވަރަށް ވަރު ވިތަ..؟ މަންމަ ދަންތަ..؟” އާޝިޔާ ކަންބޮޑުވެފައި ސުވާލު ކުރިއެވެ. “އުނހު.. އެހާ ވަރެއް ނުވޭ އެކަމު ނުތެދުވިފައި އެބައޮތް.. މާގިނަ އިރު ރަނގަޅު ނުވަންޏާ މަންމަ އަށް ގުޅާނަން.. އޯކޭ.. މި މަންމާ.. އޯކޭތަ މިރޭ އަޅުގަނޑާއި އަނާ މިގޭގަ މަޑު ކޮށްލިއަސް.. އަނާ ތެދުވެ އުޅެވޭ ވަރުވީމައި މާދަން ދިޔަސް..؟؟؟” އަޝްހާ އުންމީދުން ފުރިގެންވާ ރާގަކަށް އެހިއެވެ.\n“އެކަމު ދެކުދިން އެކަނި ވީމައި މަންމަ އަށް އާނއެކޭ ބުނަން ވަރަށް އުނދަގޫ.. އަނެއްކާ އަންހެން ދެކުދިން.. މީހަކަށް ޚަބަރު ލިބިއްޖެއްޔާ ނޭނގެ ހަދާނެ ގޮތެއްވެސް..” އާޝިޔާގެ ބަސްތަކުން ހުއްދަ ނުދޭކަން އަޝްހާ އަށް އެނގުނެވެ. “ޕްލީސްސްސް….” އަޝްހާ ރާގަށް ދަމާލާފައި ބުނެލިއެވެ.\n“އޯކޭ.. އެކަމު ދެކުދިން އެކަންޏެއް ނޫން.. މަންމަ…………” އާޝިޔާގެ ވާޙަކަ ނުނިމެނީސް އަޝްހާ ހުއްޓުވާފައި ފެށިއެވެ. “ނޫން ނޫން މަންމަ އަންނާނެ ކަމެއް ނެތް.. ވީ ވިލް މެނޭޖް..” އަޝްހާ އަވަސް އަވަހަށް ބުނެލިއެވެ.\n“މަންމަ ވާހަކަ ދައްކާ ނިމެންދެން މަޑު ކޮށްބަލަ.. މަންމަ ބުނީ މަންމަ ދާ ވާހަކަ އެއް ނޫނޭ.. ހިޝާންބެ ފޮނުވާނަމޭ ތިގޭގައި މިރޭ މަޑު ކޮށްލަން.. ޑޯންޓް ސޭ ނޯ.. އިނގޭ..” އާޝިޔާ ބުނެލިއެވެ. “ޕާފެކްޓް” އަޝްހާގެ ދެތުންފަތް ފޫދުއްވާލައިފައި މަޑުން ނިކުތެވެ. “ކީކޭ ދަރިފުޅު ތިބުނީ..” އާޝިޔާ އަށް އަޝްހާ ބުނިއެއްޗެއް ސާފު ނުވުމުން އަހާލިއެވެ.\n“އެއީ ދޮންބެ އާއި ދޮންބެދައްތަ ކައިރީ ނުބުނައްޗޭ އަނާގެ ވާހަކަ.. ވަރަށް ކަންބޮޑުވާނެ..” އަޝްހާ ބުނެލީ ނިކަން އަވަސް އަރުވާލައިފައެވެ. “އޯކޭ..” އާޝިޔާ ވެސް އެކަމަށް އެއްބަސްވިއެވެ.\nފޯނު ކޯލު ކުރުކޮށްލާފައި އަޝްހާ އެތެރެއަށް ވަތް އިރު އައިނާ އަށް އޮތީ ނިދިފައެވެ. އުނދަގޫ ނުކުރަން ވެގެން އަޝްހާ ކޮޓަރީ ދޮރު ލައްޕާފައި ބަދިގެ އަށް ވަދެ މެންދުރަށް އެއްޗެއް ކައްކަން އުޅުނެވެ.\nނިދިފައި އޮތް އައިނާ އަށް ހޭލެވުނީ އޭނާ އަށް އެއްމެ މީރު ވައިޓް ސޯސް ޕާސްޓާގެ ވަސް ނޭފަތުގައި ޖެހޭހެން ހީވާތީއެވެ. އެހެން ކަމުން ލޯހުޅުވާލައިފައި ތެދުވާން މަސައްކަތް ކުރީ އުނަގަނޑުގައި ހުރި ރިހުން މަތިން ހަނދާން ނެތި އެވެ.\nއެނދުމަތިން ތެދުވާން އައިނާ ފުރަތަމަ ތެދުވި ނަމަވެސް އުނަގަނޑައް އެރި ތަދަކުން އިތުރަކަށް ނުއެއް ތެދުވެވުނެވެ. އިރުކޮޅެއް ނުވެ އަޝްހާ ތަބަކަށް ދެ ޕާސްޓާ ތަށި ލައިގެން ކޮޓަރިއަށް ވަނެވެ. އެރި މީރުވަހުން އައިނާ އަށް ނޭފަތް ދަމާލެވުނެވެ.\nއެހެން ނަމަވެސް ފުރަތަމަ ނަމާދު ކުރަން އައިނާ ބޭނުން ވިއެވެ. އަޝްހާގެ އެހީގައި ގޮނޑީލައި އައިނާ ނަމާދު ކޮށްލައިގެން އެނދުގައި އިށީންދެލިއެވެ. ޓީވީ އިން ހެރީ ޕޮޓާ އަޅުވައިގެން އެބަލަން އެމީހުން އިރު އޮއްސެން ދެން ތިއްބެވެ.\nމަޣުރިބު ނަމާދު ކޮށްލައިގެން އަޝްހާ އައިނާގެ އުނަގަނޑުގައި އާޝިޔާ ފޮނުވި ތެޔޮފުޅިން އެތިފޮދެއް އަޝްހާ ދަމާލަ ދިނެވެ. އޭގެން ދުވާ ވަހުން އައިނާ އޮތީ ނޭފަތުގައި އަތްއަޅައިގެންނެވެ. ނަމަވެސް އަޝްހާ އަށް އެއީ އާވަހަކަށް ނުވުމުން އެކަމަށް ހޭނިއްޖެއެވެ.\nތެޔޮދަމާލުމުން އައިނާ އަށް ތެދުވެ އުޅެވޭ ވަރު ވިއެވެ. އެހެން ކަމުން ދެކުދިން ރޭގަނޑައް ކައްކާނެ އެއްޗަކާ މެދު ބަހުސް ކުރަން ފެށިއެވެ. “ހިނގަ އިޓާލިއަން ރެޑް ސޯސް ޕާސްޓާ ހަދަން…” އައިނާ ޚިޔާލު ދިނެވެ.\n“އަނެއްކާ ޕާސްޓާ..؟!” އަޝްހާ ފޫހި ގޮތަކަށް ބުނެލިއެވެ. “ކުކުޅެއް ހިކިކޮށް ހަދާފައި ބަތާ އެއްކޮށް ކާން… ދެން ހަދާނީ މެގްނަމް ފުޑިން..؟” އައިނާ އަނެއްކާވެސް ބުނެލިއެވެ. އަޝްހާ ވެސް ވަގުތުން އެއްބަސްވިއެވެ.\nއިޝާނަމާދު ކޮށްލައިގެން އެދެކުދިން ބަދިގެއަށް ވަނެވެ. އައިނާ ކުކުޅު ފިނި ކަނޑުވަން ވެގެން ނެގިއެވެ. އަދި ކޮތަޅު ފަޅާލާފައި ދެފަޔާއި އަތުގެ މަސްކޮޅުތައް ނެގިއެވެ. އަދި ދެން އޮތް ބައި ގަނޑު ކުރާ ބަޔަށް ލާން މިސްރާބު ޖެހިއެވެ.\n“ތިކުރަނީ ކޮންކަމެއް..؟” އަޝްހާ އައިނާ ކުރާ ކަމެއް ނޭނގިގެން ބުނެލިއެވެ. “އަހަރުން ދެމީހުންނެއްނު..؟ ކުކުޅެއް އެއްކޮށްހެދީމައި ގިނަ ވާނީ އެހެންވެ..؟” އައިނާ ބުނެލިއެވެ. “ތީތި އެއްކޮށް ހަދަބަލަ.. މިރޭ އަހަރުން މިގޭގައި މަޑު ކުރާތީ މަންމަ އަހަރުން އެކަނި ތިބެން ހިތްހަމަ ނުޖެހޭތީވެ ހިޝާންބެ މިރޭ މިގޭގައި އަހަރުންނާއެކު މަޑުކުރަން އަންނާނެ.. ވާނެ ދޯ ކެރަމް ކުޅެން..” އަޝްހާ މިހެން ބުނުމުން އައިނާ ދެލޯ ބޮޑުކޮށްލިއެވެ.\nއެތަން އަޝްހާ އަށް ނުދައްކަންވެގެން އައިނާ އަވަހަށް އަނެއް ފަރާތައް އެނބުރުނެވެ. ނަމަވެސް އެތަން އަޝްހާ އަށް ފެނުނެވެ. ފެނުނު ކަމަށް ނުހެދީ އައިނާ ލަދުގަނެދާނެތީއެވެ. ނުވައެއް ޖެހިއިރު ހުރިހާ އެއްޗެއް ހަދާ ނިމިއްޖެއެވެ.\nމާގިނައިރެއް ނުވެ ހިޝާން ވެސް އައެވެ. އަޝްހާ ކާން ހިނގާށޭ ބުނުމުން ތިންމީހުން އެއްކޮށް ކާގެއަށް ވަނެވެ. ކާން އަޅައިގެން ތިން މީހުން ނިކުތީ ލިވިންގް ރޫމަށެވެ. ޓިވީއިން ނެޓްޕްލިކްސް އަޅުވައިގެން ތިން މީހުން ކާން ތިއްބެވެ.\nކައި ނިމުމުން އަޝްހާ ކެރަމް ކުޅެން އެދުނެވެ. ތިންމީހުން ވެގެން ކެރަމް ކުޅެން ވެސް ވަރަށް ދަންވަންދެއް ތިއްބެވެ. އައިނާ މާބޮޑައް ބުރަކައްޓައް ތަދުވާތީވެ އެވާހަކަ ބުނުމުން ނިންމާލިއެވެ. ހިޝާން އަށްވެސް ގޭތެރޭގައި އަޝިޔާ އެވާޙަކަ ދައްކާތީވެ އޮތީ މާކުރިން އެނގިފައެވެ.\nނިދުމުގެ ކުރިން އަނެއްކާވެސް އަޝްހާ އައިނާގެ ބުރަކަށީގައި ތެޔޮ ދަމާލަ ދިނެވެ. ހެނދުނު ހޭލިއިރު އުނަގަނޑައް ތަދުވަނީ ވަރަށް ކުޑަކޮށެވެ. މިފަހަރު ފޮށި ނެގީ އަޝްހާ އެވެ. އަދި އެއްޗެހި އަޅައިގެން ނިކުތް އިރު ހިޝާން އެމީހުން ލަސްވެގެން އުޅެއެވެ.\nއެދެމީހުން ގޮވައިގެން ދާން ވެގެން ހިޝާން އައީ ކާރުގައެވެ. ޖެހިގެން އައި ދުވަހު ސްކޫލަށް ދާން ވާއިރަށް އައިނާ އެއްކޮށް ރަނގަޅު ވިއެވެ. ހުރިހާ ޝުކުރެއް އަޝްހާ އަށެވެ.\nއާދިއްތަ ދުވަހު ސްކޫލުން އައިސް އައިނާ އޭނާގެ ކޮޓަރި އަށް ދާން މިސްރާބު ޖެހިއެވެ. އައިނާ އަށް އިންނަން ހަމަޖެހުނީ ކުރިން އައިނާ އެގޭގައި އުޅުނު ކޮޓަރި އެވެ. ފެން ވަރާ ތާޒާ ވެލައިގެން ނިކުމެ ނަމާދު ކޮށްގެން ފިލާވަޅުތައް ނިންމާލިއެވެ.\nއަދި ކުޑައިރުކޮޅަކު ފޮތް ކިޔާލަން މަޑު ކޮށްލާފައި ފޯނު ނަގާ އިސްރާ އަށް ގުޅާލިއެވެ. އިސްރާ އާއި ވާހަކަ ދައްކާލަން އިރުކޮޅަކު އައިނާ އިނެވެ. އަދި ނިންމާލީ ގޭގެ ނޯކަރަކު އައިސް މެންދުރުގެ ކެއުމަށް އިންސާފު ކުރަން ދާން އަންނާށޭ ބުނުމުންނެވެ.\nއައިނާގެ ހިތައް އެންމެ ހަމަޖެހުން ލިބުނީ އިސްރާގެ ދެމައިން ރަނގަޅޭ ޑޮކްޓަރު ބުނުމުން ނެވެ. އެކަމާ ހިތްހަމަ ޖެހިގެން އިނދެ ނިކުތް އިރު މޭޒު ދޮށުގައި މަދީ އޭނާ އެކަންޏެވެ. ގޮނޑީގައި އިށީންދެފައި ތައްޓެއް ނަގަން ކުރިމައްޗައް ބަލާލުމުން ސިހުނީ ހިޝާން ފެނިފައެވެ.\nއައިނާ ބަލާލިއިރު ހިޝާން ވެސް އިނީ އައިނާ އަށް ބަލާށެވެ. ކުޑަ ވަގުތު ކޮޅަކަށް ނަމަވެސް ދެމީހުންގެ ހަތަރު ކަޅި ބައްދަލު ވިއެވެ. އަވަހަށް އައިނާ ނަޒަރު ބަދަލު ކޮށްލާފައި މަޑު މަޑުން ތައްޓައް އެއްޗެހި އަޅައިގެން އިނދެ ކާންފެށީ އޭނާގެ އިހުސާސްތައް ބޭޒާރު ވެދާނެތީވެއެވެ.\nއެންމެ އަވަހަށް ކައި ނިމުނީ އައިނާ އެވެ. “ހާދަ ކުޑަގޮތެއް ތިހަދާލީ..” އާޝިޔާ އައިނާ ކުރެން އަހާލިއެވެ. “ލައްބަ.. ވަރަށް ވަރުބަލި ވެފަ މީނީ.. އެހެންވެ އަޞުރަށް ގޮވަން ވާއިރައް ޖައްސާލަން ކަމަށް..” އައިނާ އަވަހަށް ބަހަނާ އެއް ހޯދާލިއެވެ.\nއަދި މައްޗައް އަރައިގެން ދިޔައީވިދުވަރެއް ހެން ހިނގާފައެވެ. އެކަމާ އިތުރަށް ވިސްނަން ބޭނުން ނުވާތީވެ އައިނާ ފޯނުހިފައިގެން އެނދުމައްޗައް ވެއްޓިގަނެގެން އިންޓަގްރާމް ހާވަން އޮތެވެ. އެހެން އޮއްވާ ނިދުނު ގޮތެއްވެސް ނޭނގެއެވެ.\nދެން ހޭލެވުނީ ހައެއް ޖެހިއިރު އެވެ. އެވެސް ފޯނު އެލާމް ވާތީވެއެވެ. މިގަޑީ އެލާމްވާތީ އައިނާ ހައިރާން ވިއެވެ. ދެން ބަލާލިއިރު ހެނދުނު ހައެއް ޖަހާއިރު ވާން ޖެހޭ އެލާމް މިގަޑީ އެވަނީ އޭ.އެމް، ޕީ.އެމް އަށް ބަދަލު ކޮށްފައި އިންނާތީވެއެވެ. އަމިއްލަ މޮޔަކަން ހިތައް އަރުވާފައި ދެފަރާތައް ބޯހޫރުވާލިއެވެ. ޢަޞުރު ނަމާދާއި މަޢުރިބު ނަމާދުވެސް ކޮށްލައިގެން އައިނާ އިރުކޮޅަކު ޤުރުއާން ކިޔަވަން އިނެވެ.\nޤުރުއާން ކިޔަވާ ނިމުމުން ޕާސް ޕޭޕަރު ނަގައިގެން އޭގެން ސުވާލުތަކެއް ހަދަން އިނެވެ. ޢިޝާ އަށް ގޮވުމުން ނަމާދު ކޮށްލައިގެން ދެން ތައްޔާރުވީ ޓިއުޝަން ކުލާހަށް ދާށެވެ. ކިރިޔާ ކަކުލާ ހަމައަށް ނާރާ ވަރުގެ ގަޔަށް ދޫ ދަނބު ކުލައިގެ ޓޮޕު ކޮޅަކާއި ކަޅުކުލައިގެ ޖިންސެއް ނަގައިގެން އައިނާ އިސްތިރި ކުރަން ދިޔައެވެ. އެހެދުމުގެ އަތް އިނީ ކޮނޑާ ހަމައިން ފެށިގެން ދޫކޮށެވެ. ހެދުމުގެ ކަރު އިނީ ކިރިޔާ ބޮލުން ވައްޓާލެވޭ ވަރަށް ކުޑަކޮށެވެ. ހެދުމުގެ މޭމަތިން ފެށިގެން އިނީ ކުދި ރޫތަކެއް ޖައްސާލެވިފައެވެ.\nއެހެދުން ލައިގެން އައިނާ ލޯގަނޑު ކުރިމަތީގައި ހުއްޓިފައި އުނަގަނޑާ ހަމައަށް އަރާ ކަޅުކަންގަދަ ބުޅި އިސްތަށިގަނޑު ފުނާ އަޅާލިއެވެ. އިސްތަށިގަނޑު ބޯކަމުން އަތްގުޅި ނުކައެވެ. ނާއްސާ ފަހަތަށް ދުކޮށްލައިފައި ކުރިމަތިން ވެއްޓޭ އިސްތަށިކޮޅު ހަރު ކޮށްލަން ވެގެން އެޅީ ކަޅުކުލައިގެ ބޭނޑެކެވެ.\nތައްޔާރު ވެލައިގެން ނިކުމެވުނީ އާޝިޔާގެ ކުރިމައްޗަށެވެ. “އަނާ އެއްވެސް ތާކަށް ދާންތަ ތިއުޅެނީ..؟” އާޝިޔާ އައިނާ ކުރެން އަހާލީ އައިނާ ރީތިވެލައިގެން ހުރުމުންނެވެ.\n“ލައްބަ.. ޓިއުޝަނަށް ދާންވެގެން މިނިކުތީ..” އަތުގައި ހުރި ފޮތްތައް އަތްމަތީގައި ރަނގަޅު ކޮށްލަމުން އައިނާ ބުނެލިއެވެ.\n“އެކަނިތަ ދެން ދަނީ.. އިޔާޒުބެ އެހެން ނޫނީ ހައިފާގެ މީހަކަށް ގޮވާލަންތަ..؟” އާޝިޔާ އައިނާގެ މޫނަށް ނަޒަރު ހުއްޓާލައިގެން އިނދެ ބުނެލިއެވެ.\ni amagirl who loves to read n write dhivehii stories☺.... luv to read comments frm readers..❤ Accepting positive and negative comments tooo... study in dh.a.e.c gr. 8... dh. Kudahuvadhoo.. age 14.. can contact via my insta acc @a.s.n.a.03______... My short stories: Myra, Dhonmanma, Maizal, Erey, Edhathuru.. My long stories: Aina, Kaamiyaabu, Aharenge Vaahaka... My on going story: Aina S2.. _A aaR\nYay me first dhoa. This part is really really really awesome 💟👍💟👍👍❤😍😍😍❤❤😊👍😍😍😍😍😍😍😍😍😍😍❤👍💟😍😀😀😍👍👍💟😊💟👍😍😍❤💟💟😍😀❤👍😀❤😀❤😀A aar you are the best👍👍\nyh faiherrr… jazaakallah khairan\nmiothy mibai ves up vefa.. kamudhaane kamah unmydhu kuran..\nnote: mi vaahakaige aa baeh konme dhedhuvahakun eh dhuvahu alhugandu submit kohlaanan\nVvv rythi vhk eh myy😘🥰…. Masha Allah ❤😍….. Keep it up A aaR👏🏻💯…. Waiting for nxt prt❣🥀…. Lysm🌠✨💞\nJazaakallah khairan shai ❤


Raees Kulli Gothakah Aa Rashah - Vaguthu\nރައީސް އިބްރާޙީމް މުހައްމަދު ޞާލިޙް މިރޭ ދަންވަރު ކުއްލި ގޮތަކަށް އާ ރަށަށް ވަޑައިގެންފިއެވެ.\nރައީސް އާ ރަަށަށް ވަޑައިގެންފައިވަނީ މިރޭ 12:35 ހާއިރު ކަމަށް މަޢުލޫމާތު ލިބެއެވެ.\nއެމަނިކުފާނު އާ ރަށަށް ވަޑައިގެންނެވިއިރު ޖުމްހުރީ މައިދާނާއި ގުޅިފައި ހުރި ހުރިހާ މަގެއް އޮތީ ބަންދުކޮށްފައެވެ.\nމަންޒަރު ދުށް މީހަކު ބުނީ ރައީސް މުލިޔާ ގެއިން ނިކުމެ ވަޑައިގެންނެވި ފަހުން މުލިޔާ ގޭގައި ހުރި ހުރިހާ ވެހިކަލްތަކެއް ބޭރަށް ނެރުނު މަންޒަރު ފެނުނު ކަމަށެވެ. އަދި އެވަގުތު އެ ސަރަހައްދުގައި މީހަކު ހުއްޓަސް، ހަތިޔާރު އެޅި ސިފައިން އެމީހަކު ފާސްކުރި ކަމަށެވެ.\n"އަޅުގަނޑު ގެ ކައިރީގައި ހުއްޓާ ފަހަތުން އައިސް ގޮވާފަ ބުނީ ކަލޭ ކޮންތާކަށްހޭ ތި ދަނީ. ހަމަ މިހާރު ދާށޭ، ވަރަށް ގޯސް ވެގެންނޭ މިއުޅުނީ." ވަގުތު އަށް މަޢުލޫމާތު ދިން ފަރާތުން ބުންޏެވެ.\nރޭ އިރު އޮއްސުނުއިރުން ފެށިގެން ފުލުހުންނާއި ސިފައިން ދަނީ ޚާއްސަ ތަމްރީންތަކެއް ހަދަމުންނެވެ. މިތަމްރީންތަކަކީ ދުރާލާ އެއްވެސް އިންޒާރެއް ލިބިގެން ކުރިޔަށްދާ ތަމްރީންތަކެއް ނޫން ކަމަށް އެފަރާތްތަކުން ހާމަކުރެއެވެ.\nމެއި 23, 2019 02:12\nސާބަސް!އެ ވަޑައިގެންނެވީ ކުއްލި ގޮތަކައް ހާރު ކާން!\nމެއި 23, 2019 02:22\nލަހެއްނުވިތާ އެއްކަލަ ގަނޑުވަރުގެ ބޭނުން ޖެހުނުލެއް ރަގަޅުފެން ވަރަކަށް ހަދާފަ ހުރި ކަންވެސް ރަގަޅެއް ނު ހަމަޖެހިލައިގެންނިދާލެ ވޭނެވިއްޔަ ، ކުއްލި އަކަށް ވަޑައިގަތުން ވެސް ވާނީ ތަމްރީނު ގެ ބަޔަކަށް ތޯއްޗެ\nމެއި 23, 2019 02:38\nއެއީ ޓްރެއިނިންގ ގެ ބައެއް. ރައީސް ވެސް ޖެހޭނެ ބައިވެރިވެ ވަޑައިގަންނަވަން.\nމެއި 23, 2019 02:39\nމި ސަރުކާރު ވެއްޓޭކައް ދެން މާގިނަދުވަހެއް ނެތް. ވެއްޓެނީ ވެއްޓެނީ ވެއްޓެނީ....\nމެއި 23, 2019 02:42\nކިހިނެތް ވާންބާ މި އުޅެނީ\nމެއި 23, 2019 02:54\nރައީސް ޔާމިން ބޮޑީގާޑުން ގެންގުޅޭތީވެ މަލާމަތް ކުރި އެމްޑީޕީ ބައިގަނޑުގެ ބޮޑު ބޯ ގެ ހާލުމާދެރަ..... އެކަމަކު އެމްޑީޕީ ބައިގަނޑައް މިހާރު އޯކޭ.... ލޮލް\nމެއި 23, 2019 02:56\nޜަގަޅު ވާހަކައެއް ނޫން. ސިފައިންގެ ތަމްރީނެއް ކުރިއަށް ދިޔައީ.\nމެއި 23, 2019 03:03\nމިޔަށްކިޔަނީ ޕޮލިޓިކްސް... ސަރުކާރުތަކުން އާންމުކޮށް ބޮޑުކަމެއް ހިންގާލަންވީމަ ސީންއެއްކުޅެލާނީ.. އޭގަ އެކިފަހަރު ބޭނުންކުރަނީ އެކި ޒާތުގެމީހުން.. ދެން ބަލާނީ ރައްޔިތުންގެ ރިއެކްޝަން... ދެން އެއަށްފަހު ސަރުކާރުން އެކުރާކަމެއް ކޮށް ނިންމާލާނެ ރައްޔިތުންތައް މިބުނާ ސީންގެތެރޭ ބިޒީކޮށް ތިއްބާ\nމެއި 24, 2019 12:55\nރައްޔިތުންނަށް ޖެއްސުން ކުރަނީއޭތަ ތިބުނީ.\nޢަލީ ޒިޔާދު އަދި އަމީން އިބުރާހިމް. ހޯރަފުށި.\nމެއި 23, 2019 03:54\nޔަގީނުންވެސް ނުރަށްކަލެއް އެބަ އުޅޭ. ރައްއިތުންނަށް ސާފު މައުލޫމާތު ދިނުމަށް ސަރުކާރަށް ގޮވާލަން.\nމެއި 23, 2019 04:05\nއެމީހުން ގޮވި ގޮވެލި އެމީހުންނާ އަރާ ހަމަކުރަނީ\nމެއި 23, 2019 04:11\nކަލޯ ޔާމީނުގެ ހިމާޔަތުގައި ބަޑިހިފައިގެން މުޅިމާލޭގައި ސިފައިން\nމެއި 24, 2019 12:57\nހެހެހެ ދޮގެއް ނޫން\nމެއި 23, 2019 04:40\nއަނިޔާވެރިކަން އިތުރުވެ ވެރިމީހާއާއި ހަމައަށްވެސް އަނިޔާވެރިކަން ފޯރަނީ،\nމެއި 23, 2019 04:59\nއަންނި ގެ ނުބައި ރޭވުމެއްގެ ނުރައްކަލެއް އިޅެނީބާ..؟ އަޑިނުބައި....!\nމެއި 23, 2019 05:13\nކޮމެޓީ އެއް ހަދާފަ ސެލްފީއެްް ނަގަން\nމެއި 23, 2019 05:19\nއެވެސް ހަމަ ޓުރޭނިންގެ ބަޔެކޭ މިކަހަލަ ހަބަރު ޖަހާކައްވެސްނުވާނެ އެންނު\nމެއި 23, 2019 05:40\nސިފައިން ހަދާނީ ހުސް ދޮގު\nމެއި 23, 2019 06:05\nޢާ ރަށަކީ ރައީސް ޗުއްޓީ ހަދާ ރެސްޓް ކުރާ ރަށެއް ދެން ކޮބާ މައްސަލަ އެއް ޖަހާނެ ހަބަރެއް ނެތިއްޔާ މާރުކޭޓައް ގޮސް އެތާ ތަކެތީގެ އަގުތައް ޖަހާބަލަ\nމެއި 23, 2019 06:56\nކާލި ލާރިގަނޑު ގިނަވީމަ މީޑިއާ ސަމާލުކަން އެހެންދިމާއަކަށް އަބުރާ ލަނީނޫންބާ؟\nމެއި 23, 2019 07:40\nމެއި 23, 2019 09:26\n"އަޅުގަނޑު ގެ ކައިރީގައި ހުއްޓާ ފަހަތުން އައިސް ގޮވާފަ ބުނީ ކަލޭ ކޮންތާކަށްހޭ ތި ދަނީ. ހަމަ މިހާރު ދާށޭ، ވަރަށް ގޯސް ވެގެންނޭ މިއުޅުނީ." މީތި ސަޅި\nމެއި 23, 2019 09:28\nވެގެން އުޅޭ ގޮތެއްވެސް ރައްޔިތުން ކައިރީގަ ބުނީމަ ދޯ އިނގޭނީ !\nމެއި 23, 2019 09:31\nސިކިއުރިޓީއާ ބެހޭ ހުރިހާ އިދާރާއަކުންވެސް ބުނަނީ އާދަޔާ ޚީލާފުކަމެއް ނެތްކަމަށް ދެންމިވަނީ ކީއްތަ ދޮގުހެދިޔަސް ތިވަރުބޮޑު\nމެއި 23, 2019 09:49\nނަސީބެއްނު އާރަށުގާ ޔާމީނު ގަނޑުވަރެއް އަޅައިދިންކަން.\nކޮބާ މަހުލޫފު އިބޫ ގަނޑުވަރުތެރޭއުޅޭމަންޒަރު ފެންނަ ވީޑިއޯއެއް ޢާއްމުކޮށްބަލަ.\nމެއި 23, 2019 09:57\nތިޔަށް ކިޔާ އުޅެނީ ޕޮލިޓިކްސް\nމެއި 23, 2019 09:58\nމިވެސް ހަބަރެއް ދޯ ގަދަ!!!!\nމެއި 23, 2019 10:00\nވަގުތުން މީހުންގެ ތެރޭ ނަފްރަތާ، ޝައްކާ ވަހުމް އުފައްދަން ތި ކުރާ ކަންކަން ހުއްޓާލަންޖެހޭ. އަދި މީ ރަމަޞާން މަސްކަން ދަނެ ދޮގު ހެދުންވެސް ހުއްޓާލަންޖެހޭ.\nމެއި 23, 2019 10:36\nވަކިބަޔަކު ނޭނގޭ ބަޔަކުވަނީ ދެދުވަހެއްގެތެރޭ ރާއްޖޭގެ މީހުން އުޅޭރަށެއްގަ ނޫނީ ރިސޯޓެއްގަ ގޮއްވާލުމެއް ގޮއްވާލާނެކަމުގެ އިންޒާރުދީފަ އެހެންވެ އެކަމާ ރާއްޖޭގެ ސަލާމަތީ ބާރުތައް ތެޅިފޮޅެނީ\nމެއި 23, 2019 10:41\nމަހުލޫފު މިހާރު އާރަށު ގަނޑުވަރު އޯކޭ ދޯ؟\nމެއި 23, 2019 10:49\nރައީސް ޔާމީން ގަޑުވަރު އެޅުއްވީމަ ރަގަޅުވީ އިބޫ އަކަށްނު،،،، މިހާރު އެއޮތީ ގަޑުވަރުގަ،،،،،،،ވިސްނުންތެރިން ރޭވިގެން ކަންކުރާނީ އެމްޑީޕ÷ބައިގަޑަކައް ނޭގޭނެ ކަމެއްކުރާކައް ލާރިކާން ނޫނީ\nމެއި 23, 2019 12:16\nތިޔައީ ތެދެއް ކަމުގައިވާނަމަ ވެދާނެ އާދަޔާ ޚިލާފު ގޮތް ނޭގޭ ގޮތަށް ހިނގާފައިވާ ކަންކަމުގެ ހޭލެ މޭލަ ވާ ކަމެއް އެރަށުގައި ފެނިގެން އެތަން ބައްލަވަން ކުރައްވާ އާދަޔާޚިލާފު ދަތުރެެއްކަމުގައިވެސް. ނޫނީ ބޮޑު ކަމެއް ދިމާވާން އުޅެނީ ކަމަށްވެސް\nމެއި 23, 2019 13:27\nމިހާރު މިއުޅެނީ ގޭމެއް ޖައްސަން، ތިތަ ކުރަން އުޅޭ ކަމަކީ އިންޑިއާގެ މިލިޓަރީ ދިވެހި ފަސްގަނޑުގައި ޑިޕްލޮއިކުރަން ޖައްސައިގެން އުޅޭ ގޭމެއް. ވަރަށް އަވަހަށް ދިވެހިންނަށް ފެނިފެންދާނެ މި ބުނި މަންޒަރު..\nމެއި 23, 2019 14:25\nއިބޫ ރޭ ކުއްލިއަކަށް އާރަށަށް ދިޔައީ ރައީސް ޔާމީން އާރަށުގައި ހަދާފައި ހުރި ގަނޑުވަރަށް ބޮޑުކަމުގައި ގޮސްލަންވެގެން! ވެރިކަމަކީ ކީހާވަރެއްގެ ކަމެއް ކަން އެގުނީމާ ހަމަ ގުޅާ ގުޅާ ކޮށް ބޮޑުކަމު ދެވެނީ!\nމެއި 23, 2019 14:38\n"އަޅުގަނޑު ގެ ކައިރީގައި ހުއްޓާ ފަހަތުން އައިސް ގޮވާފަ ބުނީ ކަލޭ ކޮންތާކަށްހޭ ތި ދަނީ. ހަމަ މިހާރު ދާށޭ، ވަރަށް ގޯސް ވެގެންނޭ މިއުޅުނީ."\nމެއި 23, 2019 17:10\nމެއި 23, 2019 21:43\nޙަޖަމުނުވެގެން އުޅޭ ވައްތަރު ހާދަޖަހައޭ.. .....\nމެއި 24, 2019 01:54\nކޮބާތަ ތިއުލެނީބިރުން ރަޖާލާން ދެން އޮވޭ6ފަރާތުން ރައިފަލް ހިފާފަ ބިއްލޫރިކޮށީގަ ހުންްއައިސްގެން\nމެއި 24, 2019 10:04\nރައީސް ވެސް ޖަހާނެ މިކަހަލަ ސަކަރާތް !! އަޅެ ދޮގެއްތޭ ؟؟\nމެއި 24, 2019 12:53\nފަރުވާ ހޯދަމުންދާ ސިކުނޑީގެ ބައްޔަށް ފަރުވާ ލިބޭ ތަނެއް އާރަށުގައި ހުންނަނީބާ


SunOnline: Film "thiya loaibbaa dhurah" gai Ali Rameez ge kureege2lava\nފިލްމު "ތިޔަ ލޯތްބާ ދުރަށް" ގައި އަލީ ރަމީޒުގެ ކުރީގެ ދެލަވަ\nއައިޝަތު ފަރީޙާ 02 Jan 2018, 18:22\nފިލްމު ތިޔަ ލޯތްބާ ދުރަށް ގެ މަންޒަރެއް--- ފޮޓޯ: ފޭސްބުކް\nއަލީ ރަމީޒުގެ އަޑަކީ މިހާރުވެސް ގިނަ ދިވެހިންނަށް އެންމެ މަގުބޫލު އަޑެވެ. އޭނާ ލަވަކިޔުމާ ދުރަށް ދިޔަ ނަމަވެސް އޭނާގެ އަޑުން ކިޔާފައިވާ ލަވަތަކަކީ އަދިވެސް މަގުބޫލުކަން ކުޑަނުވާ ލަވަތަކެކެވެ.\nއަލީ ރަމީޒުގެ ލަވަތަކަށް ލޯބިކުރާ މީހުންނަށް މިފަހަރު މިއޮތީ އުފާވެރި ހަބަރެކެވެ. މީގެ ގާތްގަނޑަކަށް 16 ވަރަކަށް އަހަރު ކުރިން އެސްފިޔަ އަލްބަމް އަށް އަލީ ރަމީޒު ކިޔާފައިވާ "ދީވާނާ" އަދި ފަޒީލާ އާމިރާ އެކު ކިޔާފައިވާ "އާވާ ހަނދާނޭ" މި ދެލަވަ ފިލްމު، ތިޔަ ލޯތްބާ ދުރަށް" ގައި ވަނީ ހިމަނައިފައެވެ.\nފިލްމުގެ ޑައިރެކްޓަރު އަދި މަޝްހޫރު ވާހަކަ ލިޔުންތެރިޔާ މަރިޔަމް މޫސާ (މަރީ) ސަން އަށް ބުނީ އެ ދެ ލަވައަކީ މަރީމެން އުފެއްދި އަލްބަމެއްގައި ހިމެނޭ ދެ ލަވަ ކަމަށާއި މިއަދާ ހަމައަށް އައި އިރުވެސް އެ ދެ ލަވައިގެ ވީޑިއޯ އެއް ހެދިފައި ނުވާތީ އާއެކު، އެެ ދެލަވަ ފިލްމު "ތިޔަ ލޯތްބާ ދުރަށް" ގައި ހިމެނީ ކަމަށެވެ. އެ ފިލްމުގައި ޖުމުލަ ހަތަރު ލަވަ ހިމެނޭނެއެވެ.\n"ތިޔަ ލޯތްބާ ދުރަށް" ފިލްމަކީ މަޝްހޫރު ވާހަކަ ލިޔުންތެރިޔާ މަރިޔަމް މޫސާ (މަރީ) ޑައިރެކްޓް ކުރާ ފުރަތަމަ ފީޗާ ފިލްމެވެ. އެ ފިލްމު މިއަހަރުގެ އޭޕްރީލްމަހުގެ 21 ގައި ސިލްވާ ސްކްރީނަށް އަންނާނެއެވެ.\nތިޔަ ލޯތްބާ ދުރަށް ފިލްމުގެ ހުރިހާ މަންޒަރެއް ޝޫޓްކޮށްފައިވަނީ ސްރީލަންކާގައެވެ. ފިލްމުގެ މުހިއްމު ރޯލުތަކުން ފެނިގެންދާނީ އަހުމަދު އަޒްމީލް (އަޒޭ) އާއި މަަލިހާ ވަހީދު (މަލް)ގެ އިތުރުން 2000 ގެ އަހަރުތަކުގެ ތެރޭގައި ވީޑިއޯ ލަވަތަކުން ވިދާލި މަރިޔަމް ޝަހުޒާ (ޝަހޫ) ގެ އިތުރުން ޝަހޫގެ ފިރިމީހާ އަހުމަދު އަމަން (ޓޮމް) އެވެ. މީގެ އިތުރުން ފިލްމުގެ ސައިޑް ރޯލަކުން ލަންކާގެ ތަރިއަކުވެސް ފެނިގެންދާނެއެވެ. ފިލްމުގެ ކެމަރާމަން އަކީ އަލީ ރަޝީދު (ގޮޅާ އައްޔަ) އެވެ.\n"ހިތު ވިންދު"، "ސަޒާ"، "ސިއްރު" އަދި "ހިތުގެ އެދުން" ފަދަ މަގްބޫލު ދިވެހި ވާހަކަތައް ލިޔެފައިވާ މަރީގެ ފުރަތަމަ ޑައިރެކްޝަން އޭނާގެ ވާހަކަތަކާ އެއްވަރަށް އަސަރުގަދަވާނެ ކަމާމެދު ޝައްކެއް ނެތެވެ.\nތިނެސްކަން ލޯބީގެ މި ފިލްމުގެ އިންތިޒާރުގައި މަރީގެ ވާހަކަތަކަށް ލޯބިކުރާ މީހުން ތިބޭނެ ކަން ޔަގީނެވެ.\nތިޔަ ލޯތްބާ ދުރަށް\n"ދަބަންގް 3" އަންނަ ޑިސެމްބަރުގައި


News - ދިރިއުޅުމުގެ ވަށްޓަފާޅިއާއި ވަގުތުގެ ބޭނުން ހެޔޮގޮތުގައި ހިފުމާ ގުޅޭގޮތުން މައުލޫމާތު ދިނުމުގެ ބައްދަލުވުމެއް ބާއްވައިފި\nދިރިއުޅުމުގެ ވަށްޓަފާޅިއާއި ވަގުތުގެ ބޭނުން ހެޔޮގޮތުގައި ހިފުމާ ގުޅޭގޮތުން މައުލޫމާތު ދިނުމުގެ ބައްދަލުވުމެއް ބާއްވައިފި\n08 ނޮވެންބަރު 2020\nދިރިއުޅުމުގެ ވައްޓަފާޅިއާއި ވަގުތުގެ ބޭނުން ހެޔޮގޮތުގައި ހިފުމާ ގުޅޭގޮތުން މަޢުލޫމާތު ދިނުމުގެ ބައްދަލުވުމެއް ބާއްވައިފިއެވެ.\nއިންފޮމޭޝަން ކޮމިޝަނަރުގެ މުވައްޒަފުންނަށް އަމާޒުކޮށްގެން ޒޫމް މެދުވެރިކޮށް ކުރިއަށް ގެންދިޔަ މި ބައްދަލުވުމުގައި މައުލޫމާތު ދެއްވީ މޯލްޑިވްސް އެސޯޝިއޭޝަން އޮފް ހިއުމަން ރިސޯސަސް ޕްރޮފެޝަނަލްސްގެ ރައީސް އަދި ލަކްސް ރިސޯޓް އެންޑް ހޮޓެލްސްގެ ރީޖަނަލް ޑިރެކްޓަރ އަލްފާޟިލް ޙުސައިން އަފީފްއެވެ.\nމި ބައްދަލުވުމުގައި އަފީފް ވަނީ ކަމިޔާބު ދިރިއުޅުމެއް ހާސިލްކުރުމަށްޓަކައި ކަންކަން ކުރަންވީ ގޮތްތަކާ ގުޅޭގޮތުން ޕްރެސެންޓޭޝަނެއްގެ ޒަރީއާއިން މައުލޫމާތު ދެއްވާފައެވެ.\nއަފީފް ހުށަހަޅައިދެއްވި ޕްރެސެންޓޭޝަނުގައި 24 ގަޑިއިރުގެ ތެރޭގައި ކުރަން ހުންނަ ކަންކަން ރާވާލުމަށާއި، އެކަންކަން ކުރުމުގައި ފަހި ވިސްނުމެއް ގެންގުޅޭނެ ގޮތްތަކާއި، އެ ކަންކަމުގެ ތެރެއިން "މުހިންމު" ކަންކަމާއި "ވަރަށް މުހިންމު" ކަންކަމުގެ ފަރަގު ދެނެގަންނާނެގޮތްތައް އުނގަންނައިދެއްވިއެވެ.\nމީގެ އިތުރުން ކަންކަން ކާމިޔާބު ކުރުމާއި އުފެއްދުންތެރިކަމާއި ހުރި ތަފާތަކީ ކޮބައިކަމަށް އަފީފްގެ ވާހަކަފުޅުގައި އަލިއަޅުއްވާލެއްވިއެވެ. އަދި ކާމިޔަބު މީހަކަށް ވުމަށްޓަކައި، ފަރުޟު ފަސް ނަމާދަށް ރައްކާތެރިވުމަށާއި، ގިނަގިނައިން ފޮތް ކިޔުމަށާއި، ދުޅަހެޔޮ ސިއްހަތެއްގައި ހުރުމަށްޓަކައި ކަސްރަތުކުރުމަށާއި، މަސައްކަތުގެ މާހައުލުގައި ވެސް ވަރުބަލިވެފައިވާ ނަމަ ނުވަތަ ސްޓްރެސް ވެފައިވާ ނަމަ ކުޑަކޮށް ހިނގާލުމަށާއި ނުވަތަ ތިމާ ހިތްހަމަޖެހޭ ފަދަ ކޮންމެވެސް ކަމެއް ކުރުމުގެ އިތުރުން ޢާއިލާއާއެކު ވަގުތު ހޭދަކުރުމުގެ މުހިންމުކަމާ ގުޅޭގޮތުން އަފީފް ވާހަކަފުޅުދެއްކެވިއެވެ.\nމި ބައްދަލުވުން ނިންމަވާލައްވަމުން އިންފޮމޭޝަން ކޮމިޝަނަރު ޙުސައިން ފިޔާޒު މުސާ ވަނީ އަފީފް ދެއްކެވި ވާހަކަފުޅުތަކުންނާއި ހުށަހަޅައިދެއްވި ޕްރެސެންޓޭޝަނުން ވަރަށް ގިނަ ފިލާވަޅުތަކެއް ދަސްވި ކަމަށާއި، މި ބައްދަލުވުމަށް ވަގުތުކޮޅެއް ހުސްކޮށްލަދެއްވައި، ފޯރުކޮށްދެއްވި އަގުހުރި މައުލޫމަތަށްޓަކައި އައިކޮމްގެ މުވައްޒަފުންގެ ނަމުގައި އަފީފްއަށް ޝުކުރު އަދާކުރައްވާފައެވެ.\nމައުލޫމަތު ދިނުމުގެ މިފަދަ ބައްދަލުވުންތަކަކީ އައިކޮމްގެ މުވައްޒަފުންގެ ވިސްނުން ތާޒާކޮށް، މަސައްކަތް ކުރިއެރުވުމުގެ ޕްރޮގްރާމުގެ ތެރެއިން ކުރިއަށް ގެންދާ ބައްދަލުވުންތަކެކެވެ. މިއަދުގެ ބައްދަލުވުމުގައި އައިކޮމްގެ 10 މުވައްޒަފުން ބައިވެރިވެވަޑައިގެންނެވިއެވެ.\nއިންފޮމޭޝަން ކޮމިޝަނަރަށް ހުށަހަޅާ އަހަރީ ރިޕޯޓު ފޮނުވުމަށް ދައުލަތުގެ އިދާރާތަކަށް އަންގައިފި\nމުއާމަލާތް ކުރުމާއި އިހުތިރާމު ކުރުމާ ގުޅޭ ގޮތުން މައުލޫމާތު ދިނުމުގެ ބައްދަލުވުމެއް ބާއްވައިފި\n02 ޑިސެންބަރު 2020\nނަފްސާނީ ދުޅަހެޔޮކަމާ ގުޅޭ ގޮތުން މައުލޫމާތު ދިނުމުގެ ބައްދަލުވުމެއް ބާއްވައިފި\n19 ނޮވެންބަރު 2020\n2019 ވަނަ އަހަރުގެ އަހަރީ ރިޕޯޓާ ގުޅޭ ގޮތުން ޕްރެސެންޓޭޝަނެއް ހުށަހަޅައިދީފި\n18 ނޮވެންބަރު 2020\nމަހޯލި ހަރަކާތްތެރިން އުފެއްދުމުގެ މަސައްކަތު ބައްދަލުވުން ފެށިއްޖެ\n15 ނޮވެންބަރު 2020


އެކުވެރިންނޭ! ދުންފަތުގެ ވަބާގައި ޖާނާ މާލު އަންދަމުން ދިޔުން ހުއްޓާލަން ނުވޭތޯ؟ | Sandhaanu\nއެކުވެރިންނޭ! ދުންފަތުގެ ވަބާގައި ޖާނާ މާލު އަންދަމުން ދިޔުން ހުއްޓާލަން ނުވޭތޯ؟\nދުންފަތާއި ސިނގިރޭޓުގެ ބާވަތްތަކުގެ އަގު އެކިފަހަރުގެ މަތިން އުފުލެމުން އައިސް މިހާރު 100 ރުފިޔާއިން މައްޗަށް ސިނގިރޭޓު ފޮށްޓެއްގެ އަގު އުފުލިފައިވާ އިރު، މިކަމާއި މެދު އަޅުގަނޑުގެ އެކުވެރި އެންމެހާ ދިވެހި ލޮބުވެތި ޒުވާނުން ވިސްނާލަން ނުވޭތޯއެވެ.\nވިސްނާލާށެވެ! މިދައްކަނީ މަހެއްގެ މައްޗައް 3000 އާއި 4000 އާއި ދެމެދުގެ ރުފިޔާ އަތުން އަންދާ އަޅިއަށް ހަދާ ވާހަކައެވެ. ލިބޭނެ ހަމަ އެއްވެސް ފައިދާއެއްނެތެވެ. ހުރިހާ ކޮޅަކުންވެސް ފެންނަން އޮތީ ގެއްލުމާއި ހަލާކެވެ. އަމިއްލަ އަތުން ތިޔަ ގެއްލުންދެވެނީ އަމިއްލަ ދަރިންނަށެވެ. އަމިއްލަ އާއިލާއަށެވެ. އަމިއްލަ ނަފްސަށެވެ. މިފަދަ ހަލާކެއްގެ ތެރެއަށް ހޭދަ ކުރާހާ ފައިސާއެއް، އަމިއްލަ އާއިލާއަށް ހޭދަ ކޮށްލިނަމަ ކިހާ ދަރުމައެއް ދުނިޔެއާއި އާޚިރަތުގައި ލިބޭނެ ހެއްޔެވެ. އެ ފައިސާއިން ބެނުންޖެހިފައިވާ މީހަކަށް ﷲގެ މަގުގައި ހޭދަ ކޮށްލިނަމަ، އެ ނިކަމެތި މީހާގެ ދުޢާގެ ސަބަބުން ތިބާއަށް ކިހާ ދަރުމައެއް ލިބޭނެ ހެއްޔެވެ. އެކަމުގެ ހެޔޮ ޖަޒާ މަތިވެރިވެގެންދާނީ ކިހާ މިންވަރަކަށް ކަމެއް ތިބާއަށް އަންދާޒާވެސް ނުކުރެވޭނެއެވެ.\nދުންފަތުގެ އިސްތިޢުމާލުކުރުމަކީ ޙަރާމް ކަމެއް ކަމަށް އުއްމަތުގެ ގިނަ ޢިލްމުވެރިން ވަނީ އިޖްމާޢުވެފައެވެ. ސަބަބަކަށް ވަނީ ކީރިތި ޤުރުއާނުގައި، އަމިއްލަ ނަފްސަށް ގެއްލުން ދިނުމާއި، އިސްރާފްކުރުން ހަރާމް ކުރައްވާފައިވުމެވެ. ބަޤަރާ ސޫރަތުގެ 195 ވަނަ އާޔަތުގައި މާތްﷲ ވަޙީ ކުރެއްވި ބަސްފުޅުގެ މާނައިގައި ވެއެވެ. “ﷲގެ މަގުގައި ތިޔަބައިމީހުން ހޭދަކުރާށެވެ! އަދި ތިޔަބައިމީހުންގެ އަތްތަކުން ތިޔަބައިމީހުންގެ ނަފްސުތައް ހަލާކުގެ ތެރެއަށް އެއްލާނުލާށެވެ! އަދި އިޙުސާންތެރިވާށެވެ! ހަމަކަށަވަރުން އިޙްސާންތެރިންދެކެ ﷲ ލޯބިވެވޮޑީގެންވެއެވެ.” އާދޭސް ކޮށްފައި ބުނަމެވެ. މިވަބާއިން ދުރުވުމަށް އަވަސްވެގަންނާށެވެ!\nމިތުރުންނޭ! ތިޔަ ގެއްލުންދެވެނީ ހަމައެކެނި ތިމާގެ އަމިއްލަ ނަފްސަކަށް ނޫނެވެ. ތިމާގެ އާއިލާއަށެވެ. ލޯބިވެރިޔާ އަށެވެ. ގާތް އެކުވެރިންނަށެވެ. އަމިއްލަ ދަރިންނާއި ކޮއްކޮމެންނަށެވެ. ތިމާ އެމީހުން ގާތުގައި އިނދެ އެވިހަ ދުންގަނޑު ދޫކޮށްލާއިރު، ހިތުގައި ކުލުނެއް ލޯތްބެއް ނެތީބާވައޭ ހިތައް އަރައެވެ. އެވިހަ މާއްދާތަކުން ތިމާގެ އަމިއްލަ އަތުން އެންމެ ލޯބިވާކަމަށް ބުނާ މީހުންގެ ފުރާނަ ނުރައްކަލަށް ހުށަހަޅަމުން ދާއިރު، ހިތަށް އެއްޗެއްވެސް ނާރަނީތޯއެވެ؟\nމިހާ ހިސާބުން ނިމުނީކީ ނޫނެވެ. ތިމާގެ އަމިއްލަ ދަރިފުޅަށް އަބަދުހެން ތިޔަ ދެއްކެނީ ކޮންފަދަ ނުބައި ނަމޫނާ އެއްހެއްޔެވެ. އެކުދިން އެންމެ ގާތުން ނަކަލު ކުރާނީ ތިބާގެ ޢަމަލު ތަކެވެ. މިހާ ހިސާބުން ތިމާ ބޭނުންވަނީ، އެދަރިފުޅުގެ އެތެރެހަށި ދުންފަތުގެ ވަބާގައި ޖެހިގެން ޅައުމުރުގައި ފުނޑު ފުނޑު ކޮށްލަންކަން، ޤަބޫލުކުރަން އަޅުގަނޑަށް މަޖުބޫރު ވެއްޖެއެވެ. ތިޔަ ހަލާކު ކޮށްލަނީ ތިމާގެ އަމިއްލަ ދަރިއެއް ނުވަތަ އަމިއްލަ ކޮއްކޮއެއްގެ ދިރިއުޅުމެވެ. ތިމާގެ އަމިއްލަ އަތުންނެވެ. ތިޔަ ދެވެނީ ކިހާ ބޮޑު އަނިޔާއެއްތޯއެވެ؟ އަދިވެސް ވިސްނޭކަށް ނުވޭތޯއެވެ.\nއެންމެ ހެޔޮއެދޭ މިތުރުންނޭ! މި ޙަޤީޤަތަށް ވިސްނާ ފިކުރު ކުރާށެވެ. ލިބޭ އެއްޗަކުން ކިރިޔާ ދެކޮޅުޖެހޭއިރު، ތިއީ ކޮންފަދަ ބޮޑު އިސްރާފެއް ތޯއެވެ؟ ނޭނގިހުރެ ކިތައް މީހުންގެ ފުރާނަޔަށް ގެއްލުން ދެވިފައި ވާނޭތޯ ވިސްނާލިންތޯއެވެ؟ ބޭކާރު ގޮތުގައި އަންދާ އަޅިކަނޑާލި ފައިސާއިން ދިރިއުޅުމުގައި އެތައް ކަމެއް ހާސިލް ވީހެވެ. ތިހެން ނުހަދާށެވެ. މަންމައާއި ބައްޕަ އެތިބަ ރޮއެ އާދޭސް ކުރަނީއެވެ. ތިޔަ ނުބައި ޢަމަލު ހުއްޓާލާ ތޯއެވެ. އެދެމީހުން ހިތުގައި ޖައްސަން ހެޔޮ ނުވާނެއެވެ. އެ އާދޭހަށް އިޖާބަ ދޭށެވެ. ސުވަރުގެވަނީ ތިބާގެ މަންމަގެ ފައިތިލަ ދަށުގައެވެ.\nލިޔެލަން ކިތަންމެ ފަސޭހަޔަސް، މިވަބާއިން ދުރުވުމުގެ އުނދަގޫކަން ޚުދު އަޅުގަނޑަށްވެސް އެނގެއެވެ. އެ އުނދަގޫ ހަނގުރާމައިން އަޅުގަނޑުފަދަ އެތައް ޒުވާނުންނެއް ކާމިޔާބު ހޯދައިފިއެވެ. ތިޔަ އެކުވެރީންނަށް ވެސް ވާނެއެވެ. ބޭނުންވަނީ ކުޑަ ހިތްވަރެކެވެ. އިންޝާﷲ މާތްﷲ އެކަމަށް އަދާ ދުޢާކޮށް ގަދައަޅާ މަސައްކަތް ކޮށްފިނަމަ، ތެދުމަގު ނުދައްކަވާނެ އެއްވެސް އަޅެއް ނުވެއެވެ.\nބުރަ މަސައްކަތުން ހޯދި ލާރި އަންދާނުލާށެވެ!\nލޯބިވާ އެންމެ ގާތް މީހުންނަށް ނޭގިހުރެ ގެއްލުން ދިނުން ހުއްޓާލާށެވެ!\nމިކަން ހުއްޓާ ދުވަހަކީ މިއަދު ކަމުގައި ހަދާށެވެ!


ގެސްޓްހައުސްތަކަށް އާދެވޭނީ ވެކްސިން ޖަހާފައިވާ ގެސްޓުންނަށް\nގެސްޓްހައުސްތަކަށް އާދެވޭނީ ވެކްސިން ފުރިހަމަކޮށްފައިވާ ޓޫރިސްޓުންނަށް އެކަނި\n21 ޖުލައި 2021 - 22:55 0\nޓޫރިސްޓުންތަކެއް އެއާޕޯޓްގައި: ގެސްޓްތަކަށް އާދެވޭނީ ވެކްސިން ފުރިހަމަކޮށްފައިވާ ޓޫރިސްޓުންނަށް - ފޮޓޯ: ހުސެއިން ޝަޔާހު / އަދަދު\nރަށްރަށުގެ ގެސްޓްހައުސްތަކަށް ޗެކްއިން ވެވޭނީ ވެކްސިން ފުރިހަމަކޮށްފައިވާ ޓޫރިސްޓުންނަށް އެކަނި ކަމަށް އެޗްޕީއޭއިން މިރޭ ބުނެފި އެވެ.\nމިހާރު އަމަލުކުރަމުންދާ އުސޫލުން ދެކުނު އޭޝިއާގެ ޓޫރިސްޓުން ފިޔަވައި، އެހެން ސަރަހައްދުތަކުން އަންނަ ޓޫރިސްޓުންނަށް ގެސްޓްހައުސްތަކުގައި ޗެކްއިންވެވެ އެވެ.\nދެކުނު އޭޝިއާގައި ކޮވިޑްގެ ހާލަތު ގޯސްވުމާ ގުޅިގެން އެ ސަރަހައްދުގެ ޓޫރިސްޓުން ގެސްޓްހައުސްތަކަށް ގެނައުން އޮތީ މަނާކޮށްފަ އެވެ. ނަމަވެސް، ސަރުކާރުން އޮތީ އެކަމަށް ލުއިދޭނެ ކަމުގެ ޔަގީންކަން ދީފަ އެވެ.\nއެގޮތުން، މިރޭ އެޗްޕީއޭއިން އާންމުކުރި އުސޫލުގައި ދެކުނު އޭޝިއާއިން އަންނަ ޓޫރިސްޓުންނަށް ވެސް ގެސްޓްހައުސްތަކަށް ޗެކްއިން ވެވޭނެ އެވެ. ނަމަވެސް، ޗެކްއިން ވެވޭނެ އުސޫލު ކުރިއަށްވުރެ ބޮޑަށް ވަނީ ހަރުކަށި ކޮށްފަ އެވެ.\nއުސޫލުގައިވާ ގޮތުން ޑަބްލިއުއެޗްއޯއިން އިމަޖެންސީ ޔޫސްއަށް ލިސްޓްކޮށްފައިވާ ކޮވިޑް ވެކްސިނެއްގެ ޑޯޒުތައް ފުރިހަމަކޮށް 14 ދުވަސް ވެފައިނުވާ ޓޫރިސްޓުން، މީހުން އުޅޭ ރަށްރަށުގެ ގެސްޓްހައުސްތަކަށް ޗެކްއިން ނުވެވޭނެ އެވެ.\nގެސްޓްހައުސްތަކަށް ޗެކްއިން ކުރެވޭނީ ވެކްސިން ފުރިހަމަ ކޮށްފައިވާ ޓޫރިސްޓުންނަށާއި އެމީހުންނާއެކު ދަތުރުކުރާ ކުޑަކުދިންނަށެވެ.\nއެމީހުން ރާއްޖެ އެތެރެވާއިރު 72 ގަޑިއިރު ނުވާ ނެގެޓިވް ޕީސީއާރް ނަތީޖާއެއް އޮންނަން ޖެހޭނެ ކަމަށް އުސޫލުގައިވެ އެވެ. އަދި، ގެސްޓްހައުސްތަކުން ޓޫރިސްޓުން ޗެކްއައުޓްވާއިރު ނެގެޓިވް ޕީސީއާރް ނަތީޖާއެއް އޮންނަން ޖެހޭނެ އެވެ.\nވެކްސިން ނުޖަހާ ޓޫރިސްޓުން ގެނެވޭނެ ހާލަތްތައް\nއެޗްޕީއޭއިން އާންމުކުރި އުސޫލުގައި ގެސްޓްހައުސްތަކަށް ވެކްސިން ފުރިހަމަ ނުކުރާ ޓޫރިސްޓުން ގެނެވޭ ހާލަތްތައް ވެސް ވަނީ ބަޔާންކޮށްފަ އެވެ.\nއެގޮތުން، ވެކްސިން ފުރިހަމަ ނުކުރާ ޓޫރިސްޓުންނަށް ގެސްޓްހައުސްތައް ހުޅުވާލެވޭނީ އެ ރަށެއްގައި ދިރިއުޅޭ އާބާދީގެ 60 ޕަސެންޓަށް ވެކްސިން ޑޯޒު ފުރިހަމަވުމުންނެވެ.\nއަދި، ރަށުގައި ޓޫރިސްޓުންނަށް ހިދުމަތް ދިނުމުގައި މަސައްކަޔް ކުރާ ހުރިހާ ފަރާތްތައް ހިމެނޭ ގޮތަށް 95 ޕަސެންޓް މީހުންނަށް ވެކްސިންގެ ޑޯޒު ފުރިހަމަވުމުންނެވެ.\nއޭގެއިތުރުން ރަށުގައި ދިރިއުޅޭ 65 އަހަރުން މަތީގެ އާބާދީގެ 90 ޕަސެންޓް މީހުން ވެކްސިން ޑޯޒުތައް ފުރިހަމަވެފައިވާން ޖެހޭނެ އެވެ.\nވެކްސިން ޑޯޒު ފުރިހަމަވީ ކަމަށް ބަލާނީ ދެ ޑޯޒު ޖެހުމަށްފަހު 14 ދުވަސް ފުރިހަމަވުމުންނެވެ.


SAG - Basketball: Nepal Athun Balive Raajje3Vana Hovaa Match Ah - Vaguthu\n6 މަސް ކުރިން ( ޑިސެމްބަރު 9, 2019 )\nސައުތު އޭޝިއަން ގޭމްސްގެ ބާސްކެޓްބޯޅަ އިވެންޓުގެ ސެމީ ފައިނަލުގައި ނޭޕާލް އާއި ދެކޮޅަށް މިއަދު ކުޅުނު މެޗުން ރާއްޖޭގެ އަންހެން ބާސްކެޓްބޯޅަ ޓީމު ބަލިވެއްޖެ އެވެ.\nނޭޕާލުގައި މިހާރު ކުރިއަށްދާ 13 ވަނަ ސާފް ގޭމްސްގެ އަންހެން ބާސްކެޓްބޯޅަ އިވެންޓުގެ ސެމީ ފައިނަލުން ރާއްޖެ ބަލިވުމުން މުބާރާތުގެ ތިން ވަނަ ހޮވާ މެޗުގައި މާދަމާ ރާއްޖެ ބައްދަލުކުރާނީ ބޫޓާންއާ އެވެ. މި މެޗު ފަށާނީ ރާއްޖެ ގަޑިން މާދަމާ ހެނދުނު 9:45 ގަ އެވެ. ބޫޓާން ވަނީ މިއަދު ކުޅުނު އަނެއް ސެމީ ފައިނަލުގައި އިންޑިއާ އަތުން ބަލިވެފަ އެވެ.\nނޭޕާލުގެ ކަތުމަންޑޫގައި ހުންނަ ތުރީޕުރޭޝްވޯރު ހޯލުގައި މިއަދު ކުޅުނު ސެމީ ފައިނަލް މެޗު ނޭޕާލުން ކާމިޔާބުކުރީ 68-55 އިންނެވެ. މެޗުގެ ފުރަތަމަ ކުއާޓަރު ނިމުނުއިރު، ނޭޕާލް ކުރީގައި އޮތީ 13-19 އިންނެވެ. ދެ ވަނަ ކުއާޓަރުގައި ނޭޕާލާއި ޕޮއިންޓުގެ ގޮތުން އެއްވަރު ކުރަން ރާއްޖޭން މަސަތްކަތް ކުރި ނަމަވެސް ނޭޕާލުން ވަނީ ހަމަޖެހިލައިގެން ކުޅެ ލީޑު ދަމަހައްޓައިފަ އެވެ. މި ކުއާޓަރު ނިމުނުއިރު، ނޭޕާލް ކުރީގައި އޮތީ 27-35 އިންނެވެ.\nރާއްޖޭގެ ކުޅުން ތިންވަނަ ކުއާޓާގައި ދަށްވެ ނޭޕާލުން ލީޑު ފުޅާކުރީ މިކުއާޓާގަ އެވެ. މި ކުއާޓަރުގައި ނޭޕާލްގެ ކުޅުން ކުރިއަށްވުރެ ވަރުގަދަ ކުރި އިރު، ކުއާޓަރު ނިންމާލިއިރު އެޓީމު ކުރީގައި އޮތީ 38-55 އިންނެވެ.\nމެޗުގެ ފަހު ކުއާޓާގައި ރާއްޖެ އިން ފަރަގު ކުޑަކުރެވޭތޯ މަސަތްކަތް ކުރި ނަމަވެސް ނޭޕާލުން ވަނީ ލީޑު ދަމަހައްޓައި 55-68 އިން މެޗު ކާމިޔާބުކޮށްފަ އެވެ.\nރާއްޖެ ޓީމަށް މި މެޗުގައި އެންމެ ރަނގަޅު ކުޅުމެއް ދެއްކީ ކެޕްޓަން އައިމިނަތު ޝިއުރާ އަބްދުލް ބާރީ އާއި ފާތިމަތު ރިޝްމާ އަދި ހައުމާ އުބައިދުﷲ (ހައު) އެވެ. ރިޝްމާ ވަނީ 22 ޕޮއިންޓް ހޯދައިދީފަ އެވެ. ޝިއުރާ 17 ޕޮއިންޓް އެއްކުރިއިރު، ހައުމާ ވަނީ 11 ޕޮއިންޓް ހޯދައިދީފަ އެވެ. ނޭޕާލުން އެންމެ ރަނގަޅު ކުޅުމެއް މި މެޗުގައި ދެއްކީ އެޓީމަށް 15 ޕޮއިންޓް ހޯދައިދިން ގުރުންގް އެލީނާ އެވެ.\nމުބާރާތުގެ ސެމީ ފައިނަލަށް ރާއްޖެ ދަތުރުކުރީ ގްރޫޕް ސްޓޭޖުގައި ކުޅުނު ދެމެޗުގެ ތެރެއިން ފަހު މެޗުގައި ސްރީލަންކާ ބަލިކޮށްގެންނެވެ. އަދި މިއީ ސާފް ގޭމްސް ތާރީހުގައި ރާއްޖޭގެ ޤައުމީ އަންހެން ބާސްކެޓްބޯޅަ ޓީމު ސެމީ ފައިނަލުގައި ވާދަކުރި ފުރަތަމަ ފަހަރެވެ.\nޑިސެމްބަރު 10, 2019 08:15\nމީގެ ކުރިން ދިވެހި ކޯޗަކާއި ދިވެހި އެސިސްޓަންޓް ކޯޗެއްގެ އެހީގައި ރާއްޖެވަނީ ތިޔަ ނޭޕާލްވެސް ބަލިކޮށްފައި އަދި ބޫޓާންވެސް ބަލިކޮށް3ވަނަ ލިބުނު. ޒުވާންކުދިންގެ ބަދަލުގައި 250 ސިލިންޑަރުގެ މަސް ބޯޓުފަހަރު ބޭނުންކުރީމަކާ ނުދުވާނެ ބާރަކަށް. ތިޔަ ސުޕުން ވަމާލު ބޭރުކޮށްބަލަ.\nޑިސެމްބަރު 10, 2019 08:17\nމާބޮޑަށް ފެންވަރު އޮޅުނީ، ސުޕުންވިމާލް ލަންކާ ޓީމްގެ ކޯޗަށް ރިސްވަތުދީގެން ލަންކާގެ މޮޅެތިކުޅުންތެރިން ގިނަވަގުތު ކުޅުވިޔަނުދީ ރާއްޖެއަށް މެޗު ކާމިޔާނުވުމުން މާފޮނިބޮޑުވީ. ސުޕުން އަކީ މިސަރަހައްދުގައި ޖަރީމާތައް ހިންގަމުން ދުވާ މީހެއް.\nޑިސެމްބަރު 10, 2019 08:18\nހަސަންބެ އަށް ނޭޕާލް ކޯޗު ގަނެނުލެވުނު، ކުޅުމަށްވުރެ މިބައިގަނޑަށް މުހިންމީ ފައިސާގެ މުއާމަލާތް ހިންގާ ނާޖާއިސް ފައިދާ ހޯދުން.\nއެސޯސިއޭޝަންގެ ޓްރެޒަރާ އެޑަމް މިމުބާރާތަށް ގެންދަންދިންފައިސާއިން އެއްބައި މަދުކޮށްދީފައިވަނީ، ކޮބާހޭ ބާކީފައިސާ އެސޯސިއޭޝަނަކުނެތް.\nޑިސެމްބަރު 10, 2019 08:22\nޒުވާންކުދިންނަށް ދޭންޖެހޭ ވަގުތު މަދުކޮށް މުސްކުޅިން ނަށް ގިނަވަގުތުދީގެން ކުޅުވުމުގެ ނަތީޖާތިފެނުނީ. މިހާރަކު މުސްކުޅިންނަކަށް ގިނަވަގުތު ހިފަހައްޓައެއްނުލެވޭނެ. މީކުޅިވަރުގެ ހަގީގަތް ގަބޫލްނުކުރާތި އަދިވެސް.\nޑިސެމްބަރު 10, 2019 08:24\nބާސްކެޓްގެ ކޯޗުންތަކުގެ ތެރޭގައި އަދި ނެތް ނަޒީފް ކޯޗް ވަރުގެ ކޯޗެއް. ހަމަޖެހޭނީ ހަޖަމްކޮށްލާން. ތިޔަ ސުޕުން މަތިމައްޗަށް ފެއިލްވެއްޖެ. ލިބޭ މަންފާއަށް ބާސްކެޓް ފުނޑާލުންފިޔަވާ އެޑަމްމެން ކުރާކަމެއްނެތް.\nޑިސެމްބަރު 10, 2019 08:26\n2 މެޑަލް ހޯދި ކޯޗެއް ރާއްޖެއަކު ނުހުންނާނެ ހާޑީ ކޯޗުފިޔަވާ. ފުޓުބޯޅާ ކޯޗު ބޭރުކޮށްލިހެން ތިޔަ ސުޕުންގެ ކިބައިން މިރާއްޖޭގެ ބާސްކެޓްބޯޅަ ސަލާމަތްކުރަންޖެހޭ.\nޑިސެމްބަރު 10, 2019 08:28\nމަށަކަށް އަދިވެސް ނުފެނޭ ބަދަލެއް.2ލައްކަ ހިޔާހެން ބީއެމްއެލް ކޯޓުއަޅާ، ގައުމީ ޓީމުތަށް ބޭރަށް ގެންދަން ތެޅުނަސް އެބަޖެހޭ ރަގަޅުފެންވަރުގެ ކޯޗެއް ހޯދަން. މިހާރު ސުޕުންއަކީ ޗޮއިސްއެއްނޫން.\nނަޒީ އާއއއއ އި ނަޒީގެ ޕަޕެޓްސް އެހެން ކަމަކާ އުޅެން ވީނުދެން. މިރީޖަންގެ އެންމެ ބޮޑު މުބާރާތުން އެއ އޮތީ މެޑަލް ހޯދާފަ. މިކަން ހަޖަމުކޮ އްލާ ދެން. ވަޓް އެވާ ހެލްޕްސް ޔޫ ސްލީޕް އެޓް ނަ އިޓް. ލޮލް


Salman Khan ge "Radhe" nimmun anna mahu | Mihaaru\nސަލްމާން ޚާންގެ "ރާދޭ" ގެ ޝޫޓިން ނިންމުން އަންނަ މަހުގެ ފުރަތަމަ ހަފުތާގައި\n11 ސެޕްޓެމްބަރ 2020 - 06:28\nއިންޑިއާގެ ލޮކްޑައުނާ އެކު ޝޫޓިން ހުއްޓުމަކަށް އައި ސަލްމާން ޚާންގެ އާ ފިލްމު "ރާދޭ: އިންޑިއާސް މޯސްޓް ވޯންޓެޑް ބާއީ" ގެ ބާކީ ހުރި ޝޫޓިންތައް ފުރިހަމަކުރުމުގެ މަސައްކަތް އަންނަ މަހުގެ ފުރަތަމަ ހަފުތާގެ ތެރޭގައި ފަށަން ނިންމައިފި އެވެ.\nފިލްމުގެ މަސައްކަތް މާޗް މަހުގެ ތެރޭގައި ހުއްޓުނު އިރު އިންޑިއާ އިން ބޭރުގެ ދެ ގައުމެއްގައި މަންޒަރުތަކެއް ނަގަން ޕްލޭންކޮށްފައި އޮތް ނަމަވެސް ލޮކްޑައުނާ އެކު ހުއްޓުނު ދަތުރުފަތުރާ އެކު އެކަން ވެސް ވާ ގޮތެއް ނުވީ އެވެ. ބާކީ ހުރި ޝޫޓިންތަކުގެ ތެރޭގައި ދެ ލަވައެއް ވެސް ހިމެނެ އެވެ.\nމިދިޔަ އަހަރު ގެނެސްދިން ސަލްމާންގެ "ދަބަންގް 3" ގެ ޑައިރެކްޓަރު ޕްރަބޫދޭވާ ޑައިރެކްޓްކުރާ "ރާދޭ" އަކީ ކުރިން މި އަހަރުގެ ފިތުރު އީދާ ދިމާކޮށް މެއި މަހުގެ 22 ގައި ރިލީޒްކުރަން ނިންމި ފިލްމެކެވެ. އެކަމަކު ކޮވިޑް-19 ގެ ބަލިމަޑުކަމާ އެކު އިންޑިއާގެ ސިނަމާތައް ބަންދުކުރުމުން އެ ފުރުސަތު ވެސް ގެއްލުނީ އެވެ.\n#SalmanKhan is expected to begin shooting for #Radhe in the first week of October. pic.twitter.com/VotgdaRttv\n"ރާދޭ" އަކީ މިދިޔަ އަހަރު ރިލީޒްކުރި "ބާރަތު" އަށް ފަހު ސަލްމާނާއި ޒުވާން ބަތަލާގެ ޑިޝާ ޕަޓްނީގެ ޖޯޑު އެކީގައި ފެންނާނެ ފިލްމެކެވެ. މީގެ އިތުރު ކާސްޓުންގެ ތެރޭގައި ރަންދީޕް ހޫޑާ އާއި ޖެކީ ޝްރޮފާއި ޒަރީނާ ވައްހާބް އަދި ގޯތަމް ގްލާޓީ ހިމެނެ އެވެ.\n"ރާދޭ" ގެ ޝޫޓިން އަލުން އަންނަ މަހު ފަށާ އިރު، ރަންދީޕް މި ވަގުތު އޮތީ ފައިގެ ބޮޑު އޮޕަރޭޝަނެއް ކޮށްގެންނެވެ. އެއީ ފިލްމުގެ ޝޫޓިންގެ ތެރޭގައި މިދިޔަ އަހަރު ލިބުނު އަނިޔާއަކާ ގުޅިގެންނެވެ.\n"ރާދޭ" ސިނަމާތަކަށް އަންނާނެ އިރެއް މިހާރު ކަށަވަރުނުވާ އިރު، ޕްރަބޫދޭވާ ބުނީ ސިނަމާތައް އަލުން ހުޅުވިހާ އަވަހަކަށް ފިލްމު ގެނެސްދޭނެ ކަމަށެވެ. ބޮލީވުޑް މިހާރު އޮތީ ނޮވެމްބަރު މަހު ފާހަގަކުރާ ދިވާލިއާ ދިމާކޮށް ސިނަމާތައް ހުޅުވަން ސަރުކާރުން ހުއްދަ ދޭނެ ކަމަށް އުންމީދުކޮށްގެންނެވެ.\nއެހެންވެ އަކްޝޭ ކުމާރުގެ ސޫރިޔާވަންޝީ" އާއި ރަންވީރު ސިންގްގެ "83" އަކީ އެންމެ ފުރަތަމަ ސިނަމާތަކުގައި އަޅުވާނެ ކަމަށް ބެލެވޭ ފިލްމުތަކެވެ. ސުވާލަކީ "ރާދޭ" ވެސް މި އަހަރު ފެންނާނެ ހެއްޔެވެ؟\nއަންނަ މަހު "ރާދޭ" ގެ މަސައްކަތް ނިންމަން އަމާޒު ހިފާ އިރު، ސަލްމާން ހޯސްޓްކުރާ ކަލާޒް ޗެނެލްގެ ރިއަލިޓީ ޝޯ "ބިގް ބޮސް" ގެ 14 ވަނަ ސީޒަން ވެސް އަންނަ މަހު ދައްކަން ފަށާނެ އެވެ.\nސަލްމާން ސޮއިކޮށްފައި ހުރި ފިލްމުތަކުގެ ތެރޭގައި "ކަބީ އީދު ކަބީ ދިވާލީ" އާއި "ކިކް 2" އަދި "ޓައިގާ 3" ހިމެނެ އެވެ.\nއިތުރު ލިޔުންތައް ބޮލީވުޑް ސަލްމާން ޚާން ބޮލީވުޑް ފިލްމު\nސަލްމާންގެ "ޓައިގާ" އަށް އަލުން ކަބީރު؟


MDP ge gaumee majileehuge bahdhaluvumeh mirey\nއެމްޑީޕީން މީގެކުރިން ބޭއްވި ގައުމީ މަޖިލީހުގެ ބައްދަލުވުމެއްގެ ތެރެއިން -- ފޮޓޯ: އެމްޑީޕީ\nއެމްޑީޕީގެ ގައުމީ މަޖިލީހަށް ހުށަހަޅާފައިވާ "މެއި ހައެއް ގަރާރު" އަށް ގޮތެއް ނިންމުމަށް އެޕާޓީގެ ގައުމީ މަޖިލީހުގެ ބައްދަލުވުމެއް މިރޭ ބާއްވަން ނިންމައިފި އެވެ.\nއޮންލައިންކޮށް ކުރިއަށް ގެންދިއުމަށް ހަމަޖައްސާފައިވާ މިބައްދަލުވުން ފެށުމަށް ހަމަޖައްސާފައިވަނީ މިރޭ 9:00 ޖަހާއިރު އެވެ.\nމިރޭ ގޮތްތަކެއް ނިންމުމަށް ހަމަޖައްސާފައިވާ ގަރާރަކީ ރައީސް ނަޝީދަށް ދިން ބޮމުގެ ހަމަލާގައި ބައިވެރިވި މީހުންނާއި، ހަރަދުކުރި މީހުންނާއި، ހިތްވަރުދީ ވާގިވެރިވި މީހުން ގާނޫނީ އިމުގެ ކުރިމައްޗަށް ގެނައުން ލަސްވާތީ އެކަން ބެލުމަށާއި ހަމަލާ ހިނގި ގޮތް ސާފުކުރުމަށް އެމްޑީޕީގެ ތެރެއިން ކޮމިޓީއެއް އުފައްދަން ހުށަހެޅި ގަރާރެކެވެ.\nރައީސް ނަޝީދަށް ދިން ހަމަލާއާ ގުޅިގެން މިހާތަނަށް ފަސް މީހަކު ހައްޔަރުކޮށްފައިވެ އެވެ. އެންމެ ފުރަތަމަ ހައްޔަރުކުރި ތިން މީހުންނަކީ ވ. ތިނަދޫ ލަކީ އަދުހަމް އަހްމަދު (25 އ)އާއި، މއ. ފޭރުގެ މުޖާޒް އަހުމަދު (21 އ)ގެ އިތުރުން ގއ. ކޮނޑޭ ފޮޅޭމާ ތަހުމީން އަހްމަދު (32 އ) އެވެ. ހަމަލާގެ ތުހުމަތުގައި ލ. ގަން ދުންފިނިއުފާ އަހްމަދު ފާތިހް (23 އ) ވެސް ފުލުހުން ވަނީ ހައްޔަރުކޮށްފަ އެވެ. ހަމަލާއާއި ގުޅިގެން ފަސްވަނަ މީހަކު ހައްޔަރުކުރެވުނީ ހަމަލާއަށް ފަހު ހަރުކަށި ފިކުރުގެ މީހުން ހައްޔަރުކުރުމަށް ފުލުހުން ކުރިއަށް ގެންދިޔަ ހާއްސަ އޮޕަރޭޝަނެއްގެ ތެރެއިންނެވެ. ނަމަވެސް އެމީހާގެ މައުލޫމާތު ފުލުހުން އަދި ހާމަކޮށްފައެއް ނުވެ އެވެ.\nއަދުހަމް ހައްޔަރުކުރީ އޭނާ ދިރިއުޅޭ ހުޅުމާލޭގެ ފްލެޓް (95-ޖީ-02) ގައި ހުއްޓާ މިދިޔަ މެއި މަހުގެ ނުވަވަނަ ދުވަހުގެ ފަތިހުގެ ވަގުތެއްގަ އެވެ. މުޖާޒް ހައްޔަރުކުރީ އަލިކިލެގެފާނު މަގުގައި ހުރި ގ. ފެހިދޯދިގޭގައި ކުއްޔަށް ދީފައިވާ ތަނަކުން މިދިޔަ މެއި މަހުގެ އަށްވަނަ ދުވަހު އެވެ. ހުޅުމާލެ އިން ތަހުމީން ވެސް ހައްޔަރުކުރީ މެއި މަހުގެ އަށްވަނަ ދުވަހު އެވެ. ބ. ދަރަވަންދޫ އިން ފާތިހު ހައްޔަރުކުރީ މިދިޔަ މެއި މަހުގެ 19 ވަނަ ދުވަހުގެ ރެ އެވެ. ހައްޔަރުކުރި އެންމެން ވެސް ތިބީ ފުލުހުންގެ ބަންދުގަ އެވެ.\nހަމަލާއާ ގުޅިގެން ހައްޔަރުކޮށްފައިވާ ފަސް މީހުންނަކީ ވެސް ހަރުކަށި ފިކުރާ ގުޅިފައިވާ ބައެއް ކަމަށްވެސް ފުލުހުން ކުރިން ބުނެފައިވެ އެވެ.


ހަމައެކަނި ސައެއް ނޫން، ޑްރޯން އިން ކޮންމެ ކާއެއްޗެއްވެސް ގެނެސްދޭނެ | Fuvahmulahcity\n1 އަހަރު ކުރިން June 1, 2018 Mohamed Ninaaz0ޚިޔާލު\nމި މަސައްކަތުގެ މުގުލުގައި ހުރި އެއް ފަރާތްކަމުގައިވާ ބިލާލު އަރުޝަދު، “ޓައިމްސް އޮފް އިންޑިޔާ” އަށް މައުލޫމާތު ދެމުން ބުނެފައިވަނީ މި ޚިދުމަތުގެ ސަބަބުން އާއްމުންނަށް އެތައް ފަސޭހައެއް ލިބިގެންދާނެކަމަށެވެ. ހަމައެހެންމެ، ޑެލިވަރީ ކުރަން ނަގާ ވަގުތުވެސް އެތައް ތަނެއް ކުޑަވެގެން ދާނެކަމަށް ބުނެފައިވެއެވެ. އެގޮތުން، ބާރުބޮޑު މަގުތަކުން، އިންސާނުން ޑެލިވަރީ ކުރަން ޖެހުމުން ނަގާ ވަގުތުތައް ނުނަގާނެކަމަށްވެސް ބުނެފައިވެއެވެ.\n← މީރާ ބުނަނީ އެންމެންވެސް މީހުންގެ ވާހަކަ ދައްކާނެ ކަމަށް\nފަލަސްތީނުގެ ނަރުހެެއް ގަޔަށް ބަޑި ޖަހައި ޝަހީދު ކޮއްލައިފި →


Fiester ah Landhoo School in Practice Fashaifi\nޔޫސުފު ޢަބުދުއްރަހީމް6މަސްކުރިން\tޚިޔާލެއް ދެއްވާ\nޓީމު ލަންދޫގެ ހެޑް ކޯޗް އަހްމަދު އިރުފާނުގެ ކޯޗްކަމުގެ ދަށުން މައިލޯ ކިޑްސް ފުޓްބޯލް ފިއެސްޓާ އަށް ލަންދޫ ސުކޫލުން ޕްރެކްޓިސް ފަށައިފިއެވެ. ކޯޗް އަހުމަދު އިރުފާނުގެ އިތުރުން ޓީމު ލަންދޫ މެނޭޖުމެންޓުގެ މެމްބަރުން ވަނީ ޕްރެކްޓިސް ކުރިއަށްގެންގޮސް ދިނުމަށް އެހީތެރިވެފައެވެ. ޕްރެކްޓިސް ކުރިއަށް ގެންދިޔުމަށް ހަމަޖެހިފައިވަނީ ކޮންމެ ހަފްތާއެއްގެ ބަންދު2ދުވަހެވެ.\nސޮކަރ ވެޓެރަންސް އެސޯސިއޭޝަން އޮފް މޯލްޑިވްސްގެ ފަރާތުން ނ.އަތޮޅަށް އަމާޒުކޮށްގެން އަންނަ އަހަރު ބޭއްވުމަށް ހަމަޖެހިފައިވާ މިމުބާރާތަށް ، މިހާކުރިން ޕްރެކްޓިސް މިފެށީ ރަގަޅު ފެންވަރެއްގެ ކޯޗެއްގެ އިރުޝާދު ތުއްތު ކުދިންނަށް ހޯދައިދީ ،ދުރާލާ ކުދިން ތައްޔާރުކޮށް މިދިޔަ އަހަރު ހޯދި ކާމިޔާބު ދެމެހެއްޓުމަށް ކަމަށް ލަންދޫ ސުކޫލުގެ ސްޕޯޓްސް އިންޗާޖު އަހުމަދު ނަދީމް ޕްރެކްޓިސް ބޭއްވުމާއި ބެހޭގޮތުން ލަންދޫ ކައުންސިލުގައި ބޭއްވުނު މީޓިންގައި ހާމަކުރެއްވިއެވެ. އަހުމަދު ނަދީމު ވަނީ މިފަދަ ފުރުސަތެއް ލަންދޫ ކައުންސިލުގެ ފަރާތުން ލަންދޫ ސުކޫލަށް ހޯދައިދިން ކަމަށްޓަކައި ލަންދޫ ކައުންސިލަށާއި ޓީމު ލަންދޫގެ މެނޭޖުމެންޓަށް ޝުކުރު އަދާކޮށްފައެވެ.\nލަންދޫ ސުކޫލުން ވަނީ މިދިޔަ އަހަރުގެ މުބާރާތުގެ ޕްރީ ސުކޫލުގެ ބައިން ޗެމްޕިއަންކަން ހޯދާފައެވެ.\nނ.އަތޮޅަށް އަމާޒުކޮށްގެން ސޮކަރ ވެޓެރަންސް އެސޯސިއޭޝަން އޮފް މޯލްޑިވްސްގެ ފަރާތުން މިދިޔަ އަހަރު ބޭއްވި މައިލޯ ކިޑްސް ފުޓްބޯލް ފިއެސްޓާ އަށް ވަނީ ވަރަށް ގިނަ ސުކޫލުތަކުން އެއްބާރުލުން ލިބިފައެވެ.\nމި ފެސްޓިވަލްގައި ބައިވެރިކުރެވެނީ ސްކޫލަކުން ދެ ޓިމެވެ. އެއީ ޕްރީސްކޫލް ކެޓަގަރީ އެލްކޭޖީ އަދި ޔޫކޭޖީ ދަރިވަރުން ހިމެނޭ 18 ދަރިވަރުންގެ 1 ޓީމާއި، ގްރޭޑް 1 އަދި2ގެ ދަރިވަރުން ހިމެނޭގޮތަށް 18 ދަރިވަރުންގެ 1 ޓީމެވެ. މިޓީމްތަކުގައި ދެޖިންސްގެ ދަރިވަރުން ހިމޭނެއެވެ.\nމިފެސްޓިވަލްގައި ބައިވެރިވާ ދަރިވަރުންނަށް ޖާޒީ، ސޯޓް އަދި ސްޓާކީން އެ ވެޓްރަންސް އެސޯސިއޭޝަނުން މިދިޔައަހަރުވެސް ވަނީ ފޯރު ކޮށްދީފައެވެ. މި މުބާރާތުގެ ކޮންމެ ކެޓަގަރީއަކުން ޗެމްޕިއަން އަދި ރަނަރަފް ޓީމަށް ޓްރޮފީ އަދި މެޑަލް ދިނުމަށް ހަމަޖެހިފައިވާއިރު، ބައިވެރިވާ ކޮންމެ ކުއްޖަކަށް މެޑަލްއެއް ލިބޭއެވެ.


ސްޓޭޓް އޮފް އެންވަޔަރަންމަންޓް 2016 އިފްތިތާޙުކޮށްފި – މިނިސްޓްރީ އޮފް އެންވަޔަރަންމަންޓް، ކްލައިމެޓް ޗޭންޖް އެންޑް ޓެކްނޮލޮޖީ ސްޓޭޓް އޮފް އެންވަޔަރަންމަންޓް 2016 އިފްތިތާޙުކޮށްފި – މިނިސްޓްރީ އޮފް އެންވަޔަރަންމަންޓް، ކްލައިމެޓް ޗޭންޖް އެންޑް ޓެކްނޮލޮޖީ\nސްޓޭޓް އޮފް އެންވަޔަރަންމަންޓް 2016 އިފްތިތާޙުކޮށްފި\n“ސްޓޭޓް އޮފް ދަ އެންވަޔަރަންމަންޓް ރިޕޯޓް” (އެސް.އޯ.އީ) މިއަދު ނެރެފިއެވެ. މި ރިޕޯޓް ނެރެދެއްވީ މިނިސްޓަރ އޮފް އެންވަޔަރަންމަންޓް އެންޑް އެނަރޖީ، އަލްފާޟިލް ޠާރިޤް އިބްރާހީމެވެ. މި ރިޕޯޓަކީ ދިވެހިރާއްޖޭގެ ތިމާވެށީގެ ޙާލަތު ދެނެގަތުމަށްޓަކައި މި މިނިސްޓްރީއިން ނެރެމުން އަންނަ ރިޕޯޓެކެވެ.\nމިގޮތުން 1994، 2001، 2002، 2004 އަދި 2011 ވަނަ އަހަރު އެސް.އޯ.އީ. ރިޕޯޓު ތައްޔާރުކޮށް މި މިނިސްޓްރީން ވަނީ ނެރެފައެވެ.\nއެސް.އޯ.އީ ރިޕޯޓްގައި މައިގަނޑު ގޮތެއްގައި ބަލާލެވޭނީ ރާއްޖޭގެ ވައިގެ ކޮލިޓީއާއި، ރަށްރަށުގެ ފެންފަށަލައާއި، ދިރޭތަކެތީގެ ނަސްލުތަކާއި، ކުނީގެ ޙާލަތު އޮތް ގޮތާއި، ހަކަތައިގެ ޙާލަތު އޮތް ގޮތާއި، ހޭޅިފަށާއި ގޮނޑުދޮށްތަކުގެ ޙާލަތު މިހާރު އޮތްގޮތުގެ މައްޗަށެވެ.\nސްޓޭޓް އޮފް އެންވަޔަރަންމަންޓް މޯލްޑިވްސް 2016 (14.48 MB)


އިންޓަރ ފެކަލްޓީ ވޮލީބޯޅަ މުބާރާތް 2019ގެ ގުރުއަތުލުން ބާއްވައިފި – MNUSU\nއިންޓަރ ފެކަލްޓީ ވޮލީބޯޅަ މުބާރާތް 2019ގެ ގުރުއަތުލުން ބާއްވައިފި\nދިވެހިރާއްޖޭގެ ޤައުމީ ޔުނިވަރސިޓީގެ ދަރިވަރުންގެ ޔޫނިއަން (އެމް.އެން.ޔޫ.އެސް.ޔޫ)ގެ ފަރާތުން އިންތިޒާމުކޮށްގެން ބާއްވާ ”އެމް.އެން.ޔޫ.އެސް.ޔޫ އިންޓަރ ފެކަލްޓީ ވޮލީބޯޅަ މުބާރާތް 2019″ގެ ގުރުއަތުލުމުގެ ރަސްމިއްޔާތު ބާއްވައިފިއެވެ.\nއެމް.އެން.ޔޫ އޭ ބްލޮކުގައި ކުރިއަށްދިޔަ މި ހަފްލާގައި ޓީމުތަކުގެ ކެޕްޓަނުންނާއި މެނޭޖަރުންގެ އިތުރުން މުބާރާތުގެ ހިންގާ ކޮމިޓީގެ މެންބަރުން ވަނީ ބައިވެރިވެފައެވެ. މި މުބާރާތުގެ ފިރިހެން ޑިވިޝަނުގައި 8 ޓީމު ބައިވެރިވެފައިވާއިރު، އަންހެން ޑިވިޝަނުގައި ޖުމްލަ9ޓީމެއް ވަނީ ބައިވެރިވެފައެވެ. މުބާރާތުގެ ހިންގާ ކޮމިޓީގައި ހިމެނެނީ:\nޙަސަން ޝާހު (ޗެއަރ) – އެމް.އެން.ޔޫ.އެސް.ޔޫގެ ނައިބު ރައީސް (އަމަލީ)\nޙުސައިން ޢަލީ – (ކޯ ޗެއަރ) – އެމް.އެން.ޔޫ.އެސް.ޔޫގެ އެޑްވައިޒަރީ ބޯޑުގެ މެންބަރ\nޚާލިދު މުޙައްމަދު – އެމް.އެން.ޔޫ ފިރިހެން ވޮލީ ޓީމުގެ ކޯޗު\nޢަލީ ޝަމްޢޫން – އެމް.އެން.ޔޫ.އެސް.ޔޫގެ ނައިބު ރައީސް (ގޮފިތައް)\nމުޙައްމަދު ޝާން ޢާމިރު – އެމް.އެން.ޔޫ.އެސް.ޔޫގެ މީޑިއާ ކޯޑިނޭޓަރ\nއާމިނަތު ރައުދާ – އެމް.އެން.ޔޫ.އެސް.ޔޫގެ އެސިސްޓެންޓް ސެކްރެޓަރީ\nމި މުބާރާތުގެ ޝެޑިއުލް އެމް.އެން.ޔޫ.އެސް.ޔޫގެ ވެބްސައިޓުން މިހާރު ލިބެން ހުންނާނެއެވެ. މުބާރާތް ފެށުމަށް ހަމަޖެހިފައިވަނީ 22 އެޕްރީލް 2018ވާ ހޯމަދުވަހެވެ. މުބާރާތުގެ ހުރިހާ މެޗެއް ކުޅުމަށް ހަމަޖެހިފައިވަނީ އެމް.އެން.ޔޫގެ ފެކަލްޓީ އޮފް އެޑިއުކޭޝަންގެ ޕީ.އީ ހޯލުގައެވެ.


Suvarugeygai ganduvaru thakeh binaakurumah edhen heyyeve?\nސުވަރުގޭގައި ގަނޑުވަރުތަކެއް ބިނާ ކުރުމަށް އެދެންހެއްޔެވެ؟\nލިޔުއްވީ: ޝައިޚް ޢަބްދުލް ހާދީ|2020-06-07T20:38:32+05:00June 7th, 2020|އަޚްލާޤު, ދީން|\nއަޅުގަނޑުމެން މި ދުނިޔެ މަތީގައި ޙަޔާތް ހޭދަ ކުރަމުން ދާއިރު، އަޅުގަނޑުމެން ދިރިއުޅޭނެ ގެއެއް ބިނާ ކުރުމަށްޓަކައި ނުހަނު ގިނަ މަސައްކަތްތަކެއް ކުރެއެވެ. އެތައް ވަގުތެއް ހޭދަ ކޮށްގެން ފައިސާ ހޯދައި އަދި ތިމާގެ އެތައް ވަގުތުތަކެއް ގެ ބިނާ ކުރުމަށް ހޭދަކުރެއެވެ. ބުރަ މަސައްކަތާއެކު ބިނާކުރާ މިގެ ފަނާވެގެން ދިއުމަކީވެސް އެހާމެ ގާތް ކަމެކެވެ. ގުދުރަތީ ހާދިސާއަކުން ނުވަތަ މީސްތަކުން ކުޅަ ޢަމަލެއްގެ ސަބަބުންނެވެ. މި ފަނާކުރަނިވި ދުނިޔޭގައިވާ ކޮންމެ އެއްޗަކީ ނެތިދާނެ ތަކެއްޗެވެ. އެބަހީ މި އިންސާނާވެސް ހިމެނޭގޮތަށެވެ. މާތް ﷲ ވަޙީ ކުރައްވަނީ:\n﴿ أَيْنَمَا تَكُونُوا يُدْرِككُّمُ الْمَوْتُ ﴾ سورة النساء:78\nމާނަ: އުސްވެގެންވާ ގަދަފަދަ ކިއްލާތަކެއްގެ ތެރޭގައި ތިޔަބައިމީހުން ތިބިކަމުގައިވިޔަސް، ތިޔަބައިމީހުން ތިބި ކޮންމެ ތަނަކުން މަރު، ތިޔަބައިމީހުން އަތުލާނެތެވެ.\nކޮންމެއަކަސް އަޅުގަނޑުމެން މާތްﷲ ގެ އަޅުތަކުންގެ ގޮތުގައި ތިބެ މި ދުނިޔެ ދޫކުރާއިރު ސުވަރުގެ ވަންތަވެރިންގެ ގޮތުގައި މަރުގެންނެވުމަކީ ކޮންމެ އިންސާނެއްގެވެސް އެދުމެވެ. މިގޮތުން ސުވަރުގެ ވަންތަވެރިއްގެ ގޮތުގައި މަރުވެގެން ދާއިރު އެތަނުން ޙާޞިލް ކުރެވޭނެ ވަރަށް މުހިއްމު ކަމެއް ފަސޭހަކަމާއިއެކު ޙާޞިލް ކުރެވިދާނެއެވެ. އާދެ ސުވަރުގޭގައި ގަނޑުވަރެއް ބިނާ ކުރެވެގެން ދިއުމަކީ އުޚުރަވީ ހަޔާތުގައި ސުވަރުގެއިން ލިބިގެން ދާނެ ވަރަށް ބޮޑު ނިޢުމަތެކެވެ. މި ބޮޑު ނިޢުމަތް ޙާޞިލް ކުރެވޭނެ ދޮރު، އަޅުގަނޑުމެންގެ މާތް ނަބިއްޔާ ﷺ ވަނީ ހުޅުއްވަވައި ދެއްވާފައެވެ. މިގޮތުން މިކަމާ ގުޅޭ ބައެއް ޙަދީޘްތައް މިތާނގައި ނަންގަނެލާނަމެވެ.\n1.މާތް ﷲއަށްޓަކައި މިސްކިތެއް ބިނާކުރުން.\nރަސޫލުﷲ ﷺ ޙަދީޘް ކުރެއްވިއެވެ. ((مَنْ بَنَى لله مَسْجِدًا بَنَى اللهُ لَهُ بَيْتًا فِي الْجَنَّةِ))\nމާނައީ: ﷲ އަށް ޓަކައި މިސްކިތެއް ބިނާކޮށްފި މީހަކަށް ސުވަރުގޭގައި ގަނޑުވަރެއް ބިނާކޮށްދެއްވާނެތެވެ.\nރަސޫލުﷲ ﷺ ޙަދީޘް ކުރެއްވިއެވެ. (( مَنْ بَنَى مَسْجِدًا لِلَّهِ كَمَفْحَصِ قَطَاةٍ ، أوْ أَصْغَرَ ، بَنَى اللَّهُ لَهُ بَيْتًا فِي الْجَنَّةِ ))\nމާނައީ: ދޫނި ބިސްއަޅަން ވަންނަ ހާލީގެ މިންވަރަށް ނަމަވެސް ﷲއަށްޓަކައި މިސްކިތެއް ބިނާކޮށްފި މީހަކަށް ސުވަރުގޭގައި ގަނޑުވަރެއް ބިނާކޮށްދެއްވާނެތެވެ.\n2.ސޫރަތުލް އިޚްލާޞް ކިޔެވުން.\nރަސޫލުﷲ ﷺ ޙަދީޘް ކުރެއްވިއެވެ. (( مَنْ قَرَأَ [قُلْ هُوَ اللهُ أَحَدٌ ] عَشَرَ مَرَّاتٍ بَنَى اللهُ لَهُ بَيْتًا فِي الجْنَّةِ ))\nމާނައީ: ދުވާލަކު ދިހަ ފަހަރު [قُلْ هُوَ اللهُ أَحَدٌ ] ކިޔަވައިފި މީހަކަށް ސުވަރުގޭގައި ގަނޑުވަރެއް ބިނާކޮށްދެއްވާނެތެވެ.\nރަސޫލުﷲ ﷺ ޙަދީޘް ކުރެއްވިއެވެ. ((مَنْ قَرَأَ [قُلْ هُوَ اللهُ أَحَدٌ ] حَتَّى يَخْتِمَهَا عَشَرَ مَرَّاتٍ بَنَى اللهُ لَهُ قَصْرًا فِيْ الْجنَّةِ وَمَنْ قَرَأَهَا عِشْرِيْنَ مَرَّةً بَنَي لَهُ قَصْرَانِ وَمَنْ قَرَأَهَا ثَلَاثِيْنَ مرَّةً بُنِيَ لَهُ ثَلَاثٌ)) \nމާނައީ: ދުވާލަކު ދިހަ ފަހަރު [قُلْ هُوَ اللهُ أَحَدٌ ] ނިމެންދެން ކިޔަވައިފި މީހަކަށް ސުވަރުގޭގައި ގަނޑުވަރެއް ބިނާކޮށްދެއްވާނެތެވެ. ވިހި ފަހަރު ކިޔަވައިފި މީހަކަށް ސުވަރުގޭގައި ދެ ގަނޑުވަރު ބިނާކޮށްދެއްވާނެތެވެ. ތިރީސް ފަހަރު ކިޔަވައިފި މީހަކަށް ސުވަރުގޭގައި ތިން ގަނޑުވަރު ބިނާކޮށްދެއްވާނެތެވެ.\n3.ދަރިފުޅަށް މުޞީބާތެއް ދިމާވާހިނދު މާތް ﷲއަށް ޙަމްދުކޮށް ފާފަފުއްސެވުމަށް އެދުން.\nރަސޫލުﷲ ﷺ ޙަދީޘް ކުރެއްވިއެވެ. (( إِذَا مَاتَ وَلَدُ الْعَبْدِ قَالَ اللهُ تَعَالَى لِمَلَائِكَتِهِ: قَبَضْتُمْ وَلَدَ عَبْدِيْ؟ فَيَقُوْلُوْنَ: نَعَمْ، فَيَقُوْلُ :قَبَضْتُمْ ثَمَرَةَ فُؤَادِهِ؟ فَيَقُوْلُوْنَ نَعَمَ، فَيَقُوْلُ: مَاذَا قَالَ عَبْدِيْ؟ فَيَقُوْلُوْنَ: حَمِدَكَ وَاسْتَرْجَعَ، فَيَقُوْلُ اللهُ تَعَالَى: اِبْنُوْا لِعَبْدِيْ بَيْتًا فِيْ الْجَنَّةِ، وَسَمُّوْهُ بَيْتَ الْحَمْدِ))\nމާނައީ: އަޅާގެ ދަރިފުޅު މަރުވުމުން މާތް ﷲ މަލާއިކަތް ބޭކަލުންނަށް ވަޙީކުރައްވާނެތެވެ. “ތިޔަބައިމީހުން ތިމަންއިލާހުގެ އަޅާގެ ދަރިފުޅުގެ ފުރާނަ ގެންގޮސްފީމެވެ.” އެބޭކަލުން ދަންނަވާނެތެވެ. “އާދޭހެވެ.” ވަޙީ ކުރައްވަތެވެ. “ތިޔަބައިމީހުން އޭނާގެ ހިތުގެ މޭވާ ގެންދިޔައީއެވެ.” އެބޭކަލުން ދަންނަވާނެތެވެ. “އާދޭހެވެ.” ވަޙީ ކުރައްވާނެތެވެ. “ތިމަންއިލާހުގެ އަޅާ ބުނީ ކީކޭ ހެއްޔެވެ؟” އެބޭކަލުން ދަންނަވާނެތެވެ. “އިބައިލާހަށް ޙަމްދުކޮށް، إِنَّا للهِ وَإِنَّا إِلَيْهِ رَاجِعُوْنَ މި ޒިކުރުކުރެތެވެ.” ވަޙީ ކުރައްވާނެއެވެ. “ތިމަންއިލާހުގެ އަޅާއަށްޓަކައި ސުވަރުގޭގައި ގަނޑުވަރެއް ތައްޔާރުކޮށްދެއްވާށެވެ. އަދި އެގަނޑުވަރުގެ ނަމަކަށް “ބައިތުލް ޙަމްދު” ކިޔާށެވެ.”\n4.ފިހާރަތަކަށް ނުވަތަ ބާޒާރަށް ވަންނަ އިރު ދުޢާ ކިޔުން.\nރަސޫލުﷲ ﷺ ޙަދީޘް ކުރެއްވިއެވެ. ((مَنْ دَخَلَ السُّوقَ ، فَقَالَ: [لاَ إِلَهَ إِلاَّ اللَّهُ ، وَحْدَهُ لاَ شَرِيكَ لَهُ ، لَهُ الْمُلْكُ وَلَهُ الحَمْدُ ، يُحْيِي وَيُمِيتُ ، وَهُوَ حَيٌّ لاَ يَمُوتُ ، بِيَدِهِ الخَيْرُ ، وَهُوَ عَلَى كُلِّ شَيْءٍ قَدِيرٌ] كَتَبَ اللَّهُ لَهُ أَلْفَ أَلْفِ حَسَنَةٍ ، وَمَحَا عَنْهُ أَلْفَ أَلْفِ سَيِّئَةٍ ، وَرَفَعَ لَهُ أَلْفَ أَلْفِ دَرَجَةٍ وبَنَى له بيتًا في الجنةِ ))\nމާނައީ: ބާޒާރަށް ވަދެފައި [لاَ إِلَهَ إِلاَّ اللَّهُ ، وَحْدَهُ لاَ شَرِيكَ لَهُ ، لَهُ الْمُلْكُ وَلَهُ الحَمْدُ ، يُحْيِي وَيُمِيتُ ، وَهُوَ حَيٌّ لاَ يَمُوتُ ، بِيَدِهِ الخَيْرُ ، وَهُوَ عَلَى كُلِّ شَيْءٍ قَدِيرٌ] ކިޔައިފިމީހަކަށް އެއްހާސް އެއްހާސް ހެޔޮކަން ދެއްވާނެތެވެ. އަދި އެއްހާސް އެއްހާސް ފާފަ ފުއްސަވާނެތެވެ. އަދި އެއްހާސް އެއްހާސް ދަރަޖަ އުފުއްލަވާނެއެވެ. އަދި ސުވަރުގޭގައި ގަނޑުވަރެއް ބިނާކޮށްދެއްވާނެތެވެ.\n5.ނަމާދުގެ ޞަފުގެ ހުސްތަން ފުރައިދިނުން.\nރަސޫލުﷲ ﷺ ޙަދީޘް ކުރެއްވިއެވެ. ((مَنْ سَدَّ فُرْجَةً بَنَى اللهُ لهُ بَيْتًا في الجنةِ، و رفعَهُ بِها درجةً))\nމާނައީ: (ނަމާދުގެ ޞަފުގެ) ހުސްތަން ފުރައިދީފި މީހަކަށް ސުވަރުގޭގައި ގަނޑުވަރެއް ބިނާކޮށްދެއްވަތެވެ. އަދި އެމީހެއްގެ ދަރަޖަ އުފުއްލަވަތެވެ.\n6.ނަމާދުގެ ރަވާތިބު ސުންނަތް ކުރުން\nރަސޫލުﷲ ﷺ ޙަދީޘް ކުރެއްވިއެވެ. ((صَلَّى اثْنَتَيْ عَشْرَةَ رَكْعَةً فِي يَوْمٍ وَلَيْلَةٍ بُنِيَ لَهُ بِهِنَّ بَيْتٌ فِي الْجَنَّةِ ))\nމާނައީ: ރެއާއި ދުވާލު ބާރަ ރަކްޢަތް ކޮށްފި މީހަކަށް ސުވަރުގޭގައި ގަނޑުވަރެއް ބިނާކޮށްދެއްވަތެވެ.\nރަސޫލުﷲ ﷺ ޙަދީޘް ކުރެއްވިއެވެ. ((من ثابرَ على ثنتي عشرةَ رَكعةً منَ السُّنَّةِ بنى اللَّهُ لَهُ بيتًا في الجنَّةِ، أربعِ رَكعاتٍ قبلَ الظُّهرِ ورَكعتينِ بعدَها ورَكعتينِ بعدَ المغربِ ورَكعتينِ بعدَ العشاءِ ورَكعتينِ قبلَ الفجرِ.))\nމާނައީ: (ސުންނަތް ނަމާދުގެ) ބާރަ ރަކްޢަތަށް ރައްކާތެރި ވެއްޖެ މީހަކަށް މާތް ﷲ ސުވަރުގޭގައި ގަނޑުވަރެއް ބިނާކޮށްދެއްވަތެވެ. އެއީ މެންދުރު ކުރިން ހަތަރު ރަކްޢަތާއި ފަހުން ދެރަކްޢަތް، އަދި މަޣްރިބް ފަހުން ދެރަކްޢަތާއި ޢިޝާ ފަހުން ދެރަކްޢަތް، އަދި ފަތިސް ކުރިން ދެރަކްޢަތެވެ.\n7.ރަސޫލުﷲ ﷺ އަށް އީމާންވެ ﷲ ގެ މަގުގައި ޖިހާދު ކުރުން\nރަސޫލުﷲ ﷺ ޙަދީޘް ކުރެއްވިއެވެ. ((أَنا زعيمٌ ، والزَّعيمُ الحميلُ لمن آمنَ بي، وأسلمَ وَهاجرَ ببيتٍ في رَبضِ الجنَّةِ ، وببيتٍ في وسطِ الجنَّةِ ، وأَنا زعيمٌ لمن آمنَ بي ، وأسلَمَ ، وجاهدَ في سبيلِ اللَّهِ ، ببيتٍ في ربضِ الجنَّةِ ، وببيتٍ في وسطِ الجنَّةِ ، وببيتٍ في أعلى غُرَفِ الجنَّةِ ، من فعلَ ذلِكَ فلم يدَع للخيرِ مطلبًا، ولا منَ الشر مَهْربًا ، يَموتُ حيثُ شاءَ أن يموتَ))\nމާނައީ: ތިމަން ކަލޭގެފާނަށް އީމާންވެ، އިސްލާމްވެ، ހިޖްރަކޮށްފި މީހަކަށް ސުވަރުގޭގެ އެންމެ ތިރިންނާއި މެދުން ގަނޑުވަރެއް ދެއްވާނެ ކަމަށް ތިމަންކަލޭގެފާނު ޖާމިނުވަމެވެ. އަދި ތިމަންކަލޭގެފާނަށް އިމާންވެ، އިސްލާމްވެ، ﷲ ގެ މަގުގައި ޖިހާދުކޮށް ހަދައިފިމީހަކަށް ސުވަރުގޭގެ އެންމެ ތިރިންނާއި މެދުން އަދި އެންމެ މަތިން ގަނޑުވަރެއް ދެއްވާނެކަމަށް ތިމަންކަލޭގެފާނު ޖާމިނުވަމެވެ. އެފަދައިން ކަންތައް ކޮށްފިމީހަކު ހެޔޮކަމުން އެއްވެސް މިންވަރެއް ދޫކޮށެއް ނުލައެވެ. އަދި ދުރުހެލި ނުވާ އެއްވެސް ނުބައިކަމެއް ނެތެވެ. އެމީހަކު ބޭނުން ތާކު މަރުވާންވީއެވެ. (އެބަހީ: އޭނާ ކޮންމެ ފަދަތާކު މަރުވި ކަމުގައި ވިޔަސް އެ މަތިވެރިކަން ދެއްވާނެތެވެ.)\n8.ޙައްޤު ކަމުގައި ވީނަމަވެސް ޖަދަލު ކުރުން ދޫކޮށްލުމާއި، މަޖަލަށް ކަމުގައި ވިޔަސް ދޮގުހެދުން ދޫކޮށްލުމާއި، ރަނގަޅު އަޚްލާޤުގެ ވެރިޔަކަށް ވުން.\nރަސޫލުﷲ ﷺ ޙަދީޘް ކުރެއްވިއެވެ. ((أنا زعيمٌ ببيتِ في رَبَضِ الجنةِ لمَن تَرَكَ المِراءَ وإن كان مُحِقًّا، وببيتِ في وسطِ الجنةِ لمَن تركَ الكذبَ وإن كان مازحًا، وببيتٍ في أعلى الجنةِ لمَن حَسُنَ خُلُقُه))\nއެމީހަކު ހުރީ ޙައްގު ގޮތުގައި ކަމުގައި ވީނަމަވެސް، ޖަދަލު ކުރުން ދޫކޮށްލައިފިމީހަކަށް ސުވަރުގޭގެ އެންމެ ތިރިން ގަނޑުވަރެއް ދެއްވާނެކަމަށާއި، އަދި ސަމާސަ އަކަށް ވެސް ދޮގުހެދުން ދޫކޮށްލައިފި މީހަކަށް ސުވަރުގޭގެ މެދުން ގަނޑުވަރެއް ދެއްވާނެކަމަށާއި، އަދި އެމީހެއްގެ ޚުލުޤު ހެޔޮކޮށްފި މީހަކަށް ސުވަރުގޭގެ އެންމެ މަތިން ގަނޑުވަރެއް ދެއްވާނެކަމަށް ތިމަންކަލޭގެފާނު ޖާމިނުވަމެވެ.\n رواه ابن ماجه والبزار وابن حبان في ( صحيحه ) عن جابر، وصححه الشيخ الألباني في صحيح الجامع.\n رواه أحمد عن معاذ بن أنس . صححه الشيخ الألباني في صحيح الجامع.\n رواه أحمد وحسنه الشيخ الألباني في السلسلة الصحيحة\n رواه أحمد والترمذي قال الترمذي (حسن غريب) عن أبي موسى رضي الله عنه، وحسنه الشيخ الألباني.\n رواه الترمذي عن ابن عمر . وحسنه الشيخ الألباني فقال الحاكم في ” المستدرك على الصحيحين هذا إسناد صحيح على شرط الشيخين.\n أخرجه ابن ماجه وأحمد عن عائشة رضي الله عنها. وصححه الشيخ الألباني في السلسلة الصحيحة.\n رواه مسلم عن أم حبيبة بنت أبي سفيان رضي الله عنها.\n رواه الترمذي والنسائي وابن ماجه عن عائشة رضي الله عنها وصححه الشيخ الألباني.\n رواه النسائي فضالة بن عبيد رضي الله عنه وصححه الشيخ الألباني.\n رواه أبو داود عن أبو أمامة الباهلي رضي الله عنه وحسنه الشيخ الألباني.


ހއ. މޮޅަދޫ ކައުންސިލްގެ ރައީސް\nހއ. މޮޅަދޫ ކައުންސިލްގެ އަންހެނުންނަށް ޚާއްސަކޮށްފައިވާ ދެ ގޮނޑި\nހއ. މޮޅަދޫ ކައުންސިލްގެ މެންބަރު


Addu City ah "Ramsar World Wetland City" ge dharaja hoadhumah Environment Ministry ah hushahelhumah faaskohfi\nއައްޑޫ ސިޓީއަށް "ރަމްސާ ވާރލްޑް ވެޓްލޭންޑް ސިޓީ"ގެ ދަރަޖަ ހޯދުމަށް އެންވަޔަރަންމަންޓް މިނިސްޓްރީއަށް ހުށަހެޅުމަށް ފާސްކޮށްފި\n2 ފެބުރުއަރީ 2021 1 year ago\nއައްޑޫ ސިޓީއަށް ބައިނަލްއަޤުވާމީ ކުޅި، ފާ އަދި ޗަސްބިން ހިމާޔަތް ކުރާ މުޢާހަދާގެ "ރަމްސާ ވާރލްޑް ވެޓްލޭންޑް ސިޓީ"ގެ ދަރަޖަ ހޯދުމަށް މިނިސްޓްރީ އޮފް އެންވަޔަރަންމަންޓަށް ހުށަހެޅުމަށް އައްޑޫ ސިޓީ ކައުންސިލުން ނިންމަވައިފިއެވެ.\nމިގޮތަށް ނިންމަވާފައި ވަނީ މިއަދު ބޭއްވި އައްޑޫ ސިޓީ ކައުންސިލްގެ 2021 ވަނަ އަހަރުގެ 04 ވަނަ ރަސްމީ ޖަލްސާގައެވެ. އެގޮތުން އައްޑޫ ސިޓީއަށް "ރަމްސާ ވާރލްޑް ވެޓްލޭންޑް ސިޓީ"ގެ ދަރަޖަ ހޯދުމަށް މިނިސްޓްރީ އޮފް އެންވަޔަރަންމަންޓަށް ހުށަހެޅުމަށް މިއަދުގެ ޖަލްސާގައި ބައިވެރިވި މެންބަރުންގެ އިއްތިފާޤުން ވަނީ ފާސްވެފައެވެ.\nމިއަދު ބޭއްވި އައްޑޫ ސިޓީ ކައުންސިލްގެ ރަސްމީ ޖަލްސާގައި މިކަމާމެދު ވާހަކަފުޅުދައްކަވަމުން މޭޔަރ ވިދާޅުވީ، މުޅި ދިވެހިރާއްޖެއަށް ބަލާއިރުވެސް އައްޑޫ ސިޓީ އަކީ ކުޑަ އަތޮޅުތަކަށް ވެފައި، ނާޒުކު ތިމާވެއްޓެއްވެސް އޮތް އަތޮޅަކަށްވާއިރު، މި ސިޓީ އަކީ ޤުދުރަތީ ތަރިކަ ހިމާޔަތްކޮށް، ރައްކާތެރިކޮށް އޭގެ ބޭނުން ހިފާ ރައްޔިތުން ތިބި ސިޓީއެއް ކަމުގައެވެ.\nރާއްޖޭގެ ބައެއް ރަށްރަށުގައި ވާ ކުޅިތައް ހިއްކައި، އެ ސަރަޙައްދުތަކުގައި އެކިއެކި މަސައްކަތްތައް ކޮށްފައިވާކަން ފާހަގަކުރައްވައި މޭޔަރ ވިދާޅުވީ، އައްޑޫ ސިޓީގައި ހިމެނޭ ޗަސްބިންތަކާއި ތިމާވެށީގެ ގޮތުން ނާޒުކު ތަންތަނުގެ ތެރެއިން 90% ތަންތަނަކީ މި ސިޓީގެ ރައްޔިތުން ވަރަށް ރަނގަޅަށް ބަލަމުންދާ ސަރަޙައްދުތަކެއް ކަމުގައެވެ.\nމީގެ އިތުރުން، ދިވެހިރާއްޖެއިން މިހާތަނަށް ރަމްސާ ކޮންވެންޝަންގައި ބައިވެރިވެފައި ނުވުމަކީ ހިތާމަހުރި ކަމެއް ކަމުގައި ފާހަގަކުރައްވައި މޭޔަރ ވިދާޅުވީ، ރާއްޖޭގެ ޗަސްބިންތައް ހިމާޔަތްކުރުމަށްޓަކައި މި ކޮންވެންޝަންގައި ބައިވެރިވުމަކީ ވަރަށް މުހިންމު ކަމެއް ކަމުގައެވެ.\n1971 ވަނަ އަހަރު އިރާންގެ ރަމްސާގައި ސޮއިކުރެވުނު ރަމްސާ ކޮންވެންޝަނަކީ މުޅި ދުނިޔޭގައިވެސް ޗަސްބިންތައް ހިމާޔަތް ކުރުމަށް ޚާއްޞަވެފައިވާ ހަމައެކަނި މުއާހަދާއެވެ. ދިވެހިރާއްޖޭގެ އަވަށްޓެރި ޤައުމުތަކަށް ބަލާއިރު، ސްރީ ލަންކާގެ ކޮޅަނބަށް ވަނީ 2018 ވަނަ އަހަރު "ރަމްސާ ވާރލްޑް ވެޓްލޭންޑް ސިޓީ"ގެ ލަޤަބު ލިބިފައެވެ.


ީޓީޗަރ ( މެތެމެޓިކްސް)\nޖަމާލުއްދީން ސްކޫލް، މާލެ\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 27 ޖެނުއަރީ 2020 ވާ (ހޯމަ) ދުވަހުގެ 14:00 ގެ ކުރިން، ޖަމާލުއްދީން ސްކޫލް ގެ ކައުންޓަރަށެވެ. ވަޒީފާއަށް އެދޭ ފޯމާއި ލިޔުންތައް ލިޔުންތައް އީމެއިލް މެދުވެރިކޮށް ބަލައި ގަނެވޭނެއެވެ.\nއީ-މެއިލް އެޑްރެސް: [email protected] (އީމެއިލް މެދުވެރިކޮށް ފޮނުވާ އެޕްލިކޭޝަން ފޯރމް އޮފީހަށް ލިބުނުތޯ ޔަޤީން ކުރުމަކީ އެޕްލިކޭޝަން ހުށަހަޅާ ފަރާތުގެ ޒިންމާއެކެވެ.) އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހުން ހޮވުމަށް ހަމަޖެހިފައިވަނީ އިންޓަވިޔު ކުރުމަށް ފަހުގައެވެ. އިންޓަވިޔު އޮންނާނީ، 28 ޖެނުއަރީ 2020 އާއި 30 ޖެނުއަރީ 2020 އާއި ދެމެދުގެ ތާރީޚެއްގައި ޖަމާލުއްދީން ސްކޫލްގައެވެ. އަދި މިމުއްދަތުގެ ތެރޭގައި ކުރިމަތިލާފައިވާ މަޤާމަށް ސްކޫލުން އަންގާ ދުވަހެއްގައި އިންޓަރވިޔު އޮންނާނެއެވެ.\nމި އިޢުލާނާ ގުޅިގެން އިތުރު މަޢުލޫމާތު ސާފުކުރަން ބޭނުންވާ ފަރާތްތަކުން، ގުޅާނީ 3011773 ނަންބަރު ފޯނާއިއެވެ. އީ މެއިލް ކުރާނީ [email protected] އަށެވެ.\nސުންގަޑި: 27 ޖަނަވަރީ 2020 1400


BML ge muvahzafunnah sign language training dhenee\nބީއެމްއެލްގެ މުވައްޒަފުނަށް ސައިން ލޭންގުއެޖް ޓްރެއިނިން ދެނީ\n04 ޑިސެމްބަރ 2020 - 13:08:07\nބައިނަލްއަގުވާމީ ގޮތުން ފާހަގަކުރާ ނުކުޅުދުންތެރިކަން ހުންނަ މީހުންނާ ބެހޭ ދުވަސް ފާހަގަކުރުމުގެ ގޮތުން ބޭންކް އޮފް މޯލްޑިވްސް (ބީއެމްއެލް)އިން ބައެއް ހަރަކާތްތައް ހިންގައިފިއެވެ.\nމި ގޮތުން އަޑުއިވުމުގެ ދަތިކަން ހުންނަ ފަރާތްތަކުގެ ހައްގުގައި މަސައްކަތް ކުރަމުންދާ މޯލްޑީވްސް ޑެފް އެސޯސިއޭޝަނަށް ބީއެމްއެލްއިން ވަނީ 30،000 ރުފިޔާ ހަދިޔާކޮށްފައެވެ. މި ފައިސާ ބޭނުންކުރުމަށް ހަމަޖެހިފައިވަނީ އެ ޖަމިއްޔާއިން ހިންގާ ހަރަކާތްތައް ކުރިއަށްގެންދިޔުމަށް ކަމަށް ބީއެމްއެލްއިން މައުލޫމާތުދެ އެވެ. އަދި އެ ޖަމިއްޔާގެ މެންބަރުންވަނީ ބީއެމްއެލްގެ މެއިން ބްރާންޗަށް ޒިޔާރަތްކޮށް ބޭންކުގެ ބައެއް މަސައްކަތް ހިނގާ ގޮތް ބަލައި މުވައްޒަފުންނާއެކު ވަގުތު ހޭދަކޮށްފައެވެ.\nމީގެ އިތުރުން އަޑުއިވުމާއި ވާހަކަ ދެއްކުމުގައި ދަތިކަން ހުންނަ މީހުންނަށް ހިދުމަތް ހޯދުމުގައި ދިމާވާ ދަތިތަކަށް ހައްލު ހޯދައިދިނުމުގެ ބޭނުމުގައި ޑެފް އެސޯސިއޭޝަނާ ގުޅިގެން ބޭންކުގެ މުވައްޒަފުންނަށް ސައިން ލެންގުއޭޖް ޓްރެއިނިން އެއް ހިންގުމަށް ވެސް ބީއެމްއެލްއިން ވަނީ ނިންމާފަ އެވެ.\nމި ދުވަސް ފާހަގަކުރުމަށް ކުރިއަށް ގެންދެވުނު އިތުރު ހަރަކާތްތަކުގެ ތެރޭގައި ރާއްޖޭގެ އެކި ކަންކޮޅުތަކުގައި ދިރިއުޅޭ، ހިނގާ ބިނގާވެ އުޅުމުގެ ނުކުޅެދުންތެރިކަން ހުންނަ މީހުންނަށް އިތުރު މޮޓޮރައިޒްޑް ވީލްޗެއަވެސް ހަދިޔާކުރުން ހިމެނޭކަމަށް ބީއެމްއެލްއިން މައުލޫމާތުދެ އެވެ. މި ޕްރޮގްރާމްގެ ދަށުން މިހާތަނަށް 125 އަށްވުރެ ގިނަ ވީލްޗެއާ ވަނީ ހަދިޔާކޮށްފައިވާކަމަށް ބީއެމްއެލްއިން ބުނެ އެވެ.\nމިއަހަރު ޖަނަވަރީ މަހު ބީއެމްްއެލްއިން ވަނީ ރާއްޖޭގެ 10 ސްކޫލެއްގެ ސެން ކްލާސްތަކުގައި ކިޔަވަމުންދާ 300 އެއްހާ ކުދިންނަށް ކިޔަވައިދިނުމަށް އިތުރު ލުއިފަސޭހަތަކެއް ހަމަޖައްސައިދިނުމުގެ ގޮތުން ކިޔަވައިދިނުމަށް ބޭނުންވާ ހާއްސަ ތަކެތިވެސް ހަދިޔާކޮށްފައެވެ.\nބީއެމްއެލްކުންފުނިބީއެމްއެލް އަހަރެންގެ ބޭންކް


Mulhi Sri Lanka ga hingaafaivaa kulli nurakkaluge haalathu uvaalaifi - vNews.mv\nސްރީލަންކާގައި ހިންގާފައިވާ ކުއްލި ނުރައްކަލުގެ ހާލަތު، ރައީސް އުވާލައްވައިފި\nސައިފް އަޒްހަރު 06 April 2022, 00:51\nމުޅި ސްރީލަންކާގައި ހިންގާފައިވާ ކުއްލި ނުރައްކަލުގެ ހާލަތު އުވާލައިފިއެވެ.\nކުއްލި ނުރައްކަލުގެ ހާލަތު އުވާލީ، ސްރީލަންކާގެ ރައީސް ގޮޓަބާޔަ ރާޖަޕަކްސަ ނެރުއްވައި ގެޒެޓްކުރެއްވި ގަރާރަކުންނެވެ.\nގަރާރުގައި ރައީސް ވިދާޅުވެފައިވަނީ، އާންމު ސަލާމަތާއި ރައްކާތެރިކަމަށް ގާނޫނުއަސާސީން ލިބިދޭ ބާރުގެ ދަށުން 1 އޭޕްރީލްގައި ހިންގާފައިވާ ކުއްލި ނުރައްކަލުގެ ހާލަތު5އޭޕްރީލް 2022 ވަނަ ދުވަހުގެ މެންދަމުން ފެށިގެން އުވާލައްވާފައިވާ ކަމަށެވެ.\nސްރީލަންކާގެ ރައީސް، މުޅި ގައުމުގައި ކުއްލި ނުރައްކަލުގެ ހާލަތު ހިންގެވީ ހޯމަދުވަހުގެ ހެނދުނުގެ ނިޔަލަށެވެ. ނަމަވެސް، އެ މުއްދަތު ހަމަވިއިރުވެސް ހާލަތު އުވާނުލައްވައެވެ.\nކުއްލި ނުރައްކަލުގެ ހާލަތު ހިންގެވުމުގެ އިތުރުން، ވެރިރަށް ކޮޅުނބުގައި މުޒާހަރާތައް ހޫނުވެގެން ކާފިއުވެސް އޮތީ ހިންގާފައެވެ.\nސްރީލަންކާގެ ރައީސް ގޮޓަބާޔަ ރާޖަޕަކްސަ، އެގައުމުގައި ހިންގަވާފައިވާ ކުއްލި ނުރައްކަލުގެ ހާލަތު ހިންގެވީ ގާނޫނުއަސާސީއާއި ގާނޫނުތަކާ ޚިލާފަށް ކަމަށްބުނެ އިދިކޮޅު ފަރާތްތަކުން މައްސަލަ، ސްރީލަންކާގެ ސުޕްރީމް ކޯޓަށްވެސް ހުށަހަޅާފައި ވެއެވެ.\nއަދި މިމައްސަލާގައި ޕާލަމެންޓުގައި މިރޭ ވޯޓެއް ނަގަންވެސް ތައްޔާރުވަމުން ދިޔަކަމަށް ސްރީލަންކާގެ މީޑިއާއިން ރިޕޯޓް ކޮށްފައި ވެއެވެ. ނަމަވެސް، އެފަދަ ވޯޓެއް ނަގާފައެއް ނުވެއެވެ.\nސްރީލަންކާގައި ވެރިކަންކުރާ ކޯލިޝަން ސަރުކާރުގެ ބައެއް ޕާޓީތައް ސަރުކާރަށް ދެމުން އައި ތާއީދު އަނބުރާ ގެންދިއުމުން، ރައީސް ގޮޓަބާޔަ ރާޖަޕަކްސަގެ ސަރުކާރަށް ޕާލަމެންޓުގައި އޮތް ބޮޑު އަޣުލަބިއްޔަތު އަންގާރަދުވަހު ވަނީ ގެއްލިފައެވެ.\nސަރުކާރަށް އަޣުލަބިއްޔަތު ގެއްލުނު ނަމަވެސް، ރައީސް މަގާމުން ދުރުކޮށް ސަރުކާރު ވައްޓާލުމަށް މެމްބަރުން އުޅުއްވާކަމެއް ސާފު ނުވާކަމަށް މީޑިއާއިން ބުނެއެވެ.


Eaapoateh naalhaane, eee rahyithunge loluga alhuvaa andhuneh: kulhudhuhfushee rahyithun\nއެއާޕޯޓެއް ނާޅާނެ، އެއީ ރައްޔިތުންގެ ލޮލުގަ އަޅުވާ އަނދުނެއް: ކުޅުދުއްފުށީ ރައްޔިތުން\nކުޅުދުއްފުއްޓަކު އެއާޕޯޓެއް ނާޅާނެކަމަށާއި އެއީ ރައްޔިތުންގެ ލޮލުގައި އަޅުވާ އަނދުނެއްކަމަށް ކުޅުދުއްފުށީގެ ބައެއް ރައްޔިތުން ބުނެފި އެވެ.\nކުޅުދުއްފުށީ އެއާޕޯޓްގެ އީއައިއޭ ރިޕޯޓް ހިއްސާކުރުމަށް ރައްޔިތުންނަށް ހުޅުވާލައިގެން ރޭ ބޭއްވި ޖަލްސާގައި ވާހަކަދެއްކި ގިނަ ރައްޔިތުންތަކެއް ބުނީ ކުޅުދުއްފުށީގައި އެއާޕޯޓެއް ނާޅާނެކަމަށާއި އެއީ ސަރުކާރުން މިރަށުގެ ރައްޔިތުންގެ ލޮލުގަ އަޅުވާ އަނދުނެއްކަމަށް ބުނެފަ އެވެ.\nރައީސް ޔާމީންގެ ރިޔާސީ ކެމްޕެއިންގައި ކުޅުދުއްފުށީ އަފީފުއްދީން ސްކޫލުގައި ވާހަކަދައްކަވަމުން ވިދާޅުވީ އެމަނިކުފާނުގެ ވެރިކަމުގައި ފުރަތަމަ2އަހަރުގެ ތެރޭގައި ކުޅުދުއްފުށީގައި ޑޮމެސްޓިކް އެއާޕޯޓް އަޅުއްވާނެ ކަމަށެވެ. ނަމަވެސް މިހާތަނަށް އެކަމުގެ އަމަލީ އެއްވެސް މަސައްކަތެއް ފެށިފައެއް ނުވެ އެވެ. މިދިޔަ އަހަރު ހދ ގެ ބައެއް ރަށްތަކަށް ރައީސް ޔާމީން ކުރެއްވި ދަތުރުފުޅުގައި ހދ ހިރިމަރަދޫ އާއި ނެއްލައިދޫ އަދި މަކުނުދޫގައި ވާހަކަދައްކަވަމުން ވިދާޅުވީ މިއަހަރު ކުޅުދުއްފުށީގައި އެއާޕޯޓް އަޅައި ހިދުމަތްވެސް ދޭނެކަމަށެވެ.\nއީއައިއޭ ރިޕޯޓް ހެދުމަށް ރައްޔިތުންގެ ހިޔާލު ހޯދުމަށް ރޭ ބޭއްވި ޖަލްސާގައި ރައްޔިތުންގެ ތެރެއިން ބައެއް މީހުން ބުނީ ލޯކަލް ކައުންސިލް އިންތިހާބު ބޯމަތިވެފައިވަނިކޮށް އެއާޕޯޓްގެ ވާހަކަ ދައްކަނީ ސަރުކާރަށް ވޯޓް ހޯދުމުގެ ބޭނުމުގަ ކަމަށެވެ.\n“މިހާރުވެސް އެއާޕޯޓްގެ2ވަނަ އީއައިއޭ ހަދަން ތިއުޅެނީ، ކުރިން ހެދި އީއައިއޭ ރިޕޯޓް ކޮބާ ތޯ، އެ ރިޕޯޓަށް ކިހެެނެއް ތޯ ވީ” ޖަލްސާގައި ވާހަކަދައްކަވަމުން ރައްޔިތަކުން ބުންޏެވެ.\nޖަލްސާ ހޫނުވެ ނިންމާލިއިރުވެސް ރައްޔިތުންގެ ތެރެއިން ބަޔަކު ގޮވަމުން ދިޔައީ ކުޅުދުއްފުށީގައި އެއާޕޯޓެއް ނާޅާނެކަމަށާއި އެެއީ ރައްޔިތުންގެ ލޮލުގައި އަޅުވާ އަނދުނެއްކަމަށެވެ.\nއެ ރައްޔިތުން ގޮވަމުންދިޔައީ އެއާޕޯޓެއް އަޅަންޏާ އަޅާނެހާ ދުވަސް މިހާރު ވެއްޖެކަމަށާއި ސަރުކާރަކު ކުރަން އުޅޭނަމަ އެކަން މިހާރު އޮތީހީ ވެފަ ކަމަށެވެ.


Hulhule ge aa runway ah jessi Air india ge boat furumuge huhdha adhives nudhey | Mihaaru\nވެލާނާ އިންޓަނޭޝަނަލް އެއާޕޯޓުގެ އާ ރަންވޭއަށް ޖެއްސި އެއާ އިންޑިއާގެ މަތިންދާބޯޓު ރަންވޭ މަތީގައި. އެ ބޯޓަށް އަދިވެސް ފުރުމުގެ ހުއްދައެއް ސިވިލްއޭވިއޭޝަނުން ނުދޭ.\nހުޅުލޭގެ އާ ރަންވޭއަށް ޖެއްސި އެއާ އިންޑިއާގެ ބޯޓު ފުރުމުގެ ހުއްދަ އަދިވެސް ނުދޭ\n11 ސެޕްޓެމްބަރ 2018 - 16:15 16 comments\nއިންޑިއާގެ ޓްރިވެންޑްރަމުން 136 ފަސިންޖަރުންނާ އެކު ރާއްޖެ އައި އެއާ އިންޑިއާގެ އެއާބަސް އޭ 320 ނިއޯ މަރުކާގެ މަތިންދާބޯޓު ވެލާނާ އިންޓަނޭޝަނަލް އެއާޕޯޓުގެ އާ ރަންވޭ އަށް ޖެއްސީ އޮޅިގެން ކަމަށް ބުނެފައިވެ އެވެ. އަދި ބޭނުން ކުރަން ނުފަށައި އޮތް އާ ރަންވޭ އަށް އެ މަތިންދާބޯޓު ޖެއްސި އެ މައްސަލައިގައި ބޯޓު ދުއްވި ޕައިލެޓުން ސަސްޕެންޑްކޮށްފައިވާ ކަމަށް އިންޑިއާގެ ނޫސްތަކުގައި ރިޕޯޓް ކޮށްފައިވެ އެވެ.\nއެ މައްސަލައާ ގުޅިގެން ރާއްޖޭގެ ސިވިއޭވިއޭޝަން އޮތޯރިޓީގެ ބަހެއް މިއަދު ލިބޭ ގޮތެއް ނުވި އެވެ.\n"މިހާރު" އަށް އެނގިފައިވާ ގޮތުގައި އެ މައްސަލައާ ގުޅިގެން، މަތިންދާބޯޓު ދުއްވަން ތިބި ޕައިލެޓުން ރާއްޖޭގެ ސިވިލްއޭވިއޭޝަން އޮތޯރިޓީއަށް ހާޒިރުކޮށް ބަޔާން ނަގާފައިވެ އެވެ. އަދި އެއާ އިންޑިއާ އިން ވަނީ އެ ބޯޓުގައި އެ ވަގުތު ތިބި ދެ ޕައިލެޓުން ސަސްޕެންޑްކޮށް، ފްލައިން ޑިއުޓީސްތަކުން ވަނީ އުނިކޮށްފަ އެވެ.\nރާއްޖޭގެ ސިވިލްއޭވިއޭޝަން އޮތޯރިޓީން ނެރުނު ބަޔާނެއްގައި ބުނެފައި ވަނީ އެ މައްސަލައާ ގުޅިގެން އިންޓަނޭޝަނަލް ސިވިލް އޭވިއޭޝަން އޮގަނައިޒޭޝަން (އައިކާއޯ)ގެ ހަމަތަކުގެ މަތިން އަޅަން ޖެހޭ ފިޔަވަޅު އަޅާނެ ކަމަށެވެ. އަދި، އެ ތަހުގީގަށް ފަހު ދައުވާކުރަން ޖެހޭ ބަޔަކު ވާ ނަމަ އެކަމާ ގުޅޭ މުއައްސަސާއަކަށް ހުށަހަޅައިގެން، އަޅަން ޖެހޭ ފިޔަވަޅު އަޅާނެ ކަމަށް ވެސް އެ އޮތޯރިޓީން ބުނެފައިވެ އެވެ.\nއާ ރަންވޭގައި ޖެއްސުމުން އެ ބޯޓުގެ ދެ ފުރޮޅު ފެޅި، ބޯޓުގެ ދުވެލި ހުއްޓުވާ ނިޒާމަށް ގެއްލުންތަކެއް ލިބިފައިވާ ކަމަށް އިންޑިއާގެ ނޫސްތަކުން ބުނެފައިވެ އެވެ. އެހެންވެ އާ ރަންވޭ އިން އެ ބޯޓު އޭޕްރަންއަށް ގެންދިޔައީ ޓޯ ކޮށްގެން ކަމަށް ވެސް އިންޑިއާގެ މީޑިއާތަކުން ބުނެފައިވެ އެވެ.\nއެއާ އިންޑިއާގެ އެ ބޯޓު އާ ރަންވޭއަށް ޖެއްސި މައްސަލަ ތަހުގީގު ކުރަމުން އަންނަ ނަމަވެސް، އެ އެއާލައިންގެ ދަތުރުތައް އަދިވެސް ރާއްޖެއަށް ކުރަމުން ގެންދެ އެވެ.\nއިތުރު ލިޔުންތައް އެމްއޭސީއެލް އެއާ އިންޑިއާ ސިވިލް އޭވިއޭޝަން ވީއައިއޭގެ އާ ރަންވޭގެ މަޝްރޫއު ވެލާނާ އިންޓަނޭޝަނަލް އެއާޕޯޓް ވައިގެ ދަތުރުފަތުރު އިންޑިއާ ރާއްޖެ-އިންޑިއާ


Meter in dhathuru kuraa iru agu hamaveemai jeheynee faiban: Taxi - The Press\nއައިޖީއެމްއެޗް ކައިރީގައި ޓެކްސީތައް ކިއުޖެހިފައި\nމީޓަރުން ދަތުރުކުރާ އިރު އަގު ހަމަވީމައި ޖެހޭނީ ފައިބަން: ޓެކްސީތައް\nޙުސައިން މަޚްތޫމް 11 August 2019, 09:07\nޓެކްސީ ޑްރައިވަރުން ބޭނުންވަނީ މީޓަރު ހަރުކޮށްގެން ދަތުރުކުރަން ކަމަށާ، އަގު ހަމަވުމުން އެތަނަކަށް ހުއްޓާފައި ފަސިންޖަރުން ބާލާނެ ކަމަށް ޓެކްސީ އެސޯސިއޭޝަނުން ބުނެފިއެވެ. ޓެކްސީ އެސޯސީއޭޝަނުގެ ރައީސް އަބްދުﷲ އިބްރާހިމް އިތުރަށް ބުނީ އޭރުން ދެފަރާތަށް ވެސް މައްސަލައެއް ނުޖެހި ދަތުރު ނިންމާލެވޭނެ ކަމަށެވެ.\nޓެކްސީތަކުގެ އަގަށް ގެނައި ބަދަލާއެކު ޓެކްސީ ޑްރައިވަރުން އަންނަނީ ނުރުހުން ފާޅުކޮށް އެގަގުގައި ދަތުރު ނުކުރެވޭނެކަމަށް ބުނަމުންނެވެ. ނަމަވެސް އެޕް ބޭނުންކޮށް މީޓަރު ޖައްސައިގެން ދަތުރު ކުރާނަމަ އެކަމަށް ތާއިދު ކުރާނެ ކަމަށް ޓެކްސީ އެސޯސިއޭޝަނުން ވަނީ ބުނެފައެވެ.\nޓެކްސީތަކަށް ކަނޑައެޅި އަގާ ގުޅޭގޮތުން ޓެކްސީ އެސޯސިއޭޝަންގެ ރައީސް އަބްދުﷲ އިބްރާހިމް ބުނީ ޑްރައިވަރުން ބޭނުންވަނީ މީޓަރު ކަމަށެވެ. އެއިރުން ފަގީރު މީހާ ފަގީރުކޮށް އަދި މޮޅު މީހާ މޮޅުކޮށް ދަތުރު ކުރެވޭނެ ކަމަށެވެ.\n"އެހެންވީމަ 20 ރުފިޔާއަށް ވެސް ދަތުރުކުރަންވީ. 50 ރުފިޔާ ޖީބުގައި އޮތް މީހާ އެވަރަށް ދަތުރުކުރަންވީ. ޝޯޓްކަޓެއް ޖައްސަން ބޭނުންވީމަ މީޓަރު ޖައްސައިގެން ދާންވީ، އެ ދާންވާ އިރަށް މާފަންނު ސަހަރާ ކައިރިއަށް މީޓަރު ހަމަވެއްޖެއްޔާ ފައިބައިގެން ދާންވީ. އެއްކަލަ ވިހި ރުފިޔާ ހަމަޖައްސަން މީޓަރު ހުރީމަ ހަމަޖެހުނީ ނޫންތޯ،"\nޓެކްސީ އެސޯސިއޭޝަންގެ ރައީސް އަބްދުﷲ\nއޭނާ ވިދާޅުވީ މީޓަރު ޖައްސައިގެން ދުއްވާ އިރު، އެ ހަމަޖައްސާ އަގަށް މީޓަރު ހަމަވުމުން ފަސެންޖަރު ޖެހޭނީ ފައިބަން ކަމަށެވެ. އަދި އެކަމަށް ފަސެންޖަރުންނަށް އިންކާރެއް ނުކުރެވޭނެ ކަމަށާއި، އެއީ އެޕުން އެޖަހާ ލޮކޭޝަނަކަށް ދެވުނީމައި އެ ދެވުނީ ކަމަށެވެ.\n"އެހިސާބުން ސްޓޮޕް. ފައިބަން ޖެހޭނީ. ޗާޖް ކުރާނީ ސްޓޮަޕަށް އެއިރުން،"\nޓްރާންސްޕޯޓް މިނިސްޓްރީ ޓެކްސީ ދަތުރުކުރެވޭނެ އެންމެ ބޮޑު އަގު ކަނޑައަޅާ އެއަށް އަމަލުކުރުމަށް ވަނީ ޓްކްސީ ޑްރައިވަރުންނަން އަންގާފައެވެ. ނަމަވެސް އެ އަގަކީ އެއްވެސް މަޝްވަރާ ކުރުމެއް ނެތި ސަރުކާރުން ކަނޑައަޅާފައިވާ އަގުތަކެއް ކަމަށް ޓެކްސީ އެސޯސިއޭޝަނުން ބުނި ނަމަވެސް ސަރުކާރުން ބުނީ އެ އަގު ކަނޑައަޅާފަނީ އެތައް ފަހަރެއްގެ މަޝްވަރާއަށް ފަހު ކަމަށެވެ.\nމިހާރު ސަރުކާރުން ހަމަޖައްސާފައި ވަނީ ހުޅުމާލެއަށް ޓެކްސީ ދަތުރެއް ކުރެވޭނެ އެންމެ ބޮޑު އަގަކީ 75 ރުފިޔާ ކަމަށެވެ.\nމީގެ އިތުުރުން ހުޅުމާލެ އިން ހުޅުލެ އަށް އަދި ހުޅުލެ އިން ހުޅުމާލެ އަށް ކުރެވޭ ދަތުރެއްގެ އަގު 60 ރުފިޔާ ކަމަށް ވަނީ ކަނޑައަޅާފައެވެ. ޓްރާންސްޕޯޓު މިނިސްޓްރީން ބުނީ މާލޭ ސަރަހައްދުގައި ޓެކްސީ ފެއާ ބޮޑުކަމަށް ރައްޔިތުން ޝަކުވާ ކުރަމުން ދިއުމާ ގުޅިގެން ޓެކްސީ ސެންޓަރުތަކާއި ޓެކްސީ ޑްރައިވަރުން އަދި އާންމު ރައްޔިތުންގެ ހިޔާލާއި މަޝްވަރާ ހޯދުމަށް ފަހު ޓެކްސީ ދަތުރުގެ ހިދުމަތް މިއަދުން ފެށިގެން މޮބައިލް އެޕްލިކޭޝަން މެދުވެރި ކޮށްގެން ފޯރުކޮށް ދިނުމަށް ނިންމާފައިވާ ކަމަށެވެ.\nމިހާ ގަމާރު ޓެކްސީ ދުއްވާ މީހުން އުޅެންޏާ ޓެކްސީ ސަރވިސް ހުއްދަތައް ބާތިލްކޮށް ބަސްދަތުރަށް ބަދަލުކޮށްލަން ފެނޭ\nމިކަލަ ސިކުޑިހަމަ ނުޖެހޭ މީހަކަށް ތިޔަ އެސޯސަނެއްގެ ރައިސްކަން ދިނީމާ ޓެކްސީޑްރައިވަރުން ތެރޭގައި ގިނައީ ގަމާރުންކަންއެގެއެވެ\nޓެސީ ޖަމުއިއްޔާގެ ރައީސަކަށް މިހުރީ އަޅެފަހެ ގަމާރެއްތަ.\nއަޅެ ހޭބަލިވެގެން އުޅޭ ބައެއްތޯ\nމިޓެކްސީ ދުއްވަނީ ކަނޑުކޮހުންދޯ ގިނައީ.\nމީ ގަމާރުންނެއް ނޫން. ޓެކުސީއައް އަރަނީ ތަނަކައް ދާންވީމަ. ޓެކްސީގަ ދުވާ މީރު ވަހަކުން ނޫން. ހިތައް އެރިތާކަށް ބާލަން. މީ ޑުރައިވަރުން ގެ އަޅުންނެއް ނޫން\nޓެކްސީ އަށް ނާރަމާ...ބަސް ދަތުުރުތަށް ތަންކޮޅެއް ރަނގަޅު ކޮއްލާފަ


Ras Online - ވައްކަން ކުރަން ބޭނުންނަމަ ކޮވިޑް ހަރަދުތައް އޮޑިޓް ކުރަން ހުށައެއް ނާޅާނެ: ރޮޒައިނާ\nވައްކަން ކުރަން ބޭނުންނަމަ ކޮވިޑް ހަރަދުތައް އޮޑިޓް ކުރަން ހުށައެއް ނާޅާނެ: ރޮޒައިނާ\nކޮވިޑް-19 ގެ ބަލިމަޑުކަމުގެ ހާލަތާ ގުޅިގެން ސަރުކާރުން ކޮށްފައިވާ ހަރަދުތައް އޮޑިޓްކޮށް އާންމު ކުރަން އެމްޑީޕީގެ ސުޕަ މެޖޯރިޓީ އޮތް ރައްޔިތުންގެ މަޖިލީހުން ފާސްކުރީ ކޮރަޕްޝަނާއި ހިޔާނާތާއި ވައްކަމާ ދެކޮޅު ވުމުން ކަމަށް އައްޑޫ މީދޫ ދާއިރާގެ މެންބަރު ރޮޒައިނާ އާދަމް މިއަދު ވިދާޅުވެއްޖެއެވެ.\nހެލްތު މިނިސްޓްރީއާއި ޓޫރިޒަމް މިނިސްޓްރީއާއި އާސަންދައާއި އެންސްޕާގެ އިތުރުން އިއްޔެ އާންމު ކުރި ނޭޝަނަލް ޑިޒާސްޓާ މެނޭޖްމަންޓް އޮތޯރިޓީގެ އޮޑިޓް ރިޕޯޓްތަކުން ކޮރަޕްޝަންގެ އަމަލުތައް ހިމެނޭ ގޮތަށް ދައުލަތުގެ ފައިސާ އިން ބޭކާރު ބޮޑެތި އިސްރާފުތަކެއް ކޮށްފައިވާކަން ވަނީ ހާމަވެފައެވެ.\nމިކަމަށް އިޝާރާތް ކުރައްވައި ރޮޒައިނާ ކުރެއްވި ޓްވީޓެއްގައި ވިދާޅުވީ ކޮވިޑާ ގުޅިގެން ކުރާ ހަރަދުތައް ކޮންމެ ތިން މަހަކުން އެއް ފަހަރު އޮޑިޓްކޮށް އެ އޮޑިޓް އާންމުކުރާ ގޮތަށް ހުށަހެޅީ އެމްޑީޕީން ކަމަށެވެ. އަދި އެމްޑީޕީގެ 65 މެންބަރުންގެ މެޖޯރިޓީ އޮތް މަޖިލީހަކުން އެ ގޮތަށް ފާސްކުރީ ވައްކަން ކުރާނަމަ ވައްކަން ކުރާ ބަޔަކު ހޯދަން ކަމަށް ރޮޒެއިނާ ވިދާޅުވިއެވެ.\n"މިއީ ޕީޕީއެމްއާއި ޕީއެންސީ އިން ބުނެގެން ކުރި އޮޑިޓެއް ނޫން. އެމްޑީޕީން ވައްކަން ކުރަން ބޭނުން ނަމަ އެ ގޮތަށް ފާހެއް ނުކުރާނެ. ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް ވައްކަމާ ދެކޮޅު. އޮޑިޓަ ޖެނެރަލްގެ އޮފީސް މިއަދު މިނިވަން." ރޮޒައިނާގެ ޓްވީޓްގައި ވިދާޅުވިއެވެ.\nނޭޝަނަލް ޑިޒާސްޓާ މެނޭޖްމަންޓް އޮތޯރިޓީގެ ހަރަދުތައް އޮޑިޓްކޮށް އާންމުކޮށްފައިވާ ރިޕޯޓްގައި ބުނެފައިވަނީ އަގު ކޮންޓްރޯލް ކޮށްފައިވާ ކާބޯތަކެތި ވެސް ގަނެފައިވަނީ އެއަށް ވުރެ ބޮޑެތި އަގުތަކުގައި ކަމަށެވެ. ހިލޭ އެހީގެ ގޮތުގައި ލިބުނު ތަކެތި ވެސް އެ އިދާރާއާ ހަވާލުކުރި ފަހުން ވީނުވީއެއް ނޭނގޭ ކަމަށް އޮޑިޓް ރިޕޯޓްގައިވެއެވެ.\nމީގެ އިތުރުން ހެލްތު މިނިސްޓްރީގެ އޮޑިޓް ރިޕޯޓުން، ރާއްޖެއަށް ބޭނުންވާ ވެންޓިލޭޓަރުތައް ހޯދަން ދުބާއީގެ ކުންފުންޏަކަށް ހަވާލުކުރުމުގައި ވެސް މާލިއްޔަތު ގަވާއިދާ ހިލާފު، ކޮރަޕްޝަން ކަމަށް ބެލެވޭ އެތައް ކަމެއް ވަނީ ފެންމަތިކޮށްފައެވެ. އޮޑިޓް ގާނޫނުގެ ދަށުން އާންމު ގޮތެއްގައި އޮޑިޓަ ޖެނެރަލް ކުރާ އޮޑިޓް އިތުރުކޮށް، ކޮވިޑް-19 ގެ ހާލަތު އޮންނައިރު ކޮވިޑާ ގުޅިގެން ދައުލަތުގެ މުއައްސަސާތަކުން ކޮންމެ ކުއާޓަރެއްގައި ކުރާ ހަރަދުތަކާއި ހިލޭ އެހީއާއި ދަރަނީގެ މާލީ ރިޕޯޓްތަކުގެ ފައިނޭންޝަލް އޮޑިޓެއް ހަދަން އޮޑިޓަ ޖެނެރަލަށް ރައްޔިތުންގެ މަޖިލީހުން ވަނީ އަންގާފައެވެ.\nޔާމީނުގެ ގެއަށް ހައްގުނޫން ފައިސާ ވަދެފައިވާކަމަށް ޔާމީނު ހާމަކުރީ އަމިއްލަ އަށް! މީހަކު ބުނެގެނެއްނޫން! އެ މައްސަލަ ބަލަންފެށީ އޭނާގެ ވެރިކަމުގަ!


"ޒެންޓެކް" ބޭސް، ބޭސް ސިޓީއަކާއި ނުލައި ވިއްކުން މަނާކޮށްފި "ޒެންޓެކް" ބޭސް، ބޭސް ސިޓީއަކާއި ނުލައި ވިއްކުން މަނާކޮށްފި\n"ޒެންޓެކް" ބޭސް، ބޭސް ސިޓީއަކާއި ނުލައި ވިއްކުން މަނާކޮށްފި\nގޭސްޓްރިކް ބައްޔަށް ފަރުވާ ހޯދުމަށް ބޭނުންކުރާ ޒެންޓެކް ބޭސް ދާއިމީކޮށް ބޭނުންކުރުމުން ކެންސަރު ބައްޔަށް މަގުފަހިވާކަމަށް ބެލެވޭތީ، ބޭސް ސިޓީއަކާއި ނުލާ އެ ބޭސް ރާއްޖޭގައި ނުވިއްކަން، މޯލްޑިވްސް ފުޑް އެންޑް ޑްރަގް އޮތޯރިޓީ (އެމްއެފްޑީއޭ) އިން އަންގަވައިފިއެވެ.\nޕީއެސްއެމް ނިއުސްއަށް މަޢުލޫމާތުދެއްވަމުން އެމްއެފްޑީއޭއިން ވިދާޅުވީ، ޒެންޓެކް ބޭހަކީ އަބަދުވެސް ބޭސް ސިޓީއާއި އެކު ދޫކުރާ ބޭހެއްކަމަށެވެ. މި ބޭސް، ބޭސް ސިޓީއާއި ނުލާ ދޫނުކުރުމަށް އެންގީ، ބޭހާ ގުޅޭގޮތުން މައްސަލަތަކެއް ފެންމަތިވި ހިސާބުން ފެށިގެންކަމަށާ، މި ބޭސް ރާއްޖޭގައި ވިއްކުން މިހާތަނަށް މަނާކޮށްފައި ނުވަނީ ދުނިޔޭގެ އެއްވެސް ޤައުމަކުން އެފަދަ ފިޔަވަޅެއް އަދި މިހާތަނަށް އަޅާފައިނުވާތީކަމަށް އެމްއެފްޑީއޭއިން ވިދާޅުވިއެވެ. މި ބޭހުގެ ސަލާމަތީ ކަންކަން ކަށަވަރުކުރުމަށް އެމްއެފްޑީއޭއިން ބައިނަލްއަޤްވާމީ ފަރާތްތަކާއިއެކު ތަޙުލީލުތަށް ކުރަމުންދާކަން ހާމަކުރައްވާ އެމްއެފްޑީއޭއިން ވަނީ މިބޭސް ބޭނުންކުރާނަމަ ޑޮކްޓަރެއްގެ ލަފާ ހޯދުން މުހިންމުކަމަށް ވިދާޅުވެފައެވެ.\nމި ބޭސް ބޭނުންކުރުމުގައި ސަމާލުވުމަށް ބައިނަލްއަޤްވާމީގޮތުން ކަނޑައަޅާފައިވަނީ ރާއްޖެއާއި ޚިލާފަށް ދުނިޔޭގެ ބައެއް ޤައުމުތަކުގައި މިބޭސް އޯވަރ ދަ ކައުންޓަރ ބޭހެއް ނުވަތަ ބޭސް ސިޓީއާ ނުލައި ދޫކުރެވޭގޮތަށް އޮތްއޮތުން ބަދަލުކުރުމަށްކަމަށް އެމްއެފްޑީއޭއިން ވިދާޅުވިއެވެ. އެގޮތުން މި ނިންމުމުގެ ދަށުން އެމެރިކާގެ ފުޑް އެންޑް ޑްރަގް އެޑްމިނިސްޓްރޭޝަން (އެފްޑީއޭ) އާއި ޔޫރަޕިއަން މެޑިސިން އޭޖެންސީ (އީއެމްއޭ)އިން މި މަހު ވަނީ ގޭހަށް ދޭ ބޭސްތަކުގައި "އެން-ނައިޓްރޮސޮޑިމެތިލަމައިން" (އެންޑީއެމްއޭ) ހުންނަ މިންވަރު ބަލައި ރިވިއުކުރަން ނިންމާފައެވެ. އެގޮތުން ޒެންޓެކް ބޭހުގައި ކެންސަރަށް މަގުފަހިވާ މާއްދާ ހުރިކަމަށް ބެލެވޭކަމަށް މިއިދާރާތަކުން ވަނީ ނިންމާފައެވެ.


ވީއޭއެމްގެ މައްޗަށް ބަސްބުނެ ވާހަކަދެއްކުމުގެ ހައްގެއް ލަތީފަށް...\nވީއޭއެމްގެ މައްޗަށް ބަސްބުނެ ވާހަކަދެއްކުމުގެ ހައްގެއް ލަތީފަށް ލިބިގެންނުވޭ: ނޯމަލައިޒޭޝަން ކޮމިޓީ\nލަތީފުގެ ދައުރު ހަމަވެފައިވާ ކަމަށް ނޯމަލައިޒޭޝަން ކޮމިޓީން ބުނޭ\nލަތީފުގެ އިތުބާރު ނެތްކަމަށް އެކްސްޓްރާ އޯޑިނަރީ ކޮންގްރެސްގައި ވަނީ ނިންމާފައި\nއެންމެން ގުޅިގެން ވީއޭއެމްގެ އިންތިޚާބު ބޭއްވުމަށް ލަތީފް ވަނީ ގޮވާލައްވާފައި\n26 ޖެނުއަރީ 2021 | އަންގާރަ 00:27\nވޮލީބޯލް އެސޯސިއޭޝަން އޮފް މޯލްޑިވްސް (ވީއޭއެމް) ގެ މައްޗަށް ބަސްބުނެ ވާހަކަދެއްކުމުގެ އެއްވެސް ހައްގެއް މި ވަގުތު މުޙައްމަދު ލަތީފަށް ލިބިގެންނުވާ ކަމަށް ނޯމަލައިޒޭޝަން ކޮމިޓީން ބުނެފިއެވެ.\nވީއޭއެމްގެ ނޯމަލައިޒޭޝަން ކޮމިޓީން މިގޮތަށް ބުނެ ހޯމަ ދުވަހު ބަޔާނެއް ނެރުނީ އެންމެން ގުޅިގެން ވީއޭއެމްގެ އިންތިޚާބު ވީހާވެސް އަވަހަކަށް ބޭއްވުމަށް ލަތީފް ގޮވާލެއްވުމާ ގުޅިގެންނެވެ. "ރާއްޖެޓީވީ" އަށް ދެއްވި އިންޓަވިއުއެއްގައި ލަތީފް ވިދާޅުވީ މިހާރު ކުރަމުންދާ މަސައްކަތްތަކުން ވީއޭއެމްގެ އިންތިޚާބު ފެބްރުއަރީ ނުވަތަ މާޗު މަހުގެ ތެރޭގައި ބޭއްވިގެންދާނެ ކަމުގެ ވަރަށް ބޮޑު ޔަގީންކަމެއް އެބައޮތް ކަމަށެވެ. އެކަމަކު އެކަން އެގޮތަށް ވާނީ ކޮމިޝަނާ އޮފް ސްޕޯޓްސް އާއި މޯލްޑިވްސް އޮލިމްޕިކް ކޮމިޓީ (އެމްއޯސީ) ން އިތުރު މައްސަލަތަކެއް ފެންމަތި ނުކުރާހާ ހިނދަކު ކަމަށްވެސް ވިދާޅުވިއެވެ. އެހެންކަމުން ވީއޭއެމްގެ މައްސަލަ އިތުރަށް ދިގުލައިގެން ދިޔަ ނުދީ، ވޮލީބޯޅައިގެ ކުރިމަގަށް އެންމެން ގުޅިގެން މަސައްކަތް ކުރުން މުހިންމު ކަމަށާއި، ކޮމިޝަނާ އޮފް ސްޕޯޓްސް އާއި، އެމްއޯސީ އާއި، ވީއޭއެމްގެ ހިންގާ ކޮމިޓީ އަދި އެފްއައިވީބީ ގުޅިގެން ވީ އެންމެ އަވަހަކަށް ވީއޭއޭއެމްގެ އިންތިޚާބު ބޭއްވުމަށްވެސް ލަތީފް ގޮވާލެއްވިއެވެ.\nއެއާއެކު ހޯމަ ދުވަހު ވީއޭއެމްގެ ނޯމަލައިޒޭޝަން ކޮމިޓީން ނެރުނު ބަޔާނެއްގައި ބުނީ 2019 ވަނަ އަހަރުގެ އޮކްޓޯބަރު މަހުގެ 31 ވަނަ ދުވަހު ވީއޭއެމްގެ މެންބަރު ކުލަބުތަކުން އިސްވެ ބޭއްވި އެކްސްޓްރާ އޯޑިނަރީ ކޮންގްރެސްގައި ލަތީފުގެ އިތުބާރު ނެތްކަމުގެ ވޯޓެއް ނަގައި، ހާޒިރުވެތިބި ފުރިހަމަ މެންބަރުންގެ އިއްތިފާގުން ފާސްކޮށްފައިވާ ކަމަށެވެ. އަދި އެ ކޮންގްރެސްގައި ފުރިހަމަ މެންބަރު ކުލަބުތަކުން ވީއޭއެމްގެ އިންތިޚާބު ބޭއްވެންދެން ކުރަންޖެހޭ އެންމެހައި ކަންކަން ކުރުމަށާއި، ވީއޭއެމްގައި ދުވަހުން ދުވަހަށް ކުރަންޖެހޭ ކަންތައްތައް ކުރުމަށް އެ ކޮމީޓީއާ ހަވާލުކުރެވިފައިވާއިރު، އެ ކޮމިޓީ އަކީ ސައްހަ ކޮމިޓީއެއް ކަމަށް ކޮމިޝަނާ އޮފް ސްޕޯޓްސް ބަލައިގެންފައިވާ ކަމަށެވެ.\nއަދި މީގެ އިތުރުން މިދިޔަ އަހަރުގެ އޮކްޓޯބަރު މަހުގެ އެއްވަނަ ދުވަހަށް ލަތީފުގެ ދައުރު ހަމަވެފައިވާތީ، ވީއޭއެމްގެ މައްޗަށް ބަސްބުނެ ވާހަކަދެއްކުމުގެ އެއްވެސް ހައްގެއް މި ވަގުތު ލަތީފަށް ލިބިގެންނުވާ ކަމަށްވެސް މި ބަޔާނުގައި ވަނީ ބުނެފައެވެ. އަދި އެންމެން ގުޅިގެން ވީއޭއެމްގެ އިންތިޚާބު ބޭއްވުމަށް ގޮވާލައިފައިވަނީ މަކަރުވެރި ހީލަތްތެރި ރޭވުމެއްގެ ދަށުން ކަމަށާއި، އަދި އިންތިޚާބު ލަސްކުރެވެން ހުރި ހުރިހާ ކަމެއް ލަތީފް ކުރަމުންދާ ކަމަށްވެސް ވަނީ ބުނެފައެވެ. މީގެ އިތުރުން ވޮލީބޯޅަ ރަނގަޅުކުރުމުގެ ނަމުގައި ކަމަށް ބުނެ މި ވަގުތު ލަތީފް އެކި މީޑިއާތަކުގައި ވޮލީބޯޅަ އާއިލާ އާއި ސަރުކާރާއި ޖެހޭގޮތަށް ހަގީގަތާ ޚިލާފު ދޮގު ވާހަކަ ދައްކަމުން ގެންދާކަމީ އެ ކޮމިޓީން ނުހަނު ހިތާމަކުރާ ކަމެއް ކަމަށާއި، އަމިއްލަ ސިޔާސީ މަގުސަދު ހާސިލުކުރުމަށްޓަކައި ވީއޭއެމްގެ ނަން ކިލަނބުވާ ގޮތަށް އަދި ފިތުނަފަސާދަ އުފެދޭގޮތަށް ވާހަކަ ނުދެއްކުމަށް ނޯމަލައިޒޭޝަން ކޮމިޓީން ނެރުނު ބަޔާނުގައި ވަނީ ނަސޭހަތްތެރިވެފައެވެ.\nމިދިޔަ އަހަރުގެ އޮކްޓޯބަރު މަހުގެ އެއްވަނަ ދުވަހަށް ލަތީފުގެ ދައުރު ހަމަވެފައިވާ ކަމަށް ނޯމަލައިޒޭޝަން ކޮމިޓީން ބުނި ނަމަވެސް، އެކްޓިން ކޮމިޝަނާ އޮފް ސްޕޯޓްސްގެ މަގާމުގައި އިބްރާޙީމް އިސްމާޢީލް ޢަލީ ހުންނެވިއިރު، 2019 ވަނަ އަހަރުގެ މާޗު މަހު ވީއޭއެމްއަށް ފޮނުވާފައިވާ ސިޓީއެއްގައިވާ ގޮތުން ލަތީފުގެ ލީޑަޝިޕްގައި އެންމެ ފަހުން ހިންގާ ކޮމިޓީއަށް ގެނެވިފައިވާ ބަދަލުތަކާއެކު، ހިންގާ ކޮމިޓީގެ ދައުރު ހަމަވާނެ ކަމަށް ކަނޑައަޅާފައި އޮތީ އަންނަ ފެބްރުއަރީ މަހުގެ 22 ވަނަ ދުވަހެވެ. އަދި ވީއޭއެމްގެ ނޯމަލައިޒޭޝަން ކޮމިޓީ އަކީ ސައްހަ ކޮމިޓީއެއް ކަމަށް ކޮމިޝަނާ އޮފް ސްޕޯޓްސްއިން ނިންމި ނަމަވެސް، މީގެ ކުރިން އޭވީސީން ވަނީ އެ ކޮމިޓީ ބަލައިނުގަންނަ ކަމަށްވެސް ނިންމާފައެވެ.\nމިހާތަނަށްވެސް ނޯމަލައިޒޭޝަން ކޮމިޓީން ވީއޭއެމް ހިންގަމުންދާއިރު، ދާދި ފަހުން ލަތީފް ސިވިލް ކޯޓަށް ހުށަހެޅުއްވި މައްސަލައިގައި އެ ކޯޓުން ވަނީ ވީއޭއެމްގެ ހިންގުން ނޯމަލައިޒޭޝަން ކޮމިޓީއާ ހަވާލުކުރަން ކޮމިޝަނާ އޮފް ސްޕޯޓްސްއިން ނިންމާފައިވަނީ ޤާނޫނާ ޚިލާފަށް ކަމަށް ބެލެވޭނެ ހަމައެއް ނެތް ކަމަށް ނިންމާފައެވެ.\nއެކަމަކު މި މައްސަލައިގެ ތެރެއަށް އެފްވީއައިބީ ވަދެފައިވާއިރު، ވީއޭއެމްގެ މައްސަލައިގައި އެންމެ ފަހު ގޮތެއް ނިންމުމަށް އެ އިދާރާއިން ވަނީ "އެޑްހޮކް ކޮމިޝަން" އެއް އުފައްދާފައެވެ. އަދި އެ ކޮމިޝަނުން އަންނަނީ ވީއޭއެމްގެ މައްސަލަ ތަހުގީގުކުރަމުންނެވެ. އަދި މި މައްސަލަތައް ފެންމަތިވުމުން 2019 ވަނަ އަހަރުގެ ނޮވެމްބަރު މަހު އެފްއައިވީބީގެ ރައީސް ޑރ. އަރީ ގްރާސާއާ ރާއްޖޭގެ ކުޅިވަރާ ބެހޭ ވަޒީރު އަޙްމަދު މަޙްލޫފާއި އެމްއޯސީގެ ޖެނެރަލް ސެކްރެޓަރީ އަޙްމަދު މަރުޒޫގް (މަރޭ) ވަނީ ބައްދަލުކުރައްވާފައެވެ.


މަސައްކަތްތެރިކަމުގެ ރޮގުން ލާމަސީލް ޖަމާލް ( މަލްޓިމީހެއް ) | Landhooinfo\n7 މިނިޓް ކުރިން\nމަސައްކަތްތެރިކަމުގެ ރޮގުން ލާމަސީލް ޖަމާލް ( މަލްޓިމީހެއް )\nރޭނުން، ސިމެންތިޖެހުން، ތަށިމުށިޖެހުން، ސީލިންގކުރުން، ވަޑާންކުރުން، މަސްވެރިކަން، ދަނޑުވެރިކަން، ރެފްރީކަން، ގޯލްކީޕަރުކަން، ވޮލީކުޅުން، ރާޒުވާކުޅުން، ފަންޑިތަހެދުން، މިއީ ހައްތާވެސް އޭނައިގެ ފަންނުތަކެވެ. މިއިންކޮންމެ ފަންނެއްގައިވެސް އޭނާ ސާބިތު ކޮށްދެމުން އެއަންނަނީ މުރާލިހީވާގި ލަންދޫގެ ދަރިއެއްގެ ރިވެތިމިސާލެކެވެ.\nމީހުންކޮލަމުގައި މިފަހަރު މިގެނެސްދެނީ މީހުންނަށް ދައްކާލާ ޖާދޫއެއްގެގޮތުން ތަފާތު ޝޯވތަކުގައި އޭނައިގެ ބޮޑުހަށިގަނޑު ކުޑަކުއްޖަކަށް ބަދަލުވެފާވާގޮތް އެންމެންގެ ލޯމަތީގައި ފަސޭހަކަމާއި އެކު ދައްކައިދޭ ކުޅަދާނަ މުރާލި، ކެރޭ، ހީވާގި، ޖާދޫގަރެއްގެ ވާހަކައެވެ.\nނ.ލަންދޫ ރަންކޮކާގެ ޖަމާލު އައްޔޫބަކީ އޭނައިގެ ބައްޕަ އަލްމަރުޙޫމް އައްޔޫބު ޢަލީ ގެ ކުޅަދާނަކަމާއި، ވިސްނުންތެރި ކަން އޭގެ އެންމެ ފުރިހަމަގޮތުގައި ވާސިލް ވެފައިވާ އައްޔޫބު ބޭގެ ހުރި ހަމައެކަނި ފިރިހެންދަރިއެވެ.\nޖަމާލުއައްޔޫބަކީ ލަންދޫގައި އެއްރޮނގަށް ވުރެ ގިނަރޮގު ތަކުން ފާހަގަކޮށްލަންޖެހޭ ކުޅަދާނަ ފަންނާނެކެވެ. އޭނައިގެމިއުޒިކީ ރަންދައުރަކީ ވެސް މިފަދަ ގޮތެއްގައި ފާހަގަ ކޮށްލަން ޖެހޭ ފަންނެކެވެ. ބެރުޖެހުމާއި، ލަވަކިޔުމުގެ ހުނަރަކީ އޭނައިގެ ފަންނުގައި އެފަދަ ދެވަނައެއް ނެތް ފަންނެކޭ ދެންނެވިދާނެއެވެ. ލަންދޫގައި ތިބި ކީބޯޑުޖަހަން ދަންނަ3މީހުންގެ ތެރެއިން އެކަކީ ވެސް ޖަމާލުއެވެ. ލަންދޫގައި ފުރަތަމަ އުފެއްދި މިޔުޒިކް ބޭންޑް ” ލެޒާޖް ” ގެ ބޭންޑް މާސްޓަރަކީ ވެސް އޭނައެވެ. ލެޒާޖް އުފެދިގެން ގޮސްފައިވަނީ ޚުދު ޖަމާލު އައްޔޫބުގެ އަމިއްލަ ވިސްނުމާއި، ޚިޔާލުގެ ސަބަބުންނޭ ދެންނެވުމަކީ މުޅިންދޮގަކަށް ނުވާނެއެވެ.\nމިއުޒިކާއި ލަވައިގެ އިތުރުން ސަޤާފީ ކުޅިވަރުތަކުގައިވެސް ޖަމާލު ފާހަގަކުރަންޖެހެނީ އޭނަޔާއި ނުލައި އެފަދައެއްވެސް ކަމެއް އަދި މިހާތަނަށް ލަންދޫގައި އިންތިޒާމްކުރެވިފައި ނެތީމައެވެ. ދިގުދަނޑި ޖެހުމާއި، ބޮޑުބެރު ޖެހުމާއި، ބޮޑުދަނޑި ޖެހުމާއި، ހިތްޗަށްވަޑައިގަތުމާއި، ބޮޑުމަސް ދުއްވުމާއި، ކޯޑިކެނޑުން ފަދަ ލަންދޫ ގައި ކުޅެއުޅޭ ހުރިހާވައްތަރެއްގެ ސަޤާފީ ކުޅިވަރުތަކެއް ކުޅުމާއި، އިންތިޒާމް ކުރުމުގައި އެންމެ އިސްސަފުގައި ނަގާކިޔަން ހުންނަނީ އަލްފާޟިލް ޖަމާލް އައްޔޫބެވެ.\nޢީދު ކުޅިވަރު އިންތިޒާމް ކުރުމާއި ، އެކި މުނާސަބާތަކާއި ގުޅުވައިގެން ހިންގޭ ތަފާތުކުޅިވަރު ޙަރަކާތްތައް ރޭވުމުގައި ވެސް ވޭތުވެ ދިޔަ ދުރުމާޒީގައާއި، އަދި މިހާރުވެސް އެންމެ ކުރީސަފުގައި ހުންނަ އެކަކީ ޖަމާލެވެ. މިގޮތުން މިފަދަ ކަންކަމުގައި ޖަމާލު ކޮށްދީފައިވާ ޚިދުމަތްތަކަކީ ލަންދޫގެ ކޮންމެ ދަރިއަކުވެސް އުފަލާއި އެކު ބަލައިގަންނަ ޚިދުމަތް ތަކެކެވެ.\nމަސްވެރިކަމަކީވެސް ޖަމާލުގެ އެންމެ ކުރިއަރާފައިވާ އެއްފަނެވެ. އަމިއްލަ މަސްދޯންޏެއް ދުއްވުމުގެ އިތުރުން ޖަމާލުވަނީ ލަންދޫގައި މަހަފުރާ ވަރަށް ގިނަދޯނިފަހަރުގެ މައި ކެޔޮޅުކަން ވެސް އަދާކޮށްފައެވެ. އެގޮތުން ޖަމާލުގެ ކެޔޮޅުކަމުގެ ދަށުން ލަންދޫގައި ދުއްވި ” ބޮޑުދޯނި ” މިފުރުޞަތުގައި ފާހަގަކޮށްލަމެވެ. އެދޯނި މަހަށް ދުއްވިއިރު ބޭ މަސްތަކަކީ ޖަމާލުނޫން އެހެންމީހަކު ކެޔޮޅަކަށް ހުރިނަމަ ބޭނުން އެކަށީގެންނުވާ މަސްތަކަކޭ އަދިވެސް ރަށުގެ ގިނަބަޔަކު އެދަނީ ބުނަމުންނެވެ.\nކަޅުބިލަމަހުގެ މަސްވެރިކަމުގެ އިތުރުން ލޭނުއެޅުމާއި، މާ ކެޔޮޅުކަން ކުރުމަކީވެސް ޖަމާލުގެ ރަންދައުރުގައި ކޮންފައިވާ މަސްވެރިކަން ކަމެވެ. ބޮއްކުރާގައި ރޭ ގަނޑު ކެޔޮޅުކަމުދިއުމާއި، ފަރުމަހުގެ މަސްވެރިކަމަކީވެސް ޖަމާލުގެ މިފަންނުގައި ވަރަށް ކުރިއެރުން ހޯދާފައިވާ މަސްކަތްތަކެވެ.\nރޭނުމާއި ސިމެންތި ޖެހުމާއި ، ކޮންކްރީޓް މަސައްކަތް ތަކުގައިވެސް ޖަމާލު މިހާރުވެސް އެގެންދަނީ އެފަދަ ދެވަނައެއް ލަންދޫގައި އަދިވެސް ނެތްކަން ސާބިތުކޮށްދެމުންނެވެ. އެގޮތުން ހުސްބިމެއްދައްކާ ކުރެހުން ޙަވާލުކުރުމުން ބޮޑެތި ގޭގެ ތަޅުދަނޑި ޖަހާލުމާއި ހަމައަށް ނިންމާ ޙަވާލުކޮށް އެދައްކަނީ ޚުދު އޭނައިގެ އަތުގެ މަސައްކަތުންނެވެ. ރޭނުމާއި، ސިމެންތި ޖެހުމުއިތުރުން އިމާރާތުގެ ސީލިންގުކުރުމާއި، މަތިވަޑާން ގަނޑު ހެދުމާއި ، ދޮރާއި ދޮރުފަތް ޖެހުމާއި، އަދި ފެވައިރާއި، ކަރަންޓް ވައިރު ކުރުމަކީ ޖަމާލަކަށް މާއުދާގޫކަމެއްނޫނެވެ. އޭނާ ބުނާ ގޮތުންނަމަ މިފަދަ އެއްމިސާލަކީ ލަންދޫ ” ކަނޑޫމާގެ ” އެވެ. އެގޭގެ ހުރިހާމަސައްކަތެއް ކަހަލަ ގޮތަކަށް ކޮށްފާވާނީ ޖަމާލު ގެ ދެއަތުންންނެވެ.\nފަންޑިތަވެރިކަމާއ، އިސްތިރި ވަރިތޮޅީގެ ކަންތަކަކީ ވެސް މިހާރަކަށްއައިސް ގިނަބަޔަކު ޤަބޫލު ނުކޮށް އެކަންކަމަށް ހަޖޫޖަހަމުން ގެންދިޔަ ކަންކަން ކަމުގައިވީނަމަވެސް ޖަމާލުގެ ރަންދައުރުގައި އެފަންނު ތަކުގައިވެސް ކުރިއަރާ ޖަމާލުވަނީ އޭނައިގެ އަމިއްލަ ބޭނުންތަކަށާއި ، އޭނައިގެ ރައްޓެހިންގެ ބޭނުންތަކަށް އެފަދަ ކަންކޮށްދީ އެކަމުގައިވެސް ކުރިއެރުން ތަކެއް ހޯދާފައެވެ. ޖަމާލުގެ ބައްޕަގެ ފޮތްބޮޑި އަކީ އަދިވެސް ލަންދޫގައި މަޝްހޫރު ފޮތްބޮޑިއެކެވެ.\nޅ. އަތޮޅުގެ ބައެއް ރަށްތަކަށް ލޮޅުންތަކެއް އައިސްފައިވާ ކަމަށް ބުނެ ރިޕޯޓްކޮށްފައިވާ މޫސުމާ ބެހޭ ގައުމީ އިދާރާ (މެޓް) އޮފީހަށް …\n“ފަންޑިތަވެރިކަމާއ، އިސްތިރި ވަރިތޮޅީގެ ކަންތަކަކީ ވެސް މިހާރަކަށްއައިސް ގިނަބަޔަކު ޤަބޫލު ނުކޮށް”\nliyumun dheyhawanee, ekan kan kurunah eynaa ehbaarulun dhenii kamah, ehen tha bunan ulhefa eothiiii\nހުރިހާ ލިޔުންތައް (3102)


އަލްޙާފިޡް އިބްނު ކަޘީރު رحمه الله – DhiSalafiyyah\nއަލްޙާފިޡް އިބްނު ކަޘީރު رحمه الله\n17/08/2015 ޢިލްމުވެރިން, ސިޔަރަތާއި ތާރީޚްއަލް އުޚްތު އުންމު ޢަބްދިﷲ\nއެކަލޭގެފާނުގެ ނަންފުޅަކީ: އަބުލް ފިދާ ޢިމާދުއްދީން އިސްމާޢީލް ބުން ޢުމަރު ބުން ކަޘީރު އަލްޤުރަޝީ އަލްބުޞްރާވީ (އެބަހީ: ބުޞްރާއަށް އުފަން) ދިމިޝްޤީ (އެބަހީ: ދިމިޝްޤުގައި ކިޔަވައިވިދާޅުވެ ދިރިއުޅުއްވި) އެވެ.\nއެކަލޭގެފާނު އުފަންވެވަޑައިގަތީ ހިޖުރައިން 701 ހ ގައި ބުޞްރާގައެވެ. ބައްޕާފުޅަކީ އޭރު އެއަވަށުގައި ޚުޠުބާދެއްވަން އުޅުއްވި ބޭކަލެކެވެ. އިބްނު ކަޘީރުގެ ޢުމުރުފުޅުން4ހަތުރުގައި ބައްޕާފުޅު އަވަހާރަވިއެވެ. އެއަށްފަހު އެކަލޭގެފާނު ބައްލަވައި ކިޔަވައިދެއްވީ ބޭބޭފުޅު ޝައިޚު ޢަބްދުލްވައްހާބެވެ. 706 ހ ގައި، އެކަލޭގެފާނުގެ ޢުމުރުފުޅުން5އަހަރުވުމުން ދިމިޝްޤަށް ބަދަލުވިއެވެ.\nހިޖުރައިން 711ހ ގައި ކީރިތި ޤުރުއާން ހިތުދަސްކުރެއްވިއެވެ. އަދި ޤިރާއަތްތަކަށް ކިޔަވަން ދަސްކުރައްވާ ތަފްސީރުގައި ކުރިއަރާވަޑައިގަތެވެ. އަދި ހިޖުރައިން 718ހ ގައި ޝާފިޢީ މަޛުހަބުގެ ފޮތެއްކަމުގައިވާ ‘އައްތަންބީހު’ ހިތުދަސްކުރެއްވިއެވެ. އަދި މުޚްތަޞަރު އިބްނު ޙާޖިބުވެސް ހިތުދަސްކުރެއްވިއެވެ.\nއެކަލޭގެފާނުގެ ފިޤުހު ކިޔަވާވިދާޅުވީ: ބުރްހާނުއްދީން އަލްފިޒާރީ (އ. 729 ހ) އަރިހުންނެވެ.\nއަދި ޖަމާލުއްދީން އަލްމިއްޒީއާއެކު (އ. 724ހ) އެކަލޭގެފާނު ދެމިހުންނެވިއެވެ. އެކަލޭގެފާނުގެ ޢިލްމުފުޅުން އިބްނު ކަޘީރު ފައިދާ ޙާޞިލުކުރެއްވިއެވެ. އަދި އެކަލޭގެފާނުގެ ދަރިކަނބަލުންނާ ކައިވެނި ބައްލަވައިގަތެވެ. އަދި ޝައިޚުލް އިސްލާމް ތަޤިއްޔުއްދީން ބުން ޢަބްދުލްޙަލީމް ބުން އަބްދުއްސަލާމް ބުން ތައިމިއްޔާ (އ. 728 ހ) ގެ އަރިހުންވެސް ކިޔަވާވިދާޅުވިއެވެ. އަދިވެސް މަޝްހޫރު އިމާމު، އަލްޙާފިޡް، އަލްމުއައްރިޚު ޝަމްސުއްދީން މުޙައްމަދު ބުން އަޙްމަދު ބުން އުޘްމާން އައްޒަހަބީ (އ. 748ހ)ގެ އަރިހުންވެސް ކިޔަވާ ވިދާޅުވިއެވެ.\nއިމާމު ޛަހަބީގެ ފޮތެއްކަމުގައިވާ މުޢުޖަމުލް މުޚައްޞަޞްގައި އިބްނު ކަޘީރާ ބެހޭގޮތުން ވިދާޅުވެފައިވެއެވެ.\n“އެއީ އިމާމުވެރި ފަތުވާދެއްވި ޢިލްމުވެރި ޙަދީޘް ޢިލްމުގެ ފަންނުވެރި ފިޤުހުގައި ފުންނާބުއުސް ތަފްސީރުޢިލްމުގެ ޢިލްމުވެރިޔާއެވެ. އެކަލޭގެފާނުވަނީ ފައިދާހުރި ވަރަށް ގިނަ ފޮތްތައް ލިޔުއްވާފައެވެ.”\nއަދިވެސް އައްދުރަރުލް ކާމިނާގައި އަލްޙާފިޡް އިބްނު ޙަޖަރު އަލްޢަސްޤަލާނީ ވިދާވެޅުފައިވެއެވެ.\n“ޙަދީޘް ޢިލްމުގައި އިބްނު ކަޘީރުވަނީ މަތަނާއި ސަނަދާ ގުޅުންހުރި މަސައްކަތްތައް ކުރައްވާފައެވެ. އެކަލޭގެފާނަކީ ސިކުނޑިރަނގަޅު ސަމާސާކުރެއްވާ އުޅުއްވި ބޭކަލެކެވެ. އެކަލޭގެފާނުގެ ފޮތްތައްވަނީ ޙަޔާތްޕުޅުގައިވެސް އެކިކަންކޮޅުތަކަށް ފެތުރިފައެވެ. އަދި އެކަލޭގެފާނު އަވަހާރަވުމަށްފަހުވެސް މީސްތަކުންވަނީ އޭގެން ފައިދާ ޙާޞިލުކޮށްފައެވެ.”\nޢިލްމުގައި އެކަލޭގެފާނުގެ މަޤާމު\nއެދުވަސްވަރުގެ ވަރަށް ގިނަ މަދްރަސާތަކުގައި އެކަލޭގެފާނު ކިޔަވައިދެއްވިއެވެ. އެގޮތުން دار الحديث الأشرفية ، والمدرسة الصالحية ، والمدرسة النجيبية ، والمدرسة التنكزية އަދި والمدرسة النورية الكبرى މިހުރިހާ މަދްރަސާއެއްގައިވެސް ކިޔަވައިދެއްވިއެވެ.\nއެކަލޭގެފާނު ނިސްބަތްވާ ފިޤުހީ މަޛްހަބު\nއެކަލޭގެފާނު ކިޔަވައި ވިދާޅުވީ އެޒަމާނުގައި އުޅުއްވި ޝާފިޢީ މަޛްހަބުގެ ފިޤުހުވެރިންގެ އަރިހުންނެވެ. ފަހެ އެބޭކަލުންގެ ފޮތްތައް ހިދުވަސްކުރައްވާ އެބޭކަލުންގެ ޢިލްމު ޙާޞިލުކުރެއްވިއެވެ. އަދި ޝާފިޢީ މަޛްހަބުގެ ފޮތްތައްވެސް އެކަލޭގެފާނު ލިޔުއްވިއެވެ. އެދުވަސްވަރު މިޞްރާއި ޝާމްކަރައިގައި ފެތުރިފައިވާ މަޛްހަބަކީ ޝާފިޢީ މަޛްހަބެވެ.\nއަލްހާފިޡް އިބްނު ޙަޖަރު ވިދާޅުވެފައިވެއެވެ.\n” އިބްނު ކަޘީރު ލޯފަންވެފައިވަނީ އަވަހާރަވުމަށް ކައިރިވެފައި ވަނިކޮށެވެ. އަވަހާރަވީ ހިޖުރައިން 774ހ ގައި ދިމިޝްޤުގައެވެ.”\nމާތް ﷲ އިބްނު ކަޘީރަށް ހެޔޮ ރަޙްމަތްލައްވައި އެކަލޭގެފާނު ސުވަރުގޭގެ އަހުލުވެރިންގެ ތެރެއިން ލައްވާނދޭވެ!\nމިލިޔުމުގެ މައިގަނޑު މަޞްދަރު


Malhi Futsal Challenge Final: Masodi Ge2Team Ge Kurimathilun Miadhu Haveeru - Vaguthu\n"ޑުޕަރ ފިފްޓީން" މަޅި ފުޓްސަލް ޗެލެންޖުގެ ފައިނަލުގައި މަސްއޮޑި އަށް ނިސްބަތްވާ ދެޓީމު ކަމަށްވާ މަސްއޮޑި ސްޕޯޓްސް ކުލަބާއި މަސްއޮޑި ޓައިޓަންސް ބައްދަލުކުރާ މުބާރާތުގެ ފައިނަލް މެޗު މިއަދު ހަވީރު ކުޅޭނެއެވެ.\nމުބާރާތުގެ އެއް ފެވަރިޓް ކަމަށްވާ މަސްއޮޑި ސްޕޯޓްސް ކުލަބް ފައިނަލަށް ދަތުރުކޮށްފައިވަނީ ސެމީފައިނަލުގައި ރެމްޕޭޖް 4-2 ގެ ނަތީޖާއަކުން ބަލިކޮށްގެންނެވެ. ފުޓްސަލްގެ ތަރިން ތިބި މަސްއޮޑި ސްޕޯޓްސް ކުލަބުގެ ގޯލުތައް ޖަހައިދިން ކުޅުންތެރިންނަކީ ހުސައިން ސުހައިލް، ހުސައިން ޝަރީފް (އޮންލީ)، އަޔާޒް އަހުމަދު (އަޔާ) އަދި ހުޒައިފަތު ރަޝީދު (ހުޒޭ) އެވެ. ރެމްޕޭޖްގެ ގޯލުތައް ޖެހީ އަހުމަދު އައިހަމް އާއި އަހުމަދު ވިޖުދާނެވެ. މެޗުގެ މޮޅު ކުޅުންތެރިޔަކަށް ހޮވުނީ އަޔާ އެވެ.\nފައިނަލުގައި އަނެއްކޮޅުން ވާދަކުރަނީ މަސްއޮޑި ޓައިޓަންސް އެވެ. ޒުވާން ހުނަރުވެރި ކުޅުންތެރިންތަކެއް ތިބި މި ޓީމު ފައިނަލުން ފުރުސަތު ލިބުނީ ސެމީފައިނަލުގައި ބައްދަލުކުރަން އޮތް ވީކޭ ދަނޑަށް ހާޒިރުނުވުމުނނެވެ. އެހެންކަމުން މަސްއޮޑި ޓައިޓަންސް ފައިނަލަށް ދިޔައީ މުބާރާތުގެ ހިންގާ ކޮމިޓީން އެ ޓީމު މެޗަށް ހާޒިރުނުވާ ކަމަށް ނިންމައި 2-0 އިން މަސްއޮޑި ޓައިޓަންސް މޮޅުވި ކަމަށް ނިންމައިގެންނެވެ.\nމިއީ މި މުބާރާތުގައި ދަނޑަށް ހާޒިރުނުވުމުގެ ސަބަބުން އިދިކޮޅު ޓީމަށް މެޗު ލިބުނު ދެވަނަ ފަހަރެވެ. މުބާރާތުގެ ގްރޫޕް ސްޓޭޖުގައި ޒެފަރސް އާއި މަސްއޮޑި ސްޕޯޓްސް ކުލަބް ކުޅެން އޮތް މެޗަށް ޒެފަރސް ހާޒިރުނުވުމުން މަސްއޮޑި ސްޕޯޓްސްއަށް ވަނީ މެޗު ލިބިފައެވެ. ޒެފަރސް އިން މައުލޫމާތުދޭ ގޮތުގައި އެ ކުލަބުން މެޗަށް ހާޒިރުނުވީ ކުޅުންތެރިންގެ އިންޖަރީ މައްސަލައާއި ގުޅިގެން ކުޅުންތެރިން ހަމަނުވުމުން ކަމަށެވެ.\nމަސްއޮޑި ޓައިޓަންސް އާއި މަސްއޮޑި ސްޕޯޓްސް ކުލަބް ވާދަކުރާ މުބާރާތުގެ ފައިނަލް މެޗު އޮންނާނީ މިއަދު ހަވީރު 16:30 ގައެވެ. މި މެޗު "މަޅި އެމްވީ" ފޭސްބުކް ޕޭޖުން ވަގުތުން ފެންނާނެ އެވެ.\nފެބުރުއަރީ 2, 2021 12:57\nމީ ގަދަ ފިލްމް އެއްގެ ފޮޓޯ އެއްބާ ؟ ފިލްމް ތަކުގެ ޕޯސްޓަރުވެސް ހުންނަނީ ހަމަ މިހެން ، މަހީކުރީ ފުރަތަމަ މީ ފިލްމް އެއްކަައް.


Sushant ge aailaa aa gulhun huri5meehaku accident ehgai maruvejje - One Online\nސުޝާންތުގެ އާއިލާއާ ގުޅުންހުރި ފަސް މީހަކު އެކްސިޑެންޓެއްގައި މަރުވެއްޖެ\nދެހާސް ވިހި ވަނަ އަހަރު މަރުވި ބޮލީވުޑް ތަރި ސުޝާންތު ސިންގް ރާޖްޕުޓްގެ އާއިލާއާ ގުޅުންހުރި ފަސް މެމްބަރަކު އެކްސިޑެންޓެއްގައި މަރުވެއްޖެއެވެ.\nމި ހާދިސާ ހިނގާފައިވަނީ މިއަދު ހެނދުނުގެ ވަގުތެއްގައި ބިހާރު ސްޓޭޓުގައެވެ. ސުޝާންތުގެ ޅިޔަނެއް ކަމަށްވާ ހަރިޔާނާގެ އިސް ފުލުސް އޮފިސަރު އޯޕީ (އޯމް ޕްރަކާޝް) ސިންގުގެ އާއިލާގެ މެމްބަރުން މަރުވި ހާދިސާ ހިނގާފައިވަނީ ބިހާރުގެ ލަކިސަރައި ޑިސްޓްރިކްޓުގައި ސިކަންދުރަ-ޝެއިހްޕޫރާ ނެޝަނަލް ހައިވޭ-333 ގައެވެ.\nމި އެކްސިޑެންޓު ހިނގަން މެދުވެރިވެރިވީ ސިންގުގެ އާއިލާގެ ދިހަ މީހުން ދަތުރުކުރަމުންދިޔަ އެސްޔޫވީ ކުރިމަތިން ހުސް ގޭސް ފުޅިތަކެއް ބަރުކޮށްގެން ދުއްވާފައި އައި ޓްރަކެއްގައި ޖެހިގެން ކަމަށް ހަބަރުތައް ބުނެއެވެ. މި އެކްސިޑެންޓުގައި ވެހިކަލް ދުއްވަން އިން މީހާގެ އިތުރުން އޭގެ ތެރޭގައި ތިބި ފަސް މީހުން ވަނީ ވަގުތުން މަރުވެފައެވެ. އަދި ދެން ތިބި ހަތަރު މީހުންނަށް ހޮސްޕިޓަލުގައި ފަރުވާދެމުން އަންނަ އިރު، އެ އެންމެންގެ ހާލަތު ވަރަށް ނާޒުކު ކަމުގައި ހޮސްޕިޓަލާ ހަވާލާދީ ފުލުހުން ވަނީ ބުނެފައެވެ.\nމި އެކްސިޑެންޓު ހިނގާފައިވަނީ މަރުވެފައިވާ އޯޕީ ސިންގުގެ ދައްތަ، ގީތާ ސިންގުގެ ޖަނާޒާގެ ކަންކަން ހަމަޖެއްސުމަށް އާއިލާ ޕަޓްނާއަށް ގޮސް އެނބުރި އައި މަގުމަތީގައެވެ. އެކްސިޑެންޓުގައި އޯޕީ ސިންގުގެ ޅިޔަނު ލަލިތު ސިންގާއި އޭނާގެ ދެ ފިރިހެން ދަރިން ނެމާނީ ސިންގު އަދި ރާމް ޗަންދްރާ ވަނީ މަރުވެފައެވެ. އޭގެ އިތުރުން މަރުވެފައިވަނީ ބޭބީ ދޭވީ އަދި އަނީތާ ދޭވީގެ އިތުރުން ކާރު ދުއްވަން އިން ޕްރީތަމް ކުމާރެވެ. ޕްރީތަމް އާއި އާއިލާއާ އޮންނަ ގުޅުން އަދި ސާފުވާގޮތް ވެފައި ނުވާ ކަމަށް ހަބަރުތައް ބުނެއެވެ.


“ނެތޭ ވެވޭކަށް ބާޣީއަކަށް” ޅ. ބ އަދި ރ އަތޮޅުގެ ދަތުރުފުޅުގައި ރައީސް ނަޝީދުގެ ރަނިންގްމޭޓް ޑރ. މުސްތަފާ ލުތުފީ ފުރާވަޑައިގަންނަވައިފި – Maldivian Democratic Party\n“ނެތޭ ވެވޭކަށް ބާޣީއަކަށް” ޅ. ބ އަދި ރ އަތޮޅުގެ ދަތުރުފުޅުގައި ރައީސް ނަޝީދުގެ ރަނިންގްމޭޓް ޑރ. މުސްތަފާ ލުތުފީ ފުރާވަޑައިގަންނަވައިފި\n“ނެތޭ ވެވޭކަށް ބާޣީއަކަށް” ޅ. ބ އަދި ރ އަތޮޅުގެ ދަތުރުފުޅުގައި ދިވެހިރައްޔިތުންގެ ޑިމޮކްރަޓިކް ޕާޓީ (އެމްޑީޕީ)ގެ ރިޔާސީ ކެންޑިޑޭޓް ރައީސް ނަޝީދުގެ ރަނިންގްމޭޓް ޑރ. މުސްތަފާ ލުތުފީ މިއަދު (27 ޖުލައި 2013) ފުރާވަޑައިގަންނަވައިފިއެވެ. މިފަހަރުގެ މި ދަތުރުފުޅުގައި އެންމެ ފުރަތަމަ ޒިޔާރަތް ކުރައްވާނީ ޅ. ނައިފަރަށެވެ.\nމި ދަތުރުފުޅުގައި ޅ. ނައިފަރުގެ އިތުރުން ޑރ. މުސްތަފާ ލުތުފީ ޒިޔާރަތް ކުރައްވާނީ އެއަތޮޅުން ހިންނަވަރަށާއި، ރ. އުނގޫފާރަށާއި އަދި ބ. އޭދަފުށްޓަށެވެ.\n“ނެތޭވެވޭކަށް ބާޣީއަކަށް” އެމްޑީޕީގެ “އެއްބުރުން” ކެމްޕެއިންގެ މި ދަތުރުފުޅުތަކުގައި ރިއާސީ ކެންޑިޑޭޓް ރައީސް ނަޝީދު ހޮވުމަށްޓަކައި އެމްޑީޕީއިން މިހާތަނަށް ކުރަމުން ގެންދިޔަ ކެމްޕެއިން މަސައްކަތްތަކުގެ އިތުރުން މިފަހަރުގެ ދަތުރުތަކުގައި ތަފާތު އިތުރު ހަރަކާތްތައް ކުރިޔަށް ގެންދާގޮތަށް ވަނީ ހަނމަޖެހިފައެވެ. މި ގޮތުން މިފަހަރު ޑރ. މުސްތަފާ ލުތުފީ ޒިޔާރަތްކުރައްވާ ރަށްރަށުގައި ރިޔާސީ އިންތިޚާބުގެ މެނިފެސްޓޯގެ ބިލްބޯރޑު އަދި ބަޣާވާތާ ގުޅޭ ބިލްބޯރޑް ހަރުކުރުން،7ފެބްރުއަރީ 2013ގައި ހިންގި ބަޣާވާތާ ގުޅޭގޮތުން ތައްޔާރުކޮށްފައިވާ ފޮތް ބެހުމާއި، ބަޣާވާތުގެ ސީޑީ ބެހުން ހިމެނިގެންވެއެވެ.\nރައިސް ނަޝީގެ ރަނިންގމޭޓު ޑރ. މުސްތަފާ ލުތުފީއާއި އެކު މި ދަތުރުފުޅު ތަކުގައި ބައިވެރިވެވަޑައިގަންނަވާނީ، އެމްޑީޕީގެ ޗެއަރޕާސަން މޫސާ މަނިކާއި، މައްޗަންގޯޅި އުތުރު ދާއިރާގެ މަޖިލިސް މެމްބަރު އަލްއުސްތާޛާ މާރިޔާ އަޙުމަދު ދީދީއާއި، އިހަވަންދޫ ދާއިރާގެ މަޖިލިސް މެމްބަރު އަޙުމަދު އަބްދުﷲއާއި، މައްޗަންގޮޅި އުތުރު ދާއިރާގެ ރައީސް އިބްރާޙިމް އަޙުމަދު އަދި ހެންވޭރު ދެކުނު ދާއިރާގެ ރައީސް ހުސެއިން ޝަހީމުއެވެ.


މަގޭ ދަރިފުޅާ… 1 – Esfiya – Dhivehi Vaahaka Site\n- by Marsha - 37- July 8, 2019\n(މި ވާހަކަ އަކީ ކުރިންވެސް މި ސައިޓްގަ މާޝާ ގެނެސްދީފަ އިން ވާހަކައެއް، އަނެއްކާވެސް އަލުން މި ގެނެސްދެނީ ކިޔުންތެރިންނަށް ކަމުގޮސްފާނެ ކަމަށް)\nނަމަވެސް އެއަޑެއް ނުކެނޑުނެވެ. އަޔާން ދުވެލާފައި ދާއިރު އެކުދި ފިޔަވަޅުތަކުގެ އަޑު އިވެނީއެވެ. އަހަރެންގެ އަތުގައި ނުޖެހެން ވެގެން ދުއްވައިގަންނަމުން ހީނލާ ލޯބި ހީނލުމުގެ އަޑު އިވެނީއެވެ. އުމުރުން ހައަހަރުގައިވެސް ރަނގަޅަށް “ރ” ނުކިޔޭ އަޔާންގެ ލޯބިލޯބި ވާހަކަތައް އަޑު އިވެނީއެވެ.\nހަމަ އެއާއެކު އަހަރެންގެ ހެދުމުގެ ފަސްބައިގައި އެއް އަތުން ހިފަހައްޓައިގެން ހުރެ އަހަރެންގެ ފަހަތުން ހިނގަމުން އަނެއް އަތުން ލޮލުން އޮހެމުން ދިޔަ ކަރުނައާ، ގިނައިރު ރުއިމުގެ ސަބަބުން ނޭފަތުން އަންނަމުން ދިޔަ ފެން ފޮހެމުން ދިޔައިރު ދެރަވެ ގިސްލެވިފައި ހުރި އެ މައުސޫމް ސޫރަ އަހަރެންގެ ހިތުން އެންމެ ސިކުންތަކަށްވެސް ފިލައިގެނެއް ނުދެއެވެ.\n“ޔާން… މަންމަގެ ޔާން…” ލޯހުޅުވާލަމުން ދެއަތްތިލަ ގުޅުވާލުމާ އެކު މޭގައި ޖައްސާ ބާރު ކޮށްލާފައި އަހަރެންގެ ދަރިފުޅަށް ގޮވާލަމުން އަހަންނަށް ބާރަށް ރޮއިގަނެވުނެވެ.\nއަހަރެންގެ ދަރިފުޅުގެ ހަނދާނުން އަހަންނަށް ލިބެމުން މިދާ ރިހުމާ ވޭން އެތައް ގުނައެއް އިތުރު ވެގެން ދަނީ އަހަންނަށް ކަންތައް ކުރެވުނު ގޮތް ހިތަށް އެރުމުންނެވެ. އެންމެ ފަހުން އަހަންނަށް ބުނެވުނު ބަސްތައް ހަނދާން ވުމުންނެވެ.\n“މަންމަގެ އަޔާން! މަންމަގެ ދަރިފުޅާ! މަންމަ ގާތަށް އާދޭ… ހެޔޮ ނުވާނެ… އެންމެ ފަހަރަކު ވިޔަސް އާދޭ މަންމަގެ އުނގަށް… މިފަހަރު އާދޭސް މިކުރަނީ މަންމަ… ޕްލީޒް ޕްލީޒް ޕްލީޒް… ދަރިފުޅާ އެންމެ ފަހަރަކު… މަންމަ އެދުވަހު ބުނީ ތެދެއް ނޫނޭ މަންމަގެ ދޫންޏާ… މަންމަ ދަރިފުޅު ދެކެ ވަރަށް ލޯބިވޭ… ދަރިފުޅު އެދުވަހު މަންމަގެ އަޑު ނޭހިޔަސް މަންމައަށް އެނގޭ، ތީ ބަސްއަހާ ކުއްޖެއް ކަން… އާދޭ މަންމަ ގާތަށް… މަންމަ ދަރިފުޅާ ވާހަކަ ދައްކާނަމޭ… ދަރިފުޅު ބޭނުން އިރެއް ވަންދެން ވާހަކަ ދައްކަން މަންމަ އިންނާނަން ދަރިފުޅު ގާތު… މަންމަ ދަރިފުޅު ދެކެ ވަރަށް ވަރަށް ވަރަށް ބޮޑަށް ލޯބިވޭ… ޕްލީޒް، އާދޭ މަންމަ ގާތަށް، އެންމެ ފަހަރަކު ވިޔަސް އަދި މަންމަ ގައިގައި ބައްދާލަން އާދޭ… ޔާން، އަވަހަށް އާދޭ ޕްލީޒް…”\n“ދޮންތާ… ދެން ނުރޮއިބަލަ، ހިތްވަރު ކޮށްބަލަ…”\n“ދަރިފުޅާ… ހެޔޮ ނުވާނެ، ތިވަރަށް ނުރޮއި… މަންމައަށް އެނގޭ ދެރަ ވާނެ ކަން… އެކަމަކު ހިތްވަރު ކުރަން ވާނެއެއްނު…؟”\nއަހަރެންގެ މަންމައާ ކޮއްކޮ ރޮމުން އަހަރެން ގައިގައި ފިރުމަމުން ބުނަމުން ދިޔައެވެ. ނަމަވެސް އަހަންނަށް އެއަޑެއް ނީވެއެވެ. އަހަރެން ހަނދާން ވަމުން ދިޔައީ އެދުވަހެވެ. އަހަރެންގެ ދަރިފުޅާ އަހަރެން އެންމެ ފަހުން ވާހަކަ ދެއްކި ދުވަހެވެ. ވާހަކަ ދެއްކި ގޮތެވެ. އަހަރެންގެ ދަރިފުޅު ރުއި ރުއިމެވެ. އަހަރެންގެ ހެދުމުގެ ފަސްބައިގައި ހިފައިގެން ހުރެ ރޮމުން ކުރި އާދޭހެވެ.\nއަޔާން ކުރިއަށް ވުރެން ހަލަނި ވެގެން އުޅޭތާ ހަފްތާއެއްހާ ދުވަސް ވެއްޖެއެވެ. ކާގަޑީގައި ކާކަށް ބޭނުމެއް ނުވެއެވެ. ކިޔަވަން ބުނުމުން އެތައް ބޮޑަލެއް ހާކައެވެ. އެދުވަހު އަހަރެން ރުޅި އައީ ތިން ހަތަރު ފަހަރު ބުނުމުންވެސް އަޔާން ޤުރުއާން ކިޔަވަން ނައުމުންނެވެ.\n“އަޔާން، މަންމަ މިހާރު ވަރަށް ރުޅި އަތުވެއްޖެ އިނގޭ! ތިހެން ހަދަންޏާ މާދަމާ ސްކޫލް ޓްރިޕް އަކު ނުދެވޭނެ” އަހަރެން ރުޅި އައިސްގެން ބުނީމެވެ.\n“ނޫން، ފޮނުވަން ވާނެ، އެހެން ނޫނީ ވަނީ މަންމަ ދޮގު ހެދި ކަމަށް، އިއްޔެވެސް މަންމަ އާންޓީ ގާތުގައި ބުނީމެއްނު ޔާން ފޮނުވާނަމޭ…” އަޔާން ބުންޏެވެ.\nއަހަރެން ވާހަކަ ނުދައްކަންޏާ އަޔާން ވަރަށް ދެރަވާނެ ކަން އަހަންނަށް އެނގެއެވެ. އަޔާންއާ ވާހަކަ ނުދައްކާ ހުރުން އެއީ އަހަންނަށްވެސް ފަސޭހަ ކަމެއް ނޫނެވެ. ނަމަވެސް އެގޮތަށް ވާހަކަ ދެއްކުމުންނާ، އެރޭ ޤުރުއާން ނުކިޔެވުމުން އަހަރެން ބޭނުންވީ އަޔާންއަށް ފިލާވަޅެއް ދޭށެވެ. އޭނަ ކުޑަޔަސް ބޭނުންހާ ގޮތަކަށް ކަންތައް ނުވާނެކަން އޭނައަށް ބުނެދޭށެވެ.\nކައި ނިމިގެން ރީނާއާ އެކު ގޮސް ގައި ދޮވެ ނިދަން ތައްޔާރު ވެގެން އަޔާން ނިކުތެވެ. އޭރުވެސް އަހަރެން އިނީ ސިޓިންގރޫމްގައެވެ. އޭރު އަޔާން އަތުގައި ޚަތިމް އޮތެވެ. އަހަރެން ވާހަކަ ނުދައްކާ ހުރުމުން ދެރަ ވެގެންނާ ރީނާ ނަސޭހަތް ދިނުމުން އަޔާން ކިޔަވަން އައީއެވެ.\nއަހަރެން އެއްވެސް އެއްޗެއް ނުބުނަމެވެ. މަންމައާއި ރީނާ ކައިރީގައި ބަލަން ތިއްބެވެ. އަހަރެން އެއްޗެއް ނުބުނުމުން އަޔާން އެމީހުންނާ ދިމާއަށް ބަލާލިއެވެ. މަންމަ ބޯޖަހާލަމުން އަޔާންއަށް ކިޔެވުމަށް ބުނެލިއެވެ.\n“އަޔާން ކިޔެވީ އަހަރެން ވާހަކަ ނުދައްކާތީކީ ނޫނޭ، އަޔާން ކިޔެވީ މާދަމާ ޓްރިޕް ދާން ބޭނުން ވާތީ. މަންމަ ބުނޭ އަޔާން ގާތުގައި، ގުރުއާން ކިޔެވީމަ މާދަމާ ދެވޭނެޔޭ، އެކަމަކު މަންމަ އަޔާންއާ ވާހަކައެއް ނުދައްކާނަމޭ. މިއަދު މަންމަ ވަރަށް ދެރަ ވެއްޖެ އަޔާން މަންމަގެ ބަސް ނޭހީމާ، މަންމަ ބޭނުމެއް ނޫން ބަސް ނާހާ ކުދިންނާ ވާހަކަ ދައްކާކަށް، ލޯތްބެއް ނުވޭ ބަސް ނާހާ ކުދިން ދެކެއެއް…” އަހަރެން ބުނީމެވެ. އަދި އެތަނުން ދުރަށް ދާން ތެދުވީމެވެ.\nއެވަގުތު ބާރަށް ރޮއިގެންފައި އަޔާން އަހަރެންގެ ހެދުމުގެ ފަސްބައިގައި ހިފެހެއްޓިއެވެ.\nއަޔާން ރޮމުން ވާހަކަ ދައްކަމުން، އަތުން ލޮލާ ނޭފަތް ފޮހެމުން އަހަރެންގެ ހެދުމުގެ ފަސްބައިގައި ހިފައިގެން ހުރެ އަހަރެންގެ ފަހަތުން އަހަރެން ދާހާ ތަނަކަށް ހިނގަމުން ދިޔައެވެ. ފަނަރަ ވަރަކަށް މިނެޓް ފަހުން މަންމަ އައިސް އަޔާން އުރާލައިގެން ދިޔައެވެ. އޭރުވެސް އަޔާން ހުއްޓައެއް ނުލައެވެ. އޭރު އަޔާން ނިދާ ގަޑި ފާއިތު ވެގެން ހިނގައްޖެއެވެ. ފަސް ވަރަކަށް މިނަޓް ވަންދެން އަޔާން ރޯއަޑު ކޮޓަރި ތެރެއިން އިވިއިވި ހުއްޓެވެ. ފަނަރަ މިނަޓެއްހާ އިރު ފަހުން އަޔާންއަށް ނިދުމުން މަންމަ ނިކުތެވެ. އޭރުވެސް އަހަރެން ސޯފާގައި އިނީމެވެ. އަޔާން އެވަރަށް ރޮއްވުނީތީ ދެރަވެ އަހަންނަށްވެސް ރޮވެނީއެވެ.\n“އެވަރަށް އެކުއްޖާ ރޮއްވާކަށް ނުވާނެ ލީނާ” އަހަރެން ގާތު އިށީންނަމުން މަންމަ ބުންޏެވެ.\nއެހެން ނަމަވެސް އަޔާން ރަނގަޅު ކުއްޖެއް ގޮތުގައި ބޮޑު ކުރުން އެއީ އަހަރެންގެ ޒިންމާއެކެވެ. އެޒިންމާ އެންމެ ފުރިހަމަ ގޮތުގައި އަދާ ކުރަން ބޭނުން ނަމަ ބައެއް ފަހަރު އަމިއްލަ ހިތް ހަރު ކުރަން އަހަންނަށް ޖެހޭނެއެވެ. އަމިއްލަ ހިތަށް ތަދުވި ނަމަވެސް، އަޔާން ރޮއްވައިގެން ވިޔަސް އަހަރެން ބޭނުން ވަނީ އެއީ ބަސްއަހާ ކުއްޖަކަށް ހެދުމަށެވެ.\nއެރޭ އަހަންނަށް ނިދުނީ ވަރަށް އުނދަގުލުންނެވެ. ނިދަން އޮށޯތުމުގެ ކުރިން އަހަރެން އަޔާންގެ އެނދު ކައިރިއަށް ގޮސް އަޔާންގެ މޫނުގައި ފިރުމާލީމެވެ. އެމައުސޫމް މޫނުގައި ބޮސްދިނީ ރޮވިފައި ހުރެއެވެ. އަޔާން ހޭލައްވާފައި އެރޭ ކަންތައް ކުރެވުނު ގޮތުން މާފަށް އެދެން ބޭނުން ވިއެވެ. އަހަރެން އަބަދުވެސް އަޔާން ދެކެ ލޯބި ވާނެކަން އަންގައިދޭން ބޭނުން ވިއެވެ. ނަމަވެސް އެވަގުތުވެސް އަހަރެން ނިންމައިގެން ހުރީ އަނެއް ދުވަހުންވެސް އަޔާންއާ ކޮންމެވެސް ވަރަކަށް ދުރުދުރުން އުޅުމަށެވެ.\nMi vaahaka aky Marsha ah liyan undhagu vi vaahaka eh, adhi miadhaa hama ahves, kiyanves ehaa undhagu vaahaka eh, hykuran kiyuntherinnah kamudhaane kamah.\nMe first dhw❤😘…Nd feshun vv rythi ingey..So emotion 😭😭😭…Waitinn fr the next curiously\nWill upload tomorrow, thnq dear\nnice ……..when next part\nLAAMU ATOLL MANJE says:\nAre u in laamu atoll\nThnq juma n laamu atoll manje.\nWowow so emotional 😭😭😭😭😭😭\nThnq, next part tomorrow\nKiyan udha gu mi vaahaka kykyhen dhera vany faadhehge udhaguleh vany ekam vaahaka varah reethi


America Meehun "Boaharu Kamun" Vaccine Eh Libunas Covid-19 In Salaamatheh Nuvaane - Fauci - Vaguthu\nއެމެރިކާ މީހުން "ބޯހަރު ކަމުން" ވެކްސިނެއް ލިބުނަސް ބަލިން ސަލާމަތެއް ނުވާނެ - ފައުޗީ\nކޮވިޑް-19 އަށް ވެކްސިނެއް ލިބުނު ނަމަވެސް އެމެރިކާ މީހުން "ބޯހަރު ކަމުން" ބަލި ފެތުރުން ކޮންޓްރޯލް ކުރުން އެއީ އެކަށީގެންވާ ކަމެއް ނޫން ކަމަށް ކޮވިޑް-19 އާއި ގުޅޭ އެމެރިކާގެ އެންމެ އިސް ސައިންސްވެރިޔާ ޑރ.އެންތަނީ ފައުޗީ ވިދާޅުވެއްޖެއެވެ.\nފައުޗީ ވިދާޅުވީ ކޮވިޑް-19 އަށް ވެކްސިނެއް އުފެއްދުނު ނަމަވެސް އެމެރިކާގެ ހުރިހާ ރައްޔިތުންނަކީ ކިޔަމަންތެރިކަމާއި އެކު ވެކްސިން ޖަހާނެ ބައެއް ނޫން ކަމަށެވެ.\n"އަޅުގަނޑަށް ލަފާކުރެވޭ ގޮތުގައި ކޮވިޑް-19 އަށް އުފައްދާ ވެކްސިނަކީ ސައްތަ އިން ސައްތަ ބަލިން ރައްކާތެރި ކޮށްދޭނެ ވެކްސިނަކަށް ނުވެދާނެ. ވެކްސިންގެ އިފެކްޓިވް ރޭޓް ހުންނާނީ 97 ނުވަތަ 98 އިންސައްތައިގައި. ނޫނީ އެރޭޓް 70 އިންސައްތަ ނުވަތަ 75 އިންސައްތައިގައި ވެސް ހުރެދާނެ." ފައުޗީ ވިދާޅުވިއެވެ.\nފައުޗީ އަކީ އެމެރިކާގެ ނޭޝަނަލް އިންސްޓިއުޓް އޮފް އެލާޖީ އެންޑް އިންފެކްޝަސް ޑިސީސްގެ ޑިރެކްޓަރ ޖެނެރަލް އެވެ.\n"ސީއެންއެން" އިން މިދިޔަ މަހު ކުރި ދިރާސާ އަކުން ދައްކާ ގޮތުގައި ކިތައްމެ އަގުހެޔޮ ވެކްސިނެއް ކޮވިޑް-19 އާއި ދެކޮޅަށް އުފެއްދި ނަމަވެސް އެމެރިކާގެ ކޮންމެ ތިން މީހަކު އެކަކު ވެކްސިން ޖަހާކަށް ބޭނުމެއް ނުވެއެވެ. ވެކްސިންގެ އަގު ބޮޑުވެއްޖެ ނަމަ އަދި މިއިންސައްތަ އެތައް ގުނައެއް މަތިވުން އެކަށީގެންވާ ކަމަށް ރިޕޯޓްތައް ބުނެއެވެ.\nފައުޗީ ވިދާޅުވީ ވެކްސިން ދިނުމަކީ ރަނގަޅު ކަމެއް ކަމަށް އެމެރިކާ މީހުންނަށް ވިސްނައި ދިނުން އެއީ ވަރަށް ގޮންޖެހުން ބޮޑު މަސައްކަތަކަށް ވާނެއެވެ. އެހެންކަމުން އެމެރިކާ އަށް އޮތީ ކޮވިޑް-19 ފެތުރި "ހާޑް އިމިއުނިޓީއެއް" އައުން ކަމަށް އޭނާ ގަބޫލު ކުރެއެވެ.\nކޮވިޑް-19 އަށް ވެކްސިނެއް ހޯދުމުގެ މަސައްކަތް އެމެރިކާގެ ކުންފުނިތަކުން ވެސް ދަނީ ހުއްޓުމެއް ނެތި ކުރަމުންނެވެ. އެމެރިކާ ސަރުކާރުން އުއްމީދު ކުރަނީ އަންނަ އަހަރު ފެށެން ވާއިރަށް އެމެރިކާ ކުންފުނިތަކުން އުފައްދާ ވެކްސިން ބޭނުން ކުރަން ފެށޭނެ ކަމަށެވެ.


FAM Football School: Thaareekhee badhaleh, Thauleem aai footboalhaige hunaru ehffuraalhehgge dhashun - One Online\nއެފްއޭއެމްގެ ފުޓްބޯލް ސްކޫލް: ތާރީޚީ ބަދަލެއް، ތައުލީމާއި ފުޓުބޯޅައިގެ ހުނަރު އެއްފުރާޅެއްގެ ދަށުން\nފުޓުބޯޅައަކީ ދުނިޔޭގެ ހުރިހާ ގައުމެއްގައި ވެސް އެކުޅިވަރަކަށް އެންމެ ގިނަ މީހުން ޝައުގުވެރިވާ ކުޅިވަރެވެ. އާމްދަނީގެ ގޮތުން ބެލި ނަމަވެސް އެ ކުޅިވަރަކުން އެންމެ ގިނަ މީހުންނަށް އާމްދަނީ ލިބޭ ކުޅިވަރުވެސް މެއެވެ. މިއާއެކު ދުނިޔޭގެ ހުރިހާ ގައުމަކުންވެސް ބޭނުންވަނީ އެގައުމެއް ފުޓުބޯޅައިގެ އެންމެ އުހަށް ދިއުމެވެ. ވޯލްޑް ކަޕަށް ކޮލިފައި ވެ ވޯލްޑް ކަޕް ތަށި ހޯދުމަކީ ހުރިހާ ގައުމަކުން އެދޭނެ ކަމަކެވެ.\nއެހިސާބަށް ދިއުމަށްޓަކައި ގައުމުތަކުން ފުޓުބޯޅަށް ގިނަ ހަރަދުތަކެއް ކުރެއެވެ. މިޓާގެޓަށް ވާސިލް ވުމަށް ދުނިޔޭގެ ހުރިހާ ގައުމެއް ކަހަލަ ގޮތަކަށް ފުޓުބޯޅައިގެ ހުނަރު ހުންނަ ކުދިން ވަރަށް ކުޑައިރުއްސުރެ ސެލެކްޓް ކޮށް އެކުދިންގެ ކިޔެވުމާއި ތަމްރީނުތައް ހެދުމަށް ހާއްސަ ސްކޫލްތަކަށް ފޮނޮވައެވެ. އެކުދިންނަށް ކިޔަވައިދޭނީ ފުޓުބޯޅައާ ގުޅުން ހުރި އިލްމާއި އަދި އާންމު ދިރިއުޅުމުގައި އެކުއްޖަކަށް ބޭނުންވާ އިލްމެވެ. އެހެންކަމުން ގާތްގަނޑަކަށް އުމުރުން 16 ނުވަތަ 17 އަހަރު ވާއިރު އެކުދިން ތިބެނީ އެގައުމުތަކުގެ ބޮޑެތި ފުޓުބޯޅަ ޓީމްތަކަށް ކުޅެވޭ ވަރަށް ތައްޔާރު ވެފައެވެ. އެހެންކަމުން އެކަމުގެ ފައިދާ އެގައުމުތަކުގެ ގައުމީ ޓީމްތަކަށް ވަރަށް ބޮޑަށް ކުރެއެވެ.\nދުނިޔޭގެ އެހެން ގައުމުތައް ފަދައިން ރާއްޖެއިން ވެސް މިވަނީ މިހާރު ފުޓުބޯޅަ ސްކޫލެއްގެ މަސައްކަތް ފަށައިފައެވެ. މިދިޔަ އަހަރުތެރޭ ހުޅުވަން ނިންމި އެ ސުކޫލުގެ ކަންކަން ނުނިމި އޮތީ ދިމާވި އެކިއެކި ކަންކަމާ ގުޅިގެން ކަމަށް ރާއްޖޭގެ ފުޓުބޯޅައިގެ މައި އިދާރާ ފުޓުުބޯޅަ އެސޯސިއޭޝަން އޮފް މޯލްޑިވްސް (އެފްއޭއެމް) އިން ބުނެއެވެ. ނަމަވެސް މިއަހަރުގެ ތެރޭގައި އެ ސްކޫލުގެ ކިޔެވުން ފެށޭނެ ކަމަށް އެފްއޭއެމް އިން ވަނީ ބުނެފައެވެ.\nއެ އެސޯސިއޭޝަންގެ ރައީސް ބައްސާމް އަދީލް ޖަލީލް "ވަން" ވިދާޅުވީ މިހާރު ހަޔަ އެޑިއުކޭޝަން އާއި އެޑިއުކޭޝަން މިނިސްޓްރީއާ އެކު އެކަމާ ގުޅިގެން މަޝްވަރާ ކުރަމުން އަންނަ ކަމަށެވެ. އެގޮތުން ފުޓްބޯލް ސުކޫލުގައި ކިޔަވާ ކުދިންނަށް ވަކި ކަރިކިއުލަމެއް ތައްޔާރު ކުރެވިގެންދާނެ ކަމަށާއި، އެތަނުން ނިކުންނަ ކުދިން ވެގެންދާނީ ކިޔެވުމުގެ ބައި ވެސް އަދާކުރެވި ފުޓުބޯޅައިގެވެސް ވަކި ހާއްސަ ތަމްރީންތަކެއް ހެދިގެން އޭގެ ތެރެއިން ބޮޑުވެގެން އަންނަ ކުދިންތަކެއް ކަމަށެވެ. ބައްސާމް ވިދާޅުވީ އެތަނުން ނިކުންނަ ކުދިން ވެގެންދާނީ ހުނަރު ވެރި މުޖުތަމައަށް ބޭނުންވާ ފަދަ ޒިންމާދާރު ރަނގަޅު ބަޔަކަށް ކަމަށެވެ.\n"މިހާރު އަޅުގަނޑުމެން މިދަނީ ހަޔަ އެޑިއުކޭޝަން އާއި އެޑިއުކޭޝަން މިނިސްޓްރީއާ އެކު ވެސް މަޝްވަރާ ކުރަމުން، ވަކި ކަރިކިއުލަމެއް މިކުދިންނަށް ތައްޔާރު ކުރެވިގެންދާނެ. އެހެންވީމަ ޖުމުލަކޮށް އެތަނުން ނިކުންނަ ކުދިން ވާނީ އަޅުގަނޑު ދަންނަވާނީ ކިޔެވުމުގެ ބައި ވެސް އަދާކުރެވި އަދި ފުޓުބޯޅަވެސް ވަކި ހާއްސަ ތަމްރީންތަކެއްގެ ތެރެއިން ބޮޑުވެގެން އަންނަ ކުދިންނަށް. އަޅުގަނޑުމެންގެ ބޭނުމަކަށް ވަނީ ކުދިންގެ ހުނަރު އިތުރު ކުރުމާއި އެކުއެކީގަ މުޖުތަމައަށް ޒިންމާދާރު ރަނގަޅު ބަޔަކު ނިކުމެގެންދާ ތަން ފެނުން" ބައްސާމް ވިދާޅުވިއެވެ.\n6 ޖުލައި 2020، މާލެ، ފުޓުބޯޅަ އެސޯސިއޭޝަންގެ ރައީސް ބައްސާމް އަދީލް ޖަލީޖް "ވަން" އަށް އިންޓަވިއު ދެއްވަނީ -- ވަން ފޮޓޯ: މުހައްމަދު ހައްޔާން\nއެފްއޭއެމުން ނިންމާފައިވަނީ އެ އެސޯސިއޭޝަނުގެ ޓެކްނިކަލް ބޭފުޅުން އެކި ރަށްރަށަށް ޒިޔާރަތް ކޮށް ކުދިން ހޯދުމަށް ސެލެކްޝަން ހެދުމަށެވެ. އެފްއޭއެމްގެ ޓޮޕް މެނޭޖްމަންޓުން ވެސް މިދަތުރުތަކުގައި ބައިވެރިވެ ސެލެކްޓްވާ ކުދިންގެ ބެލެނިވެރިންނާއި ބައްދަލުކޮށް، އެބެލެނިވެރިންނާއި ވާހަކަ ދައްކައި މި ސްކޫލަށް ވަނުމަށް ފަހު އެކުދިންގެ ޒިންމާ އެފްއޭއެމް އިން ނަގާނެ ކަމުގެ ޔަގީންކަން އެރުވުމަށް އެފްއޭއެމް އިން ވަނީ ނިންމައިފައެވެ.\n"އަޅުގަނޑުމެންނަށް ވެސް އެނގޭ ވަރަށް އުނދަގޫ މަރުހަލާއަކަށް ކަން ދަނީ. އެއީ ފުރަތަމަ ކަމަކަށް ޓްރަސްޓެއް އެބަ ބިލްޑްވާން ޖެހޭ. އެއަށް ފަހުގައި ނޫނިއްޔާ ކުދިން ދޫކުރެވޭނެ ގޮތެއް ހަމަ ނޯންނާނެ. އެހެންވީމަ އަޅުގަނޑުމެންނަށް އެކަން ގަބޫލު ކުރެވޭ. އެހެންވީމަ އަޅުގަނޑުމެން ވަރަށް މަސައްކަތް ކުރާނަން. ބެލެނިވެރިންގެ ޓްރަސްޓް ނުވަތަ އެ ސްކޫލް ހިންގަން އެތާ ތިބޭ ފަރާތްތަކާ މެދުގަ އޮންނާނެ ކަމަށް. ދެން ރައްކާތެރިކަމަށް ބަލާއިރު އެ ސުކޫލަކީ، އެކޮންޕައުންޑަކީ އެއްކޮށް ލޮކް ކުރެވިފައި ހުންނާނެ ތަނެއް. ބޭރަކުން ކޮންމެ ކޮންމެ މީހަކަށް ވަދެވޭނެ ތަނަކަށް ނުވާނެ." ބައްސާމް ވިދާޅުވިއެވެ.\nމީގެ އިތުރުން ބައްސާމް ވިދާޅުވީ އެކުދިން ބެލެހެއްޓުމަށް އެތާ ތެރޭގައި ބެލެނިވެރި ފަރާތްތަކުގެ ގޮތުގައި ބަޔަކު ތިބޭނެ ކަމަށާއި، އެމީހުންގެ ޒިންމާއަކަށް ވާނީ އެކުދިންނަށް ގަޑިން ގަޑިއަށް ކާންދިނުމާއި ބަރާބަރަށް ނަމާދުގެ ވަގުތު ތަކުގައި ނަމާދު ކުރުވުމާއި ކިޔެވުމުގެ ހުރިހާކަމެއް އެތަނުގައި ތިބެގެން ބެލެހެއްޓުން ކަމަށެވެ. ބައްސާމް ވިދާޅުވީ އެތަނުގައި ކިޔަވާ ކުދިންގެ ބެލެނިވެރިން އެއްވެސް ހަރަދެއް ކުރަން ނުޖެހޭނެ ކަމަށާއި އެކަންކަން ކުރިޔަށް ދާނީ ސަރުކާރާއި އެފްއޭއެމް ގުޅިގެން ކަމަށެވެ.\nވިލި މާލޭގައި އެފްއޭއެމް އިން ގާއިމުކުރާ ފުޓުބޯޅަ ދަނޑު--- ފޮޓޯ: އެފްއޭއެމް\nހުޅުމާލޭގައި ގާއިމުކުރާ ފުޓުބޯޅަ ސްކޫލުގެ އިމާރާތާއި އެކަމަޑޭޝަން ބްލޮކްގެ މަސައްކަތް މިހާރު ނިމިފައިވާއިރު، ކުރިޔަށް އޮތް ދެމަހެއް ތެރޭ އެސުކޫލުގައި ގާއިމުކުރާ ފުޓުބޯޅަ ދަނޑުގެ މަސައްކަތްވެސް ނިމޭނެ ކަމަށް ބައްސާމް ވިދާޅުވި އެވެ. މިހާރު އެ މަސައްކަތް ނުފެށިފައިވަނީ ކޮވިޑް 19 އާ ގުޅިގެން އެތަން ކޮވިޑްގެ ބޭނުންތަކަށް ބޭނުން ކުރާތީ ކަމަށްވެސް ބައްސާމް ވިދާޅުވިއެވެ. އަދި އެކަން ނިމުމުން އެސުކޫލު ހުޅުވުމުގެ މަސައްކަތް ފެށިގެންދާނެ ކަމަށް ވެސް ބައްސާމް ވިދާޅުވިއެވެ.\n"މިހާރު ބިލްޑިންގް އެހުރީ ނިމިފަ. އެކަމަޑޭޝަން ބޮލޮކްވެސް ނިމިފަ ހުރީ. އިރާދުކުރެއްވިޔާ ކުރިޔަށް އޮތް ދެމަހެއްތެރޭ އަޅުގަނޑު ދަންނަވާނީ ދަނޑުވެސް ނިމިގެންދާނެ. އެޔަށްފަހު މަސައްކަތް ފަށަން ވީ. އެހެން ނަމަވެސް މިވަގުތު އެބިލްޑިން ނުވަތަ އެފެސިލިޓީ ބޭނުން ކުރަމުން އަންނަނީ ކޮވިޑް ކަންތަކަށް. ސަރުކާރުން ބައެއް ފަރާތްތައް އެތާ އެކަހެރި ކުރުމުގެ ކަންތަކުގަ ބޭނުކުރާ ތަނެއްގެ ގޮތުގަ. އަޅުގަނޑަށް މައުލޫމާތު ލިބިފައިވާ ގޮތުގައި މި މަސް ނިމުމާ އެކު އެ ބިލްޑިންގް ފްރީވާނެ. އެއަށްފަހު އަޅުގަނޑުމެން މުޅިތަން ޑިސް އިންފެކްޓްކުރުމަށްފަހު އަޅުގަނޑުމެން އެތަނުގެ މަސައްކަތް ފެށުން އޮތީ ކުރިޔަށް" ބައްސާމް ވިދާޅުވި އެވެ.\nމިކަމަކީ ފުޓުބޯޅަޔަށް ގިނަ ފައިދާތަކެއް ކުރާނެ ނަމަވެސް ވަރަށް ބޮޑު ޗެލެންޖަކަށް ވާނެ ކަމެއްކަމަށް ބައްސާމް ގަބޫލު ކުރައްވައެވެ. މިސުކޫލުން ތަމްރީން ވެގެންދާ ކުދިން ވާނީ ރާއްޖޭގެ މުޅި ތާރީހުގައި ވެސް ލިޔެވިގެންދާނެ ކުދިން ތަކަކަށެވެ. މި ކަމަކީ މީގެ ކުރިން ދުވަހަކުވެސް ރާއްޖެ ތަޖުރިބާކޮށްފައި ނުވާ ނަމަވެސް ރާއްޖޭގެ ފުޓުބޯޅަ އެހެން ހަރުފަތަކަށް ގެންދިއުމަށްޓަކައި ތާރީހުގައި ލިޔެވިގެންދާނެ ބިޔަ ބޮޑު މަސައްކަތަކަށް ވާނެ އެވެ. މި ކަމަކީ ފުޓުބޯޅަޔަށް ލޯބިކުރާ ބެލެނިވެރިންނާއި ކުދިންނަށް ލިބިގެންދާނެ އުފާވެރި އަދި މުހިންމު ފުރުސަތަކަށްވެސް ވެގެން ދާނެއެވެ.\nގުޅޭ ޓެގު އެފްއޭއެމް ބައްސާމް އަދީލް ޖަލީލް ފުޓްބޯޅަ ސްކޫލް ކުދީން އެފްއޭއެމް ފުޓްބޯލް ސްކޫލް\nވާނާއަށް ވިންގަށްވެސް ކުޅެވޭނެ، ވަގުތު ދީ: ލެމްޕާޑް